
V.1.0 


PREFAŢĂ 


Dacă în Macondo, satul imaginar al lui Gabriel Garcia 
Marquez, este întotdeauna luni şi totul pare mai degrabă 
încremenit în clipa efemeră a eternității, in Adamville, 
oraşul virtual al lui Ovidiu Bufnilă, nu există nicio regulă şi 
nicio clipă de plictiseală. Din acelaşi motiv: pentru că, 
păstrând proporţiile, desigur, acolo începe şi se sfârşeşte 
lumea. Lumea noastră, cea de toate zilele. Lumea cu 
bucuriile, necazurile, sclipirile, zâmbetele, lacrimile, 
gesturile, plimbările, mâncărurile, ideile, zilele, cărţile, 
vorbele, nopţile, mângâierile, certurile, cerul, muzica, 
dragostea, poliţia, vecinii şi parlamentarii ei. Cu jobenele 
ei. 


Pentru că, aşa cum spunea şi loan Petru Culianu, totul 
este magie. Magie ca psihosociologie generală, plasată de 
Culianu drept argument major în eterna luptă a Statului- 
magician cu Statul-poliţist. Magie, fie şi doar ca fateta a 
unui spectacol de iluzionism sau, dacă vreţi, a culorilor 
unui cer cu câteva momente înainte de răsăritul soarelui. 
Magie a jocului indrâgostitilor... 

Pentru că totul este un joc. Depinde de noi ce conotaţii îi 
atribuim. De geneză, de moarte, de reconfortare, de 
amărăciune, de foame, de anxietate, de visare, de plimbare, 
de invidie, de rațiune, de autism, de transcendenta. Cine 
este Marele Manipulator, este o întrebare care, la urma 
urmei, se diluează de la primele pagini ale „Cruciadei lui 
Moreaugarin”. Cum cine? Magicianul. Sau Moreaugarin. 
Sau Fifi. Sau Agatha. Sau Ib Hassan. Sau oricare alt 
personaj, fara nicio excepţie. Sau, şi mai bine, 
dumneavoastră,  stimate cititor. Da, dumneavoastră. 
Sunteţi, din punctul de vedere al multor concetâteni de-ai 
noştri, altfel. Nu faceţi parte din mult trâmbitata 
normalitate. Vă faceţi timp să citiţi o carte? Blasfemie! 


Sau, şi mai şi, vă scormoniti în buzunar să o cumpăraţi? 
indepârtati-va de noi, oamenii normali. Sunteţi cumva un 
extraterestru uitat prin părţile astea? Purtati cumva şi 
dumneavoastră un joben? V-au crescut cumva solzi sau 
aripi? Nu contează. La urma urmei, magia este însăşi viaţa. 
Greu de definit, tocmai pentru că este cea care ne defineşte 
pe noi. Atât în joacă, cât şi în serios. Sau poate că numai în 
joacă, pentru că nu există nimic mai serios decât o joacă 
frumoasă. O joacă de-a magia... 


A încerca să defineşti stilul lui Ovidiu Bufnilă pare a fi o 
încercare sortită de la bun început eşecului. Din simplul 
motiv că romanul cu care vă veţi delecta poate fi catalogat, 
la modul cel mai simplist, drept complex. Am spus roman şi 
deja am greşit. Este mult mai mult decât un roman. Este o 
încercare temerară, mai ales astăzi, când nerăbdarea, 
viteza şi superficialitatea par a fi trăsăturile definitorii ale 
unei societăţi care nu se mai regăseşte pe sine. „Cruciada 
lui  Moreaugarin” scapă cu nonşalanţă de chinga 
catalogărilor. Imi permit chiar un sfat. Nu-l rasfoiti, nu 
merge aşa. Nu este numai imprevizibil, este pur şi simplu 
construit altfel. Dacă m-aş apuca să-l disec, aş rămâne 
numai cu nişte obiecte care nu amintesc cu nimic de un 
roman. O pastilă de un sfert de pagină, rafinând esenţa 
bucuriilor mărunte. O pagină despre ambițiile eterice ale 
comandanților de pluton. Un eseu despre ţintele estetice 
ale textul literar. Şi altele, şi altele. Perle mici, perfecte, 
minuscule universuri în sine. Nimeni nu s-ar încumeta să le 
înşire pe un şirag, fie şi numai din simplul motiv că firul 
călăuzitor le-ar altera, într-un fel sau altul. 

Şi totuşi, magie curată, volumul este nu numai rotund, ci 
şi compact. Ocupând totul, până la ultima moleculă de 
spaţiu virtual ce i-a fost alocată. Greu de crezut că poate fi 
străpuns, sau completat, fie şi cu un vârf de ac. Desigur, 
poate fi atacat, negat, dar nu poate fi demontat. İl puteţi, 
dacă vreţi, coace la foc mărunt. Vă puteţi amuza încercând 
o mulţime de chei în uşile care, vi se pare sau nu, stau 


încuiate prin măruntaiele lui. Puteţi analiza numele, 
situaţiile, subintelesurile. Numai că, în ultimă instanţă, 
toate aceste artificii pălesc în faţa densităţii omogene a 
scrierii. Ceea ce contează este întregul, nu componentele. 

Un text definitoriu pentru un reuşit experiment post- 
modernist? Volumul lui Ovidiu Bufnila se sustrage şi de sub 
acest acoperământ cu mai multe tăişuri. Recunosc cu fair- 
play, mi-a trecut prin minte probabilitatea de a citi 
„Cruciada...“ pe un „site“ bine dotat din hatişul 
Internetului, savant editată într-un limbaj DHTML presărat 
cu sofisticări Java şi mai ştiu eu ce alte minuni, un 
hypertext solid ancorat într-un păienjeniş de „link-uri. 
Numai că, din nefericire pentru visele mele trans-internet- 
iene, atributul fundamental al volumului este cu totul altul. 
Dincolo de magia postmodernismului, textul este crescut în 
jobenul literaturii. 

Şi, la urma urmei, asta-i tot ceea ce contează. Ca din 
marele joben al universului să iasă oameni pe care îi 
cheamă Gabriel, sau loan, sau Ovidiu, sau alţii şi alţii, care 
să scoată la rându-le, din jobenele lor, scrieri care să ne 
hrănească sufletul. 

Eu unul îmi scot pălăria în faţa unor astfel de jobene. 

Cătălin Ionescu, 
20 aprilie 2000 


CAPITOLUL UNU 


DAR CINE SUNI? 


Cum am făcut ochişori m-a trăsnit o duhoare cumplită. În 
jurul meu era o gaşcă-ntreagă. Unul nu mişca. Rânjeau la 
mine. Se holbau. N-aveau nici nas, n-aveau nici buze. Prin 
găvanele lor alburii se catarau păianjeni bortoşi. İşi teseau 
pânzele cu multâ migalâ. Le pocnea curutul de atâta 
ataraie ca de chihlimbar. M-am sâltat în capul oaselor. Am 
răcnit ca un apucat: 

— Care dai un tabacioc?! 

Mortii dracului! Nici nu s-au sinchisit de mine. Fâceau pe 
nebunii. Se tot înghesuiau după o rază râncedă de soare. 
Aia se tot arunca orbeşte-n beznă. Săraca! 

Un mort s-a năruit. L-a doborât curentul de putred ce 
era. Scafarlia, boaf, s-a desprins de trup. S-a rostogolit 
încoace şi-ncolo strivind sub ea când o ureche când 
cealaltă. Pot să jur, a sughitat hârca! 

Mă durea testovanul rău de tot. Eram cumplit de ametit. 
Creieraşu-mi plutea în ceaţă. Se harşaia de oasele câpâtânii 
mele. Bine-mi mai stătea! Fram la ananghie. Mi se 
umflaseră genunchii, îmi ardeau obrăjorii. Îmi scartaiau 
încheieturile. Aveam ace de gheatâ-n lăboi. Prin burdihanul 
meu topaia o bulă veche de aer. Mama ei! 

Am urlat: 

— Aaaaaa! 

M-am umflat ca un broscoi. Să-mi sară-n aer bojocii. Să- 
mi crape inimioara. Să mă fac mii de fărâme. Să se ducă 
dracului celulele mele. Firar ele de ştrengaritel Le 
simţeam eu. Nu mă puteau înşela. Stăteau la taclale cu 
multe alte celule din întregul Univers. Se ciorovăiau. Se 
spurcau. Se giugiuleau. Nişte mahalagioaice. Perverse-n 
toată regula! Să mor dacă mint! 

— Aaaaaa! 

Chiteam c-o să m-audă careva. Gândeam c-o să coboare 
cineva în haznaua aia. C-o să vină lumea buluc. C-or să mă 


imbrâtişeze, c-or să mă pupe. Să mă drăgălească plini de 
duioşie. C-or să-şi strige unii altora plini de bucurie: 

— Ce minuneee! 

— A-nviat mortul! 

Nici tipenie. Zăcea peste mine o tăcere ca de plumb. O 
negreala unsuroasa mi se scurgea pe fatalie. Morţii tâceau 
chitic. Parca-i cunoşteam pe vreo doi. Pe ăla chel, cu gâtul 
tăiat. Pe aia spălăcită, cu o spangă-nfiptă drept în 
inimioară. Nu mai suflau. Li se uscase sângele pe haine. Şi 
puteau straşnic! 

— Aaaa! 

Cine sa vină, nenişorule?! Am împins capacul 
cosciugului. M-am întins. Mi-au trosnit ciolanele. M-a luat 
cu frig. Am topait de colo, colo. Cât pe-aci să strivesc sub 
talpă braţul descărnat al unui cadavru. Am tras o ocheadă-n 
jur. In fundul haznalei se ghicea o trăsură hodorogită. Sus, 
pe zidurile mucegăite, atârnau armuri ruginite şi crăpate 
de vânt şi de ploi. Era şi-un blazon. Un leu tintuia-n gheare 
un balaur fioros. Pocitania trăgea să moară. Scotea flăcări 
printre fălci. Ai fi zis că-i viu. 1 se zbătea coada însângerată. 
N-avea scăpare. 

Am urcat o scară. Cât pe-aci să-mi rup gâtuşorul pe 
treptele-i alunecoase. Să-mi frâng spinarea. Să mă ologesc 
dracului. 

Plutea un abur în urma mea. Prinsese nişte voci, 
Hohoteau, chitcâiau, bombâneau. Gata, gata să mă bage-n 
sperieti. Vocile mortişorilor erau! 

Am tras cu urechea. Nicio mişcare. Nici glas de om, nici 
răsuflare de jivină. Cum mă tot moşmondeam să urnesc 
uşoiul greu, de bronz, m-am trezit cu nasu-ntr-o oglindă de 
Burgundia. 

Luciul ei trăgea la aghioase sub un strat gros de funingine. 

L-am şters cu mâneca. M-am privit curios. Mi-am rânjit 
ticălos şi m-am întrebat speriat: 

— Dar cine sunt?! 


CAPITOLUL DOI 


ROMANTA 


Cerul emana un puternic miros de gaz metan, scoicile 
aveau culoarea petrolului iar noi infulecam scrumbii 
afumate şi ne credeam nemuritori. Adunam crabi în coşuri 
de nuiele şi povesteam cu naivitate cum peştii nopţilor fără 
Lună se topeau prin văzduh. 

Era un anotimp al împotrivirilor şi al primelor mele 

timide încercări de magician. Un boxer, care inghitise o 
sută de somnifere, nu murise ci hoinărea prin visele 
noastre, imbarbatandu-ne. Morţii nu erau morţi ci 
viligiaturişti inamorati de real. Sâream pe fereastră când 
ne puneau să dormim. Minteam cu pasiune când ne cereau 
stăruitor să le spunem adevărul. Aruncam în chiuvetă, pe 
furiş, untura de peşte. Ne hlizeam dinamitând ceremoniile. 
Ne scobeam în nas sublimând gravitatea. Ne bărbieream cu 
răbdare cele câteva fire de păr ce ne creşteau pe faţă. Ne 
înconjuram de obiecte. Unele dintre ele se arătau docile, 
altele, inşelâtoare. Sub umbrela frumos colorată a 
gândurilor noastre, unele dintre ele prindeau viaţă. Altele, 
dimpotrivă, se metamorfozau graţie unor forţe exterioare 
nouă. 
Vântul, apa, focul. Lipeam pe tapetul violet al camerei 
fotografii cu automobile de formula unu şi jucam cu 
deznădejde tot felul de roluri. Cuceritorul. Răzbunătorul. 
Melancolicul. Şi toate încercările noastre erau străbătute 
de un soi de teribilism. Ce altceva decât revolta împotriva 
acelei forţe universale care ne obliga să creştem în fiecare 
Zi! 

Bebe-orbul imi spunea: 

— Moreaugarin, ia seama, cerul e roşu, o să fie vânt! 

Cerul era însă limpede şi soarele strălucea. Avioane, 
insecte şi păsări se avântau prin văzduhul încins. Sângele 
ne clocotea năvalnic în trupuri. 

După astfel de zile urmau nopţi peste măsură de 
călduroase în care dormeam în hamac. Bebe-orbul alerga 


însă pe Strada Mare şi striga ca din gură de şarpe că plouă 
cu găleata. Era o nouă minciună de-a lui, o împăcare 
unilaterală cu unele adevăruri incontestabile ale lumii sau 
semul că încercările mele se arătau a fi nu lipsite de temei? 

Pe vremea aceea visam la o teribilă cruciadă şi scriam 
despre ploile de pe Strada Mare, despre miracolele din 
Adamville şi despre figura legendară a celui mai vestit 
boxer din port. 

Boxerul avea o sirenă tatuată pe piept şi se lua la 
întrecere cu hamalii din docuri. Agatha, femeia pe care o 
iubea, se plimba dimineaţa pe dig. Marinarii fluierau după 
ea şi-i făceau semne cu beretele lor. Cum o auzea, Bebe- 
orbul o lua la fugă şi se ascundea printre lăzile cu mătăsuri 
aduse din Extremul Orient. Sirenele vapoarelor scoteau 
sunete prelungi. Şlepurile lăsau pe apă dungi înspumate. 
Pescăruşii zburau de colo, colo urmărind un sâmbure de 
furtună. Din ascunzătoarea sa mirosind a scorţişoară şi a 
piper, Bebe-orbul îmi striga înfricoşat: 

— Cerule, e chiar mama mea! 

Dar mama lui murise pe vremea când uriaşul Peşte-de- 
sticlă eşuase pe târm din pricina exerciţiilor mele de magie. 
Borerul tocmai inghitise o sută de somnifere şi alerga prin 
visele noastre după nebuna de Agatha. În zori îşi umfla 
pieptul şi lovea aerul cu pumnii lui ca două pistoane. 

Spunea: 

— Acum am găsit într-adevăr ceea ce căutam! 

N-am aflat însă multă vreme ce anume. Razele soarelui 
patrundeau prin ferestre schimbând forma lucrurilor. 
Razele de Lună bântuiau nopţile modificând realitatea. Aşa 
cum strălucirea uriaşului Peşte-de-sticlă ne-a schimbat 
vârstele. 

— Luaţi seama, ne-a strigat Bebe-orbul, e de fapt o 
corabie! 

Când au venit camioanele de la fabrica de sticlă, cerul se 
înroşise şi se pornise vântul. Şoferii de pe camioane aveau 
răsuflări greoaie şi ghete murdare de păcură. Pentru că nu 


voiam să le dăm peştele, ne-au alungat de pe plajă 
aruncând după noi cu pietre şi cu pumni de nisip. 

Sticlarii au topit peştele în creuzetele lor. Noi stăteam 
lipiti de gardul de sârmă al fabricii şi trăgeam cu praştia în 
portar. Portarul se juca râzând cu o mulţime de cioburi 
frumos colorate, în război i se înfipsese o schijă în trup. 
Acum se lăuda făcându-ne în ciudă: 

— Hei, auziţi motoarele submarinului care se mişcă în 
Adâncurile mele?! 

Dar marea nu era pe placul lui. Nici peştii, nici sirenele. 
El iubea avioanele, insectele şi păsările. 

Ne-a spus: 

— Peştele vostru e o delicatesă! M-am înfruptat cu 
plăcere din el! 

Şi-a deschis apoi umbrela şi s-a ridicat în văzduh. Stătea 
aşa, suspendat, şi râdea şi striga că găsise într-adevăr ceea 
ce cautase de-o viaţă. 

N-am aflat ce anume. Umbrela i s-a închis brusc şi el s-a 
prăbuşit la pământ spărgându-se în mii de cioburi. 

Pe poarta fabricii tocmai ieşea un camion plin cu oglinzi. 
Oglinzile erau ambalate în talaş auriu şi în ele puteai citi 
prezentul, trecutul şi viitorul. 

Privind însă vitrina magazinului de sticlărie, Bebe-orbul 
ne-a spus o nouă minciună: 

— Nu vă lăsaţi inşelati! Sunt de fapt peşti adevăraţi! 

Am scotocit prin sertare. Ne-am vândut în mare grabă 
bicicletele, baloanele colorate, puştile cu aer comprimat, 
patinele, praştia, ghetele de box, avioanele de hârtie şi tot 
ceea ce până atunci ne ferise de o puternică criză de 
identitate. 

Am cumpărat toate oglinzile şi am alergat pe dig să le 
aruncăm în mare. Bebe-orbul sărea într-un picior de 
bucurie iar eu am scris din toată povestea asta prima şi 
ultima mea romanta. 


CAPITOLUL TREI 


MATORDOMUL UCIGAŞ 


Uite-aşa ma zgaiam la făţălia mea! 

Să nu-mi vină să cred. Să nu mă recunosc M-am pişcat de 
nasul borcânet. M-am tras de urechile clâpâuge. M-am 
încruntat. Mi-am ciufulit freza. Am scos limba la mine. 

Ca un prostovan! 

M-am opintit in uşoiul greu, de bronz. Zdroang. Uşoiul s- 
a izbit de perete. M-am dus de-a dura. Să-mi crape scăfârlia 
şi alta nu. M-am rostogolit. M-am îmbrăţişat cu piciorul 
unei mese de nuc, făloase, făloase. Era plină masa de 
lumânări fumegande, de gâinet de porumbei, de furnici 
galbene şi de resturile putroase ale unui ospat de barosani. 

Un şmecher zăcea prăbuşit într-un jilt. Trufaşă arătare. 
Ai fi zis că visa. Era mahmur. Sufla într-un clondir plin pe 
jumătate. Era tare fericit din pricina asta. 

Am răcnit la el: 

— Tu, care-mi eşti?! 

— Uşurel, uşurel, mi-a zis şmecherul zâmbind subţire şi 
fixându-mă cu ochişorii lui ca de viezure-n călduri. 

— Sunt grăbit! 

— Credeam c-ai dat ortu' popii! Dar, după câte văd, eşti 
încă verde, ha, ha, ha! 

— Care-i şpilul?! am întrebat eu şucărindu-mă rău de tot. 
Era majordomul castelului. Castelul se ridica la câteva 
poşte de Beauburg. lar majordomul? Ala uns cu toate 
alifiile. Rasarea de unde nu te-aşteptai. Le ştia pe toate. 
Câte sticle pântecoase de şampanie zăceau în pivniţă. Câţi 
claponi stăteau gata, gata să se-nfingă-n frigărui. Când o să 
bată vântul din Nord să rămână grea femeia castelului. Şi 
câte şi mai câte. 

Şi-acum?! _ 

Intrase-n clenciuri cu stăpânii lui, pramatia. İl lovise 
damblaua, instinctul ucigaş îi şuguşase pe toţi. În hazna le 
putrezeau hoiturile. Măcel în toată regula. Să te ia cu frig, 
să te ia cu ameteala. Ce târaşenie! 


— Cu mine cum rămâne? am întrebat şuierând şi 
bâtâindu-mâ de draci. 

— Păi, să-ţi zic! a rânjit majordomu' ucigaş trăgându-şi 
mucii şi nelăsându-mă o clipă din ochi. 

— Sunt numa! ochi şi urechi, i-am zis luând seama la o 
panoplie argintată plină de spangi, flinte şi buzdugane. 


CAPITOLUL PATRU 


ŞAPTE OAMENI CU JOBEN 


Ea, mătuşa, nebuna, a împins-o pe Agatha uşurel pe 
scenă în aplauzele înflăcărate ale mulţimii, ea, mulţimea, 
era în puterea mea de magician, aiurită seară. 

Lampioanele, uriaşele, furaseră umbra Agathei iar 
fanfare nâvâlise cu o forţă de nestăvilit în urechiuşile ei 
mici, roz, delicate. 

Un oftat. 

Să stai acolo, Agathă, pe scena luminată orbitor, cu 
genunchii tai cei frumoşi bine lipiti unul de altul, să te 
fereşti să priveşti publicul înverşunat de atâta plictis 
provincial, să-l urmăreşti cu timiditate pe cei şapte cu joben 
insufletiti de Moreaugarin, ce nebunie, ce nebunie! 

Ce uşor mi-a fost să-i mişc de colo, colo, să le pun în gură 
vorbe mieroase şi ameninţări subtile! Ştiam că publicul n-o 
să mă aplaude, că nu-mi va da crezare, ah, publicul tembel 
şi înamorat de senzaţional! 

Şi iata-l pe NUMARUL UNU apropiindu-se tiptil, 
îmbrăcat în redingotă. L-am desprins dintr-un almanah 
îngălbenit. Îşi tot ştergea faţa cu o batistă roşie, aruncând 
în stânga şi-n dreapta cu flori de celofan, cu confetti, cu 
cerculete care luau foc pe deasupra sălii răspândind un 
miros de flori de măr. NUMARUL UNU se protâpi chiar în 
mijlocul arenei. Se scărpină in bărbuţa-i liliachie. Tuşi plin 
de importanţă. Ceru mulţimii să se liniştească să nu mai 
vocifereze, să nu mai răspândească zvonuri. Deveni un pic 
misterios. Izbucni în plâns. Vom face curăţenie, tigrilor, ne- 
a strigat. Balonările? Scuipatul? Vânturile? Vărsăturile? Le 
vom arunca la groapa de gunoi. Era pornit, NUMARUL 
UNU. Avea de gând să ne reformeze. Şi iată, în sfârşit, o luă 
în seamă pe Agatha cum stătea ea cu genunchii lipiţi unul 


de altul, emotionata, aproape orbită de luminile 
reflectoarelor care n-o lăsau cu niciun chip să se ascundă în 
sufletul ei numai închizând ochii. NUMARUL UNU făcu 
nişte semne misterioase prin aer. Acum am găsit într- 
adevăr ceea ce căutam, ne spuse plângând de bucurie. Era 
şi el emoţionat şi se codea să pună Agathei prima întrebare. 
İşi drese glasul. İşi şterse lacrimile cu mâneca redingotei. 
Făcu o piruetă. Izbucni într-un hohot nebun de râs. Săracul! 
Nici măcar nu ştia că Moreaugarin, magicianul, îl insufletea 
de la distanţă. Agatha îl privi mirată. Haide odată, îi spuse 
din priviri, pune prima întrebare, curaj îţi cade jobenul de 
pe cap. Să nu înţeleagă? NUMARUL UNU tuşii. Poate că va 
începe, gândi Agatha. E timpul, e timpul magic, suntem sub 
magia timpului. Mulțimea bâtu din picioare. Câteva 
fluierături. Instrumentiştii fanfarei, îngâmfaţii, dădeau 
semne de plictiseală. Şi NUMARUL UNU, trăgându-se de 
barbuta lui liliachie puse misterioasa întrebare şi scoase 
din buzunar un metronom pe care, la sfârşit, ştiam eu, avea 
să-l prefacă într-un iepuraş. 

— Agatha, spune-mi te rog, cunoşti principiul conservării 
energiei?! 

Auzi la el ce întrebare, pufni Agatha în râs şi mă privi pe 
mine, Moreaugarin, pe furiş şi-mi trimise un pupic fericită 
că-i darulam o asemenea seară trăsnită. Şi spuse pe 
nerăsuflate ce era cu conservarea energiei. Şi mai spuse 
ceva despre entropie şi despre principiul lui unu care se 
multiplică şi despre planul ascuns al lumii şi lumea rămase 
cu gura căscată. 

NUMĂRUL UNU, dezamăgit, dezarmat şi disperat făcu o 
plecăciune grăbită îşi, strânse florile de celofan şi zâmbetul 
viclean, prefăcu metronomul într-un iepuraş care se 
ascunse în bârbuta lui liliachie şi se făcu nevăzut în jobenul 
său pulverizându-se ca un balon de săpun. 

— O nouă intensificare a fenomenului OZN! strigă 
Haralambie de la Arsenal. 

Şi fanfara intonă un marş vesel şi-şi făcură apariţia doi 
clovni care se dădură peste cap şi scoaseră limba la 


mulţime să se mai destindă atmosfera şi se auzi un şuierat 
grozav din culise semn că aşa s-a şi întâmplat. 

Şi iată-l pe NUMARUL DOI alergând pe sub lumina 
reflectoarelor, taşnind din jobenul magicianului 
Moreaugarin. Adică eu, pierdut prin mulţime, pus pe şotii, 
cu gândul la cruciada teribilă ce avea să vină cândva. 
Agatha-l privi curioasă pe NUMARU DOI aşteptând liniştită 
pe scăunelul vopsit tot în roşu. li plăcea culoarea aia 
nebună, culoarea soarelui în amurg, culoarea buzelor ei în 
toiul dimineţii când se scălda în râu şi când Moreaugarin o 
spiona hulpav ascuns printre stânci, încurcându-se în 
mantia lui de magician. NUMARUL DOI se mişcă-ncet. E 
gârbov. Abia dacă scoate un cuvânt. A adormit, strigă un 
copil şi mulţimea izbucneşte în hohote de râs şi întregul 
Adamville râde de se prăpădeşte la circul ăsta inventat de 
Moreaugarin. Parcă nu se mai aude nimic, dintr-odată. 
NUMARUL DOI face să dispară sunetele în jobenul lui, 
strânge lumina parcă, e periculos. Linişte. Tâcere. Tam, 
tararam, tam, tararam. Ropot de tobe. Atentiunel Mulțimea 
stă cu sufletul la gură, NUMARUL DOI o hipnotiză. Cineva 
se smulse din hipnoză şi-i aruncă la picioare flori de celofan 
în semn de preţuire. NUMARUL DOI îşi scoase jobenul. 
Mulțimea strigă speriată încă prinsă-n vrajă. Cine era oare 
acel purtător de joben?! El avea să pună cu siguranţă cele 
mai grele întrebări. Întrebările cu  schepsis erau 
specialitatea lui. 

— li şi place, perversului! strigă înverşunat Tătărăscu 
bătând din picior. 

NUMARUL DOI făcu o reverență. Nu-şi mai termină 
reverenta, Tătărăscu îşi băgă degetele cărnoase în gură şi 
scoase un straşnic, şuierat, mulţimea îi tinu hangul. Agatha 
ar fi vrut să audă întrebarea mai grabnic. Să n-o mai ţină 
acolo în bătaia reflectoarelor. Parcă s-ar fi dus acasă niţel 
bosumflată. Că era mai bine la bal. Că magia-i o vorbă 
goală. Că n-ar fi adevărat că trăim şi ne sfârşim sub semnul 
unui Secret Originar. Matuşa strigă la ea, stai locului 
Agathâ, acuşi începe balul, o să pună întrebarea îndată, nu 


mai e mult, eşti nemaipomenită fată dragă. Şi NUMĂRUL 
DOI încercă s-o sperie pe Agatha cu privirea lui rece, 
încercă s-o sfredelească, să-i umble prin suflet fara 
neruşinare. Chiar strigă la ea, îi spuse pe nume. Şi începu 
să turuie: 

— Află că totul e o minciună, află că nimic nu e real, totul 
e vis, nici glasurile nu sunt, nici luminile nu sunt, nici urmă 
de Adamville, e doar o părere, nici nu exişti Agathă! 

— Ba dumneata eşti mincinosul! strigă Agatha şi 
mulţimea la unison strigă în draci. 

NUMĂRUL DOI se prefăcu jignit. Se plimbă încoace şi- 
ncolo cu mâinile la spate. Are un curaj nebun, Agatha, îşi 
spuse zâmbind periculos. Şi scoase de sub pulpana hainei o 
mulţime de sfere colorate şi le aruncă prin aer să plutească 
după legi tainice şi strigă de se cutremură întregul circ: 

— lată Universul! 

Era prea de tot, NUMĂRUL DOI merita o lecţie. Agatha 
se urcă pe scăunel. Atinse sferele. Le preschimbă la minut. 

— E tocmai ceea ce vrem să vedem! strigă comisarul şef 
dând cu chipiul de pământ. 

— lepuraşii cu pieptarul roşu care cântă la harmonicâ, 
femeia tăiată cu ferăstrăul, iluzionistul cu asul-de-treflă- 
scos-chiar-din-mâneca-dumitale, femeia-peşte, clovnul bizar 
ca un bazar, câinele andaluz care ştie când te-ai născut, 
omul care înghite foc, foca buclucaşă din Islanda care e în 
stare să se joace cu o minge de cauciuc şi să înfulece pe 
nemestecate şapte găleți cu peşte, leii şi tigrii şi zidul 
morţii şi femeia zburătoare şi şarpele boa gata, gata să 
îndoaie o bară de oţel şi papagalul Dominic, strigă Agatha 
naucind mulţimea. ı 

Şi Moreaugarin îl făcu pe NUMARUL DOI să dispară 
discret într-un nor de fum şi trompetii il anunţară pe 
următorul. NUMĂRUL TREI intră cu mişcări de felină. Făcu 
un triplu salt. ı 

Multimea il aclamă. NUMARUL TREI se rostogoli 
ametitor. Fâcu podul. Imită zborul condorului. Interpretă 
cât ai clipi moartea toreadorului. İşi puse cu iutealâ o 


mască, două, trei, patru, cinci dar Agatha ştia bine cine e 
el, nu se lăsă înşelată, numi măştile cu multă uşurinţă, ar fi 
putut să spună şi povestea lor. | 

— Ce mască e?! întrebă NUMARUL TREI dându-se de-a 
dura. 

— Soarele! 

— Dar asta? Ce mască e? 

— Luna! 

— Şi asta?! 

— Ib Hassan! 

Dar asta?! 

— Moreaugarin! 

Şi NUMĂRUL TREI făcu o mie de tumbe şi-şi puse altă 
mască, Agatha se urcă pe scăunel să vadă mai bine, 
NUMĂRUL TREI o prinde în braţe, mai, mai s-o sufoce, 
ghiceşte masca! 

— E chiar mătuşa mea! 

Şi maşiniştii, clovnii, dresorii şi trapeziştii aplaudară pe 
ruptelea şi mătuşa râse veselă, Moreaugarin îşi şterse 
fruntea de sudoare şi mai făcu nişte pase magnetice să nu 
lâncezească seara, să nu se plictisească mulţimea. 

Şi NUMĂRUL TREI izbucni în plâns văzându-se înfrânt şi 
zâmbi liliachiu şi spuse înciudat: 

— Nici nu era greu de ghicit, la urma urmei... lumea e 
plină de copii geniali care fac exerciţii de magie... atenţie... 
o să sărim în aer... luaţi seama, oameni buni... fiţi cu ochii-n 
patru... vă rog, treziţi-vă... într-o buna zi veţi fi inghititi... 
sunt sigur... vâd viitorul cu ochii minţii... văd Mandhala! 

Veni un om de serviciu şi-l alungă pe NUMARUL TREI şi 
începu să măture talaşul arenei şi-i spuse Agathei că 
publicul ţine cu ea şi numai cu ea. 

Şi omul de serviciu se urcă pe matura lui şi execută un 
număr de acrobație, se învârti de nebun prin aer imitând 
motorul unei rachete, nu-l aplaudă nimeni, Agatha îşi roti 
privirea încercând să-şi găsească prietenii dar reflectoarele 
o orbiră. Şi pauza se apropie în sfârşit de sfârşit şi publicul 
privi chiorâş în stânga şi-n dreapta şi pe bună dreptate. 


Unde erau leii şi tigrii? Unde era elefantul Bingo?! Pe unde 
umblau clovnii şi bărbierul şi omul-ghiulea? Pe unde se 
ascunsesera balerinele şi calaretii electrici şi maeştrii 
cântăreţi şi madam Brizar care ştia să facă tot felul de vrăji 
nemaipomenite?! 

Bateristul îşi omori tobele anunțând înfricoşătoarea 
apariţie a NUMARULUI PATRU care apăru plin de sânge 
pedalând pe jobenul său şi aruncând prin arenă ciozvârte 
aburinde şi arătându-se gata, gata să bea sângele întregii 
suflări din Adamville. 

Lumea ţipă speriată. _ 

NUMARUL. PATRU îşi schimbă înfăţişarea. Zâmbi larg. li 
făcu Agathei o curte nebună. Scoase din buzunarul fracului 
său un manunchi de banane, baloane colorate, acadele, 
vată de zahăr, bilete de LOTO, bânuti de argint. NUMĂRUL 
PATRU se bătu în piept, pieptu-i sună a tam-tam, prin aer 
se adunară nori albi şi albaştri, nisipul se făcu dintr-odată 
portocaliu, fereşte-te Agatha de mâncătorii de oameni, 
strigă NUMARUL PATRU, ei pot fi pretutindeni, pe stradă, 
la slujbă, la biserică, prin parcuri, la cinematograf, în vise, 
chiar şi în vise! Agatha se arătă neîncrezătoare, pufni în 
râs, ce mai seară îi dăruia Moreaugarin, aiuritul, îşi trecu 
mâinile prin păr nerăbdătoare să-i vadă şi pe ceilalţi 
oameni cu joben, pe cinci, pe şase şi pe şapte, curioasă să 
vadă ce nebunii mai avea de gând să facă Moreaugarin aşa, 
în secret, în mare secret! Şi NUMĂRUL PATRU scoate un 
puşcoci din piept, şi strigă c-o să-i plumbuiască pe toţi, 
mâncătorii de oameni din lume şi din toate lumile din 
întregul Univers. Mulțimea ţipă arătându-se speriată, din 
puşcociul periculos foarte tâşni un iepuraş. Ha, ha, ha 
râseră cu toţi, ce mai pezevenghi. Şi Agatha-l luă în braţe 
pe NUMARUL PATRU făcându-mă peste măsură de gelos 
pe mine, Moreaugarin, magicianul întregii seri. Şi 
NUMARUL PATRU întrebă plin de naivitate: 

— Să fie acesta un joc al zilelor?! 

Multimea se lumină. Agatha strigă inveselita, tu eşti Joi, 
aşa e, eu sunt Joi. 


Dar Vineri, omul-Vineri?! Să aflăm ce se ascunde în 
junglă, să vină omul-Vineri, strigă mulţimea şi NUMĂRUL 
PATRU sare de colo, colo şi inima lui e un tam-tam, oa, oa, 
oa, face NUMARUL PATRU ametit, gata, gata să se urce pe- 
o liană, să privească-n depărtare aşteptând corabia 
salvatoare, îşi aruncă jobenul prin aer şi apoi dispare într-o 
rază de soare. 

— Doriţi o pauză? i-am întrebat pe cei din Adamville 
vrând să fac un pic pe nebunul, să mă cocoşez la ei. 

— Stai jos, băieţică! mi-a strigat Fifi Baston neştiind, 
proasta, că eu şi numai eu, eram magicianul întregii seri. 

Şi-au venit buluc NUMARUL CINCI împreună cu 
NUMARUL. ŞASE, aveau bice in mână şi mânau atelaje 
imaginare şi împărţiră bilete de tramvai, de troleibuz, de 
metrou şi pufăiră şi nechezară în fel şi chip, prostindu-se şi 
incetoşând lumea cu abur de locomotivă. ı 

— Atentiune! Atentiunel strigă NUMARUL CINCI 
ducându-şi mâinile pâlnie la gură. 

— Fereşte linia una! râcni NUMĂRUL ŞASE 
scalambaindu-se şi strambandu-se in fel şi chip. 

— Secolul XX trece fără oprire în direcţia... 

—  Huuuuoo, izbucni mulţimea, întreaga suflare din 
Adamville se ridică în picioare mai, mai să sară-n arenă, să- 
i bumbăcească pe cei doi mofluzi, că de ce vorbeau ei de 
sfârşitul lumii, că cerul era limpede şi soarele strălucea şi 
avioanele şi insectele şi păsările se avântau prin văzduhul 
încins şi sângele ne clocotea năvalnic în trupuri. Şi sosi în 
arenă şi NUMĂRUL ŞAPTE,  împleticindu-se şi 
împiedicându-se într-un munte de vată de zahăr şi 
încercând sa umfle un dirijabil să ne plimbam prin lumea 
largă şi vrând să salveze seara. În van, magicianule, mi-am 
spus, s-a stricat ceva, pe undeva, mulţimea s-a supărat, au 
ieşit cu toţii de la circ, Agatha mi-a tras două perechi de 
palme, ce mai magician, mi-a zis înfuriată, a plecat val- 
vârtej cu nişte malagambişti să se fâtâie la balul de 
sâmbătă seara. 


CAPITOLUL CINCI 


SPRE BEAUBURG! 


Majordomu' ucigaşul, şi-a dres glasciorul. I se uscase 
gâtul. 

Avea vedenii. Trăgea din greu la foale. Abia-i auzeam tic- 
tac-ul. 
Nu era ceva în regulă cu el. 

Mi-a trântit-o plin de importanţă: 

— Stăpânii mei te-au cumpărat săptămâna trecută din 
Beauburg, amice! 

— Nu vorbi! m-am mirat eu. 

— Aveai fatâlia lu” Bonaparte. 

— Nu zău! am strigat tremurând ca piftia. 

— Castelanu” se dădea în vânt după personalităţi ale 
istoriei pământene. Acu' un an l-a cumpărat pe Hitler. L-a 
avut şi pe Nero şi pe Mata Hari şi pe Einstein! 

— Adicâ oi fi altul? am intrebat pe nerâsuflate. 

— Iti merge mintea! 

— S-au plictisit de mine? am vrut să ştiu. 

— Nicidecum! Ti s-a dus însă fatâlia! 

— Nu era fixată matricea? 

— Te-ai prins! ı 

Tot mustacea majordomul. Îşi râdea de mine. Că făcuseră 
bine că mă aruncaseră în hazna. Că de-abia aştepta să ies 
din peisaj să-i poată casapi. Că avea să-mi pară rău că n-am 
murit. Vorbea în dodii. Îl lovise damblaua. Avea păsărele în 
colivie. Răsuflarea îi putea a moarte de la o poştă. Avea o 
barbă încâlcită şi plină de pânze de păianjeni. Bratele de 
sticlă-i luceau nasol de tot. Inimioara-i bâzâia ca un dinam 
Fulton. 

Mi-am făcut repede socoteala, l-am strigat: 

— Te las cu bine! 


— Unde pleci? m-a întrebat cu o voce spartă. 

— O şterg spre Beauburg! 

— Cu ce gânduri, amice?! se prosti majordomul scobindu- 
se în nas. 

— O să pun lăboiul pe ăia care mi-au făcut figura! 

Majordomul a râs cu poftă. Şi-a râcâit o pleznitură din 
umar. A batut darabana printre grămezile de gainat de 
porumbei de pe masa. A oftat. A scuipat ca un derbedeu. Şi- 
a făcut ochii mici. A scos o archebuză de sub pulpana 
hainei. M-a tintit şi a tipat înfuriat: 

— N-o s-o tai nicăieri, şmechere! 

— Ce zici? 

— Eşti mort-copt! 

— Mă faci să râd! 

— Spune-ti rugăciunea! 

Auzi, hahalera! 

N-a apucat să apese pe trăgaci. L-am descapatanat c-o 
spangă smulsă din panoplia argintată. Hoitul i s-a prăbuşit 
sub masă. S-a spart în mii de cioburi. 

Spre Beauburg! 


CAPITOLUL ŞASE 


REPETTTTA, NEVOLNICIA El 


Culmea, Bebe-orbul purta pălărie! 

Să nu-ţi vină să crezi, avea baston! Să mori şi alta nu, 
avea ceas cu lanţ de argint. 

Agatha i le cumpărase. Să-mi facă-n ciudă. Să mă 
gelozeze, să mă lase tut. Să-şi râdă de magia mea. 

— Air travel is nowedays as safe as travelling by train! i-a 
spus Bebe-orbul casierei de la autogară. 

Pentru că exersa. Pentru că tocmai se pregătea să treacă 
Atlanticul către America. Pentru că voia ca toată lumea să 
ştie, să moară de invidie. Aveam eu grijă de el! İl făceam eu 
să dispară, îi jucam eu o festă Agathei! 

— Pentru tusea dumitale am nişte ceaiuri de patlagina, i- 
a spus Bebe-robul unui şofer de taxi. 

— Copiii prost educați sunt o adevărată pacoste, i-a zis 
unei femei care-şi certa cele trei fetiţe în faţă la Arsenal. 

— Credeţi că Prigogine a spus totul în materie de timp? 1- 
a întrebat pe un poliţist. 

— Bastonul poate fi o armă straşnică! E nevoie doar de 
stăpânire de sine pentru a-l mânui cu folos! i-a explicat el 
comisarului şef care căsca gura la cer aşteptând apariţia 
unei comete. 

— Evident, Luna este un satelit artificial, gol pe 
dinăuntru, de vreme ce, în mod cu totul neaşteptat şi 
americanii şi ruşii tac mâlc în privinţa ei, i-a şoptit 
vânzătorului de ziare de pe faleză. 

— O seară petrecută cu mine, să nu credeţi că mă laud 
pur şi simplu, e o seară de neuitat! a încercat el să 
cucerească o femeie măritată. 

— Nu-i aşa că privindu-mă vă întrebaţi dacă nu cumva 
sunt extraterestru? Din pricina ochilor mei! Câteodată şi eu 


mă îndoiesc că m-am născut în Adamville! i s-a plâns el 
unui lustragiu. 

— Mingea aia de cauciuc pe care o tot aruncă 
destrabâlatii ăia prin apa o să vă facă praf minunatul ceas 
de aur! l-a avertizat pe dom' Lascu care-şi pierdea timpul la 
o halbă de bere. 

— Cred c-ar fi bine să duceti bărcile în hambar, după- 
amiază va fi o furtună groaznică! Valurile vi le vor sparge 
pe toate! le-a zis el unor pescari. 

— Ce părere aveţi despre America? N-o găsiţi teribil de 
frivolă? tachină Bebe-orbul pe madam Brizard care tocmai 
îşi scotea sutienul pe dig. 

— Toate ca toate sau toate sunt ca toate? întrebă retoric, 
speriind o femeie care croşeta absorbită într-un scaun de 
răchită. 

— N-ati vrea să vă retrageti picioruşul atât de delicat din 
calea mea? Vi l-aş putea strivi din greşeală cu bastonul! a 
sfătuit-o el pe Marilyn Monroe pe care eu tocmai O 
insufletisem privindu-i insistent fotografia dintr-o revistă de 
cinema. 

— Cerule! a strigat Bebe-orbul emoţionat. Ce bine 
semanati cu îngerul acela care a pus pe jeratic întreaga 
Americă! 

— Sunt chiar ea! i-a zis Marilyn Monroe pe un ton 
intepat. 

— Casa ei este drumul spre locuinţa morţilor, a bombănit 
Bebe-orb cu gândul la pilda lui Solomon. 

Şi se plimba aşa în fiecare dimineaţă. Se oprea din când 
în când şi vorbea fiecăruia spunându-i mereu acelaşi lucru. 
Repetând până şi virgulele. Agasând întreaga suflare din 
Adamville. İnvârtindu-şi neatent bastonul prin aer. 
Fluturându-şi pălăria în stilul lui Al Capone. Amenintându- 
ne pe toţi cu iminenta lui plecare peste ocean. Lăsându-ne 
să înţelegem că eram nişte superbi ratati. Nişte bătuţi de 
soartă. Nişte naivi. 

Agatha râdea de se prăpădea şi ne arăta cu degetul. 

Neruşinata! 


Au venit unii la mine să fac o magie, acolo. Aşa că nişte 
poliţişti l-au luat la ochi pe Bebe-orbul. Săracul! Credea c-o 
să murim de dorul lui. Că poate o să ne aruncăm în faţa 
trenului de ciudă. 

După poliţişti s-au luat nişte cârcotaşi. Şi nişte precupete 
şi nişte jurnalişti, l-au cerut să stea locului să se explice. 
Cum adică devine cazul. 

L-au bumbăcit. L-au alergat pe plajă. Să-i treacă 
nebuneala. El nu şi nu. O tinea mortiş pe-a lui. 

Intr-un elan general l-au îngropat în nisip. De- 
adevăratelea, pe cuvântul meu. Nu l-au mai găsit. 


CAPITOLUL ŞAPTE 


ORACOLUL DIN LIMBO 


Cum urcam spre Beauburg mi-a ieşit în cale oracolul din 
Limbo. Avea coarne de cerb şi cap de delfin. Işi tot schimba 
forma, arătarea. 

Mi-a zis să stau locului. 

— Te duci parcă te-ai întoarce. 

EE lk 

— Eşti tu dar parc-ai fi altul care eşti chiar tu. 

... 

— Nu lumea te contine pe tine ci tu pe ea. 

.. 

— Tu eşti centrul dar centrul e periferia. 

m 

— Vei găsi ceea ce într-adevăr cauţi. 

i, 

— Tu eşti planul ascuns al lumii. 

e 
— Tu eşti principiul lui unu care se multiplică. 

? 


— Tu eşti inceputul şi sfârşitul. 


CAPITOLUL OPT 


COMMUNIQUE 


Agatha? 

O nebună. O înfumurată. Să nu mă creadă pe cuvânt. Aşa 
că în zori vânzătorii de flori îşi închiseră magazinele, fraţii 
Gerome  boicotară fatiş, prin  fluierături, discursul 
primarului Ferdinand care ieşise în balcon să pledeze 
pentru păstrarea calmului şi o mulţime de oameni din 
Adamville se îndreptară către gară unde, spuneau ei, îi 
aştepta un ipotetic tren al salvării generale. 

Pe străzile pustii doar Jobo, alcoolicul, mergea 
împleticindu-se şi cântând de mama focului, pe jumătate 
beat, pe jumătate nebun, cu alte cuvinte fericit. 

Orchestra simfonică, animată de un eroism cotidian 
impresionant, dădu un ultim concert chiar în piaţa gării, 
biroul de mişcare fu luat cu asalt şi un mecanic de 
locomotivă reuşi să scape de furia mulţimii ascunzându-se 
într-un coş de gunoi. 

Urcat pe un vagon. Petrovici ne dădu informaţii despre 
evoluţia îngrijorătoare a cometei, ciudat, cometa îşi 
schimba cu repeziciune culorile, doctorul Spiridon, gâfâind, 
încărcat de valize, deveni bănuitor şi se opri locului, o 
femeie leşină în panica generală iar primarul Ferdinand, 
alergând îngrijorat printre oameni, încercă să obţină un 
minut de linişte pentru un discurs istoric despre Sacrificiu, 
Civilizație şi Mecanică Stelară. 

Fu refuzat. 

Doctorul Spiridon îşi aruncă valizele cât colo şi începu să 
alerge spre capătul peronului, unul a înnebunit deja, strigă 
pe un ton fatalist Haralambie, după el, ţipă Fifi Baston, el 
ne-a sucit minţile cu teoriile lui despre curburile spaţiului. 


Eu am pornit-o în urma lor bolborosindu-mi formulele 
magice, Jobo, alcoolicul, primi mulţimea înfierbântată cu o 
reverență, se trezi aruncat la pământ şi o grămadă de 
picioare călcară grabnic trupul din care vinul tâşni cu un 
şuierat puternic. Bietul om reuşi să se ridice într-un târziu 
şi o porni spre Arsenal şi de departe ai fi zis că-i o fântână 
arteziană umblătoare. 

Odată ajuns în laboratorul său, doctorul Spiridon se 
adânci în cercetare, nu răspunse provocărilor care veneau 
din stradă şi nu se repezi să culeagă de pe podea bolovanii 
care aterizau pe fereastra larg deschisă. 

Senatorul Protopopescu găsi că e momentul unei 
clarificări, Petrovici anunţă ce-a de-a şaptea schimbare de 
culoare a cometei, da, da, aşa e, strigă emoţionat doctorul 
Spiridon de la fereastra laboratorului său, în piaţă se făcu 
linişte, oameni buni, priviţi acest magnific joc de culori pe 
care ni-l dăruieşte Cosmosul, ei bine, e vorba de un mesaj 
din spaţiu, aparatele mele lucrează, vom avea în curând 
rezultatul, primarul Ferdinand ceru să i se facă loc pentru a 
asista primul la acel eveniment epocal, ce idee au avut aia, 
şopti Haralambie înfiorat, să ne trimită informaţii printr-o 
cometă, voi converti culoarea în sunet, strigă înfierbântat 
doctorul Spiridon, vom auzi sunetele unei alte civilizaţii! 

Fifi Baston îi ceru să se grăbească, doctorul Spiridon 
scoase un difuzor pe fereastră şi în întregul Adamville se 
auzi un cântecel ciudat, dirijorul orchestrei simfonice îl 
ascultă stupefiat, începu să plângă de emoție, se bâlbâi, îşi 
trase nasul şi ne spuse că era vorba de cântecelul 
trubadurilor din secolul al XII-lea, lumea râse încântată, 
Haralambie începu să sughitâ de-atâta râs, eu mă tot uitam 
după Agatha doar, doar o să se lase amagita de magia mea 
şi vocea clară clară, bărbătească, a unui trubadur continuă 
să cânte în difuzor: 

Chantarai d”aqustz 
trobadors... que chantan 
de maintas colors... 


CAPITOLUL NOUA 


M-AM DUS SĂ MĂ PRIVESC 


Cum s-a făcut nevăzut oracolul din Limbo, cum a început 
să bubuie şi să trăsnească. 

Am hoinărit pe ţărmul oceanului înotând prin furtună şi 
căutând drumul spre Beauburg. 

Prin văzduh vâsleau pescâruşi argintii în căutarea unui 
liman, în depărtare se auzeau mugind balenele. Crabii 
electrici sfârâiau prin nisipul încins. 

Un ciung, un orb, un olog, un mut şi-un surd stăteau pe 
vine şi ascultau glasul stelelor. 

Cum m-au văzut, mi-au zis pe şoptite: 

— Or s-aducă Cetatea Ideală! 

— Aha, am făcut eu pe atotştiutorul. 

— Or să se scoale morţii din morminte! 

— Mai mult ca sigur, am întărit eu. 

— Şi cei vii şi cei morţi vor fi judecaţi deopotrivă. 

— Intocmai, gagiilor, m-am cocoşit eu un pic. 

— Scuipatul... 

— ... balonârile... 

— ... vanturile... 

— ... varsaturile! 

— Le vom arunca la groapa de gunoi! 

— Aşa vom face. Tipilor! am strigat eu să le tin hangul, 
într-un târziu am zărit în larg un uriaş peşte-de-sticlă. Tăia 
valurile maiestuos. Sclipea de-ţi lua ochii. Sclipirea aia mi-a 
cotrobait prin sufletel, m-a pus pe chituci. Mi-a dat imbold. 

M-am azvârlit în valuri. M-am dus să privesc. Venea o 
lumină cerească din peştele ala. 

Inimioara a-nceput să-mi bubuie. Am văzut un chip. Da' 
nu era fatalia mea. 


CAPITOLUL ZECE 


MAEȘTRII CÂNTĂREŢI 


I-am insufletit pentru Agatha, numai pentru ea. Îşi făceau 
apariţia la sfârşitul lui septembrie. Umpleau parcuri îţi 
băteau în fereastră. Mari şmecheri. Să-ţi cânte de inimă 
albastră. Să-ţi descânte. Să-ţi zâreşti viitorul în acordurile 
unui contrabas sau ale unui saxofon. 

Intreaga suflare din Adamville se dădea în vânt după ei. 
Primarul Ferdinand plătea o fanfară întreagă. Şefii de 
partide angajau câte un trombonist sau câte un trompetist. 
Fetişcanele alergau, nebunele, după câte un tambur-major. 
Să-l tragă de mustati. Să-l pişte de burdihan. Ah, tambur- 
majorul, ce bine-mi mai ieşea! 

Parcă-l văd. Avea baston cu măciulie de argint. Cum îl 
învârtea spre stânga, vedeai ziua de ieri. Cum îl învârtea 
spre dreapta, ghiceai dacă o să câştigi la LOTO sau nu. 

Şi ce veselie. 

Pocneau artificiile. Curgea vinul în valuri. Toboşarii îşi 
rupeau mâinile. Bubuiau tobele, bum, bumba, bum. Aerul 
se comprima sub magia mea, pleznea pe la colţurile 
clădirilor. 

Tâşneau ca din nimic femei planturoase pentru bărbaţii 
hamesiti. Curcubee  foşnitoare se prelingeau peste 
acoperişuri. Din staniol le făceam! 

O mulţime de automobile nichelate năvăleau în piaţă gata 
să ducă cu ele pe cei săraci şi cei săraci cu duhul. 

Muzică? 

Vai, nu! Miracol. L.ume gata, gata să se prăbuşească în ea 
însăşi, gata, gata să-şi schimbe axa, să se contorsioneze. 

Moebus. 

Din sunetele catifelate ale flautului se iteau zâne diafane, 
multicolore. Din ecranul televizoarelor se rostogoleau în 


stradă marile vedete ale secolului XX. Ah, urmau nopţi 
întregi de spectacole aiurite! 

Artiştii, politicienii, vracii şi cântăreții din lumea întreagă 
năvăleau în Adamville pentru câteva zile de dezmât. 

Intreaga planetă era cu ochii pe noi. 

Şi americanii şi ruşii bănuiau ei ceva despre un posibil 
plan ascuns al lumii. 

Imaginati-va! Să-i pipai pe magnații şi piraţii 
Internetului, să strângi mâna stelelor de peste ocean, să 
respiri aerul celebrilor fachiri, să descoperi Polul Nord 
împreună cu Scott. Fără să plăteşti un sfant măcar. Unul! 

Ta, ta, ta! Ti, ti, ti! Ramp. Rampoa, ramp! Aşa 
mărşăluiam cu toţii după câte un organist sau după câte un 
toboşar. Ah, ce ritmuri! 

S-o fi văzut pe Agatha! 

Ne tâşnea sângele pe nas Ne crăpau timpanele. Explodau 
conductele de gaz metan. Ce jerbe! Se umplea văzduhul de 
steluțe roşii, galbene, albastre! Tuhuuuuuuul 

Şi apoi viitorul! Ce fascinant! Maeştri Cântâreti se luau 
în serios. Rumba, twist, conga, rap, techno, tango, vals şi 
câte şi mai câte! Se anunțau vremuri triumfale. Adamville 
avea un destin remarcabil. Mierea, laptele şi benzina aveau 
să curgă în valuri pe străzile noastre. Aveam să ne 
conectăm la toate reţelele informaţionale din Univers. O 
delegaţie a martienilor avea să ne viziteze în curând. Ne 
aduceau diamante de lumină veche. Câtă fericire. Da, da 
profetiile aveau să se îndeplinească. Eram orăşelul ales. 
Era din ce în ce mai dar că vom deveni centrul Universului. 
Ce nebunie! 

Fuskas, arhivarul, a luat-o razna. A furat instrumentele 
Maeştrilor Cântâreti, Le-a dosit el pe undeva. Nici nu s-a 
arătat câteva zile, ticălosul. 

Ce vânzolealâ-n Adamville. Ce jale. Ce frecuş. 

Lipsiti de instrumentele lor, Maeştrii Cântâreti au murit 
unul câte unul. Agatha m-a sunat la telefon şi m-a făcut cu 
ou şi cu oţet şi mi-a promis că n-o să mai vorbească doi ani 
cu mine. 


Întregul Adamville era plin de cadavre. Uite-aşa stăteau 
prăbuşite şi dezarticulate pe caldarâm cadavrele. 

Apoi s-au risipit prin văzduh asemenea unui abur de 
dimineaţă. 

Fuskas, arhivarul, ne-a râs în nas şi ne-a luat peste picior. 
Că citise el undeva că totul nu fusese decât ceva magie, că 
eram undeva la periferie, provincie amărâtă şi uitată de 
lume. S-a protâpit în fata Primăriei şi striga la noi ca un 
apucat. Apoi s-a prostit râu de tot. Ba sufla într-un trombon, 
ba bătea toba, ba zdrăngănea din chitară, ba îşi zdrelea 
degetele la contrabas. 

N-a curs nici lapte, nici miere nici benzină pe străzi! 

Şi ce sunete lipsite de graţie! Vai, ce zgomot. Ce 
tămbălău mai făcea! Şi nu s-a întâmplat nimic 
nemaipomenit. N-am zărit trecutul. N-am zărit viitorul. N- 
au apărut nici stelele de peste ocean nici Cleopatra, nici 
Napoleon şi nici Elvis. 

Stăteam aşa prostiti şi căscam gura la Fuskas cum se mai 
dădea în stambă. 

Starostele cerşetorilor l-a omorât, i-a înfipt un cutitoi 
drept în inimă. Consiliul municipal a vândut instrumentele 
în cele patru zări. 

Izolba Verhoveen, verişoare Agathei, ne-a pus pe jeratic. 
Ramasese grea c-un tambur-major. 


CAPITOLUL UNSPREZECE 


S-O CREADĂ EL! 


Odată ajuns în Beauburg, m-a supt o stradă tubulară. 

Ce mai comedie! Să-i fi văzut pe şmecherii din Beauburg 
cum se mai înghesuiau pe caldarâm. 

Lume pestriță. Zburatori liliachii cu capete tuguiate din 
cauza vântului solar. Dansatori de saraban, nebuni şi 
perverşi gata, gata să-ţi ia piuitul. Fochişti, flecari şi 
zurbagii, numa' buni să te fiarbă-n suc propriu, pe alese. 
Sirene lucioase, cârâitoare, gata, gata să te uşureze de 
galbeni sau să-ţi sugă sângele într-o clipită. Cavaleri 
electrici gata, gata sa te-ntepe-n cur cu lancea lor 
sfârâitoare. Organici, slinoşi şi căcăcioşi, conectaţi la tot 
felul de memorii, prinşi în trebuşoare necurate, turnători şi 
cartofori. 

Cum căscam gura la lumea aia nebună, s-a repezit unul 
la mine. M-a speriat de moarte. M-a lovit în piept cu un 
fulger. 

A croncanit. Şi-a dezvelit colții galbejiti gata, gata să-mi 
sară-n beregată şi alta nu. 

Omu” legii. 

Avea pantaloni mulati pe cur şi cu vipuşcă aurie. Tot 
învârtea pe deasupra scăfârliei un satâr cât toate zilele. Şi-i 
tot cădea pe nas un chipiu fatos. 

Omu' legii s-a lipit de mine ca torpila de submarin, zău 
dacă mint. S-a stropşit. A batut din bocanc. M-a palmuit. A- 
ncercat să-mi rupă lăboiul. Mi-a invinetit ochişorii. 

A zis să-i zic indicativu'. Reflectorul lui cu gaz mi s-a 
băgat în sufletel. Mi-a cotrobăit prin măruntaie. Mi-a 
desfăcut matricea bucăţică cu bucăţică. 

A racnit ameninţător, omu' legii: 

— Nu mişcaaaa! 


— Nu mişc! 

— Nu vorbi! 

— Tac mâlc! 

— Sa nu ma iei la mişto, lepadatural 

— Vorbesc pe bune. 

— Eşti mort, gagiulel a strigat triumfător omu' legii 
pregatindu-şi catuşele magnetice. 

— Sanchil 

— Eşti mort-coptl 

— Zau? 

— Aşa zice fişierul meu de la top secretl Casca ochişorul, 
derbedeulel Uite aici, pe ecran! Se vede?! 

— E ceva. 

— Te-au ucis în bătălia de le Bunna Sol. 

— Aha. 

— Te-ai prins?! 

— Şi-ncă cum! 

— Gata cu gargara! 

— Inchid pravalia, am zis cu glas moale. 

— Aşa mort cum eşti o să vii cu mine la secţie! 

— 'nteles! 

— Vii la secţie şi ne socotim noi! O să-ţi blestemi zilele! 

— Incă de-acu' le blestem, i-am făcut pe plac. 

— Valea! 

S-o creadă el! 

Mi-am rotit. Mi-am tras bratu” din strânsoare. M-am dat 
de-a dura. L-am căzut în cârcă. Nici n-a clipit, omu' legii. 
Nici n-a scos vreun cuvintel. l-am înfipt şpanga-n gâtut. 
Harşti! Nici n-a suflat. S-a lăsat moale pe caldarâm. A dat 
ochişorii peste cap şi s-a dus să se pupe cu Satana, i-am 
perforat scăfârlia tembelă, i-am scos unu' din cipuri. 

Apoi am căutat un curent ascendent să mă ducă de-acolo 
în doi timpi şi trei mişcări. 

M-am cărat cât ai zice peşte. 


CAPITOLUL DOISPREZECE 


SONERIA 


Când într-o dimineaţă de vineri din zidurile casei lui 
Petrovici au început să crească flori de portocal. Mama 
Filoni a reuşit pentru prima oară să zboare fără aripi, pur şi 
simplu işi rotea braţele, o făcea in mod uniform şi grațios 
şi-i puturam asemui zborul cu cel al unui pescăruş; Garga, 
flaşnetarul, se oprise lângă chioşcul de ziare şi-i povestea 
lui Rudolf o istorie hazlie întâmplată demult în Japonia. 
Hezal, frizerul-fără-foarfece, aşezase pe un scăunel în faţa 
frizeriei sale şi privea încântat soarele nostru electric, Jari, 
lăptarul, îşi meşterea motocicleta fluierând un tango şi 
nimic nu dădea de bănuit asupra magiei pe care aveam s-o 
încerc în mai puţin de-un minut. 

Apoi, de la o terestră, ne strigă Belbo, saxofonistul, era 
speriat de-a binelea, obrajii i se umflaseră inroşiti, părul îi 
era vâlvoi şi acesta se vădi a fi primul semn al schimbării. 

Am alergat cu toţii în sus, pe scări, înghesuindu-ne, 
plesnindu-ne în joacă pe spate, curioşi, flecari, morţi după 
senzaţional. Saxofonul lui Belbo cânta de unul singur şi 
părea că se simte foarte bine, fiinţă fabuloasă şi plină de 
har, Belbo îşi smulgea părul din cap, pe jumătate furios, pe 
jumătate uluit, muzicuta lui Jari, lăptarul, începu un marş 
vesel, un pahar de bere scoase un clinchet cristalin, un etaj 
mai jos începu să răpăie o tobă, Garga ne strigă din stradă 
că flaşneta lui cânta şi ea de una singură şi că toate 
lucrurile o luaseră razna şi asta numiram noi plini de 
bucurie Marele Carnaval. 

N-au întârziat să apară măştile, focurile de artificii, 
dansurile nebune, apoi începu să se vorbească despre o 
gaură neagră, prin care realitatea se scurgea în imaginar şi 
prin care ar fi venit ceva sau cineva, o ciudatenie, sublim, 
frumos, încântător, hazliu! Agathă alerga despletită pe 
stradă giugiulindu-se cu cine se nimerea, lasă, lasă Agatha, 
m-am supărat eu foarte tare şi-am învolburat câmpurile 
informaţionale şi-au început să vină de dincolo de Univers o 


mulţime de fiinţe sonore, casele lor muzicale treceau val- 
vârtej printre noi, pantalonii mei îngânau un cântecel din 
copilărie, gardurile, pantofii, automobilele, semafoarele, 
ferestrele, becurile, pisicile şi câinii cântau, şuierau, 
hohoteau, sonarienii păreau foarte grăbiţi să ajungă în alt 
Univers, duceau cu ei zvonuri alarmante despre o anume 
cetate ideală, s-au rostogolit mai departe duşi de ecoul 
primului sunet de după Big Bang şi să mă fi văzut şi pe 
mine contorsionându-mâ, tâşnind ca o rachetă din maşina 
mea de scris, prins în puterea magiei, plutind o vreme prin 
cameră şi apoi pe fereastra larg deschisă, dând nas în nas 
cu Mama Filon! şi hlizindu-mă ca un apucat. 


CAPITOLUL TREISPREZECE 


MEMORIA DIN BEAUBURG 


Într-un târziu m-am oprit nu departe de oţelăriile din 
Beauburg. Boaf. 

Strada tubulară s-a strâns la buză. A mugit. S-a răsucit 
prin aer. S-a făcut nevăzută. 

Ce comedie! 

Stelute de fontă pluteau prin vazduhul vinetiu. Pocneau, 
dragele de ele. Imi pişcau celulele. Alea mahalagioaice, în 
vorbă nebună cu multe alte celule din Univers. 

Se zăreau limbile roții ale flăcărilor lingând gurile 
fierbinţi ale cuptoarelor. Cuptoarele duduiau. Scuipau fonte 
şi oţeluri. Numai bune pentru spangi, pentru puşcoace şi 
pentru nave interstelare. 

Aeru” era puturos. Să mori dracu', nu alta. Nişte tuciurii 
îşi făceau de lucru în gura cuptoarelor. Tot vânzoleau 
minereul cu nişte agregate. Racneau unii la alţii, martafoii! 
Se crăcănau peste bucăţile încinse de fontă. Curgea apa de 
pe ei în valuri, scoteau aburi pe nări. Tocau întreg 
Universu' mărunt de tot, plămădeau noi galaxii. Se 
bortoşau printre flăcări. Le luau de gâtut. De făceau 
harcea-parcea. Răscoleau zgurile. Aruncau poduri grele 
peste râurile de fontă. Chihăiau. Se stropşeau unii la alţii. 
Se pocneau peste scăfârliile pline de funingine. 

Nici nu s-au sinchisit de fatalia mea. N-aveau ei treabă. 
Nu m-au luat în seamă. Nici nu le păsa. Pregăteau ei ceva, 
puneau ei ceva la cale. Să ardă balonările, vânturile şi 
varsaturile. Să treacă prin foc şi pară toată suflarea din 
Univers. 

Prin bălțile din jur foşgăiau nişte batracieni cufuriti. 
Stateau la căldurică. Cloceau oul filosofal, m-am prins eu. 
Visau la vremea când fuseseră atomi. Oho! În vremuri 


ancestrale, atomii se loveau burtă-n burtă. leşeau scântei. 
Curcubee. Lumi nebune, zău dacă ma-nşell 

Se tot chemau unii pe alţii, batracienii să se drăgălească, 
să se calareasca, neruşinatii. Scoteau ouă filosofale la 
minut, nu-i întrecea nimeni. Tiu, tiu, ţiu făceau batracienii. 
Bling, blang, bling, aşa-şi umflau guşile. Işi bulbucau 
ochişorii penetrând matricile informaţionale. Ai fi zis că-s 
zei, ceva. Nu m-am lăsat eu înşelat. M-am târât ca şarpele. 
Am tâşnit ca barza prin vazduhu” pistruiat de steluțe de 
fontă, l-am hăituit. Urlam ca un împieliţat invartindu-mi 
spanga amenintâtor pe deasupra scăfârliei. Uite-aşa i-am 
fugărit! 

L-am prins pe unul mai burtos. L-am strâns de guşă. L- 
am scos din baltă şi l-am ţinut spânzurat să-l bată vântul 
din Nord. 

I-am spart timpanul. l-am băgat cipu-n schemă. Val, voi, 
vâl i-a fiert creieraşu'. Câmpu' informaţional i-a luat-o 
razna, bazam, bazui. Bâzâia batracianul. Ca un satelit. 

A-nceput să horcăie. Ochişoru' i s-a înroşit. Unul avea 
pocitania. Era printu” lor. Născut din buza cuptoarelor sub 
presiunea câmpurilor magnetice. 

Solzişorii i s-au îngălbenit. S-au umflat. S-au subtiat. Au 
început să transmită semnale-n eter. Bip. Bop, bip. 

I-am şuierat în urechiuşă: 

— Fă un efort, pocitanie! 

— Griz, griz, griz, a scâncit pocitania încercând să mâ 
scuipe. 

— Hai, nu te codi! 

— Broz, broz, broz, s-a prostit batracianu” cufurit tot de 
emoție. 

— Ti-am livrat un cip ca lumea! O să-ţi placă! 

— Groh, groh, groh, a scos batracianu” pe guşă 
tremurând ca o piftie. 

— Vreau să penetrezi Memoria din Beauburg! 

— Fril, friil, frilaaa! a tipat pocitania speriindu-se foarte 
tare. 

— Nu mă duce cu preşu', aschimodie! 


— Graz, grazul, graz, grazul! 

— Dă-i drumu”! Ai parola! 

— Turbina turba! 

— İn regulă, tipule! Treci la treabă. Pe urmă n-ai decât să 
te pierzi în lumile virtuale! 

Batracianu' mi-a făcut hatârul. S-a cocoşat. Şi-a scos 
antenele de sub zale. S-a înverzit. S-a înroşit. S-a făcut ca 
sticla. Şi-a dat ecranu' la iveală. S-a preschimbat într-un 
tub plin de gaz gălbui. Mi-a găsit fişierul în doi timpi şi trei 
mişcări. 


CAPITOLUL PAISPREZECE 


ZECE MII DE ÎNGERI, VRÂND 
NEVRÂND, SFIDEAZĂ CHIAR ACUM 
INDIFERENTA DEMIURGICĂ 


Dreeeptil Culcaaaat! 

Uite-mă. Ras în cap. Gălbejit. Răcan printre răcani. Halal 
de mine, îmi zic. 

Moreaugarin, la dreaaapta! Moreaugarin, la stângaaaa! 

Se lăfăie pe terasă, într-un jilt jerpelit, generalul Ib 
Hassan şi pufneşte de supărare. Oglinda oglindeşte 
mustata generalului şi supărarea lui şi curul răcanilor una 
cu noroiul, curajoşi nevoie mare, gata de luptă, săracii. 

— Trage-mi odată cizma asta nenorocitaaal urlă 
generalul Ib Hassan şi întreaga cazarmă se cutremură 
înfiorată. 

Ar trage ordonanța. Şi-ar pune la ochi puşcociul, cât ai 
clipi, să scape lumea de necaz. Să nu mai tremure curul 
răcanilor. 

— Aşa, râcane! Saalt înainte, răcane! Muşcă târâna, 
răcane! 

Să nu simtă inamicu'! urlă caporalul ca ieşit din minţi. 

— Stângu', stangu”, stânguuuu' pe tobă, răcane! ţipă 
caporalul rânjind unsuros, prăpădindu-se de râs. 

— Fugaaaaaaa, marş! se-nfoaie un majur cu faţa ciupită 
de vărsat şi putind groaznic a zeamă de praf de puşcă. 

Generalul Ib Hassan se plimbă tantoş pe terasă şi-şi 
cravaşează pantalonii cu vipuşcă şi-şi rasuceşte mustata 
oglindindu-se în luciul cizmelor şi ne ţine o lecţie de 
patriotism. 

Urlă de se rupe văzduhu-n două: 

— Patria înainte de toate! Pe burtăăă! Dreepti! Aruncă 
grenada, fă-te una cu pământu'! Aşa vom cuceri planeta 
Marte! Aşa o să-i facem chisalita pe insurgenți! Le arătăm 
noi! 


— Le arătăm noi foarte tare! urlară la unison caporalul şi 
sergentul şi majurul stând smirnă în noroi. 

— Dublăm santinelele şi punem parolă la latrină! urla Ib 
Hassan cravaşând aerul imputit. 

— Să trăiţi, am înţeles! răcneşte ordonanța cuprinsă de o 
emoție profundă la auzul acestei hotărâri istorice. 

— Vigilentaaaal Racneşte Ib Hassan privind aiurea-n 
depărtare trăgându-se de vipuşca roşie, roşie oglindită în 
oglinda de campanie. 

Plânge în hohote oglinda. E speriată rău de moarte. Ai 
zice că se sparge îndată. Că se face zob. În mii de cioburi. 

Plâng în hohote şi pereţii cazărmii bine strânşi în grinzile 
de oţel. Plânge în hohote şi podeaua cocoşându-se sub 
pasul maiestuos şi apăsat al lui Ib Hassan. 

Podeaua e tavanul popotei pe dedesubt. Plânge în hohote 
şi tavanul popotei, se zguduie groaznic de atâta plâns. Din 
pricina mirosului pătrunzător de ceapă. 

Tăiată mărunt, ceapa sfârâie fericitâ-n cantarole. Râde 
ceapa pentru că acum are o cu totul altă viziune asupra 
existenţei sale, ai zice că a găsit un ou filosofal. Râde ceapa 
de pântecosul ei trup de altădată. Felii, felii şi-a crescut 
suprafaţa informaţională şi e-n legătură cu întreg 
Universul. Râde în hohote şi sare de colo, colo prin 
cantarole şi cântă sprintarâ: 

— Ceap, ceap, ceap, ceap şi cepelo şi cepelo! 

Popotarul, soldat model, plânge şi el şi-o pocneşte din 
când în când cu linguroiul de aluminu săturând-o, na, na şi 
na, de atâta libertate de mişcare! 

E iscusit popotarul. Grămăjoarele de mărar şi pătrunjel 
sunt rânduite cu grijă pe fundul de lemn. Morcovii-n 
rondele mărşăluiesc prin tigăi. Usturoiul îşi crapă burtica 
puturoasă şi se lasă tocat mărunt, mărunt c-un cuţitoi 
lucitor şi ucigător. 

Are popotarul un al şaselea simţ. Magician în felul lui, 
niţel filosof. Vede spectacolul lumii cu ochi pătrunzători îşi 
face mâna cu exerciţii de magie. Popotar model. A învăţat 
tot felul de şmecherii încă din primele clipe ale vieţii sale. 


Era aşa, un fel de moleculă mai mare. Primea din Univers 
tot felul de informaţii prin lichidul nutritiv în care plutea. 
Intâlneşte acum felurite lucruri plăcute pe care le asociază, 
în subconştient, cu lichidul nutritiv. Lucrurile plăcute pot fi 
o bere blondă, rece, rece, un ou filosofal sau un fazan bine 
rumenit la cuptor. Tocmai jumuleşte un fazan oacheş pentru 
prânzul maiestuosului, nepretuitului şi inegalabilului 
general Ib Hassan. O să-l folosească el, magicianul, pe 
bietul general pentru planurile lui, intr-o buna zi. Aşa-s 
generalii, numai buni de folosit. 

Fazanul cârâie in draci, da ochii peste cap, se zbate sub 
cutitoiul lucitor şi ucigator. 

— Gâdiliciosâ lighioană, zice popotarul magician şi râde 
cu gura până la urechi şi berea nu-i mai iese din cap. 

Aburi liliachii se ridică din cantarole. Sfârâie rântaşul. 
Stelutele de grăsime înoată voiniceşte prin tigaie. Se lipesc 
unele de altele, îşi spun adio, gata, gata să se-arunce cu 
căpşorul în jos spre uriaşul stomac al lui Ib Hassan. 
Stomacul e problema generalului. Se balonează şi trage 
vânturi. Are o idee trăsnită popotarul, o să i-o zică într-o 
bună zi. Într-un hârdău, printre bucăţi de gheaţă sclipitoare 
se răceşte o şampanie frantuzeasca. 

— O să bubuie ca la guvern! îşi zice magicianul popotar. 

Are el ce are cu guvernanţii din toate timpurile, cu 
ministerialii cu pipitele politice. Entropia e mama lor. 
Entropia socială cuprinsă în toate şi-n toţi. Dregi hardughia 
într-un loc şi, hop, stricăciunea se face-ntr-altul! Pipitele 
politice au găsit un leac, acolo, i-au trimis pe răcani să se 
instruiască, să atace planeta Marte, să se mai facă loc pe 
Pământ, să se mai aerisească! 

lar ei, politicienii?! Ha, ha, ha, îi ştie magicianul, 
polemizează şi lansează proiecte fulminante şi-şi îngraşă 
conturile din Elveţia şi plâng pe umărul sărăciei şi o gâdilă 
între picioare, şi-i fac ochi dulci şi se spionează reciproc şi- 
şi dau mâna pe sub mese şi se pupă-n culise. Au microfoane 
şi camere de luat vederi în acul de la cravată, în tocul 
pantofilor cu scârt şi-n gulerul de la cămaşă. 


Şi-n tot acest timp, sateliții militari, drapati în hârtie 
creponată, roşie sau înstelată, scriu politica într-un limbaj 
cifrat şi bine apărat. 

— Totul nu e decât telepatie, zice magicianul popotar 
luând o lingură de supă, ah, ce bună e, mai pun piper, mai 
pun sare şi-i mai dau un fiert! 

Aleargă gândurile popotarului Moreaugarin încoace şi- 
ncolo  căutând-o pe Agatha printre câmpurile 
informaţionale care bazaie buclucaşe prin întregul Univers. 
Agatha îşi face de cap peste şapte mări şi ţări, pune pe 
jeratic întregul Adamville şi-i trimite magicianului mesaje 
subliminale. Că de ce n-a curăţat cartofii. Că de ce n-a 
curăţat fasolea pentru racani. Că de ce sparge oul filosofal 
în tigaie Oul e clocit! 

— Cum sa trimiti zece mii de infanterişti pe planeta 
Marte să moară pentru patrie după ce i-ai îndopat peste 
poate cu cartofi stricati şi fasole de-acu, un sfert de veac?! 

Agatha izbucneşte în plâns. Plânge în hohote. Că n-a 
ştiut, că nu vrea să ştie, că ea culege flori de câmp pentru 
eroi, că n-are habar de căderea eroului în uitare şi aşa şi pe 
dincolo, are doar chef de hârjoană, nebuna. 

Preotul de campanie îşi face şi el de lucru pe la popotă, 
mai trage o duşcă şi-l dojeneşte pe magician. 

— Aud că ai de gând să te destrăbălezi fiule! 

— Nicidecum, părinte, zice popotarul dosind oul filosofal 
într-o cană cu năut. 

— Nu e bine fiule. 

— Nu e bine deloc, părinte. 

— Aud c-o să porneşti într-o cruciadă. 

— Vorbe, părinte. 

— Or să te împuşte până la urmă. 

— Nicidecum, părinte. 

Şi gândul magicianului prinde formă şi-o halbă de bere 
apare din Marele Nimic şi saltă pântecoasă pe fundul de 
lemn. Magie nebună, popotarul alearga-n hambar, se 
ascunde sub aripa unui aeroplan şi intra-n legatura cu 
Memoria întregului Univers, ghiceşte o forma in 


subconştient. Naşterea-i greoaie. Se nasc din creierul 
magicianului frânghiile, nacela şi sacii cu nisip. Balastu-i 
încă umed. 

— O să-mi tai beregataaa! se-aude racnind generalul Ib 
Hassan. Răcanul-bărbier se sperie, tremură ca varga, ia 
poziţia de drepţi, dă să apuce răcnetul lui Ib Hassan să-l 
dea bine cu clăbuc, în van, răcnetul a rupt deja masele de 
aer cald din cazarmă şi masele de aer se bulucesc pe 
fereastră. Ajung aproape de hangar, se strecoară pe sub 
porţile grele şi umflă încet aerostatul. 

Zece mii de infanterişti se-agata de nacelă, ciorchine 
vorbitor, Ib Hassan trage cu urechea, îşi smulge prosopul 
plin de sânge şi sare la fereastră să vadă tărăşenia. 

Rânjeşte Ib Hassan. Apucă o carabina. Ocheşte îndelung. 
Apasă pe trăgaci, Buuuum! Uluitor! In loc să crape-n două, 
aerostatul o ia la goană prin văzduh. Se-ndreaptă în mare 
viteză către Adamville unde cele o sută de restaurante îi 
aşteaptă pe infanterişti cu un ospăț, de zile mari. 

Rânjeşte Ib Hassan. Pune mâna pe telefonul de 
campanie. Cere centralistului să-i facă legătura cu patronul 
celor o sută de restaurante, care, scriu jurnalele epocii, era 
chiar fratele său. 


CAPITOLUL CINCISPREZECE 


BUNNA SOL 


M-am zgâit la fişieru' meu. 

Pe toate le ştia Memoria din Beauburg. Şi ce fâtalie 
aveam, cap ras, obrăjori de oţel, neînfricat. 

Soldâtoi din legiunea lui Ib Hassan. Harşit prin bătălii, pe 
Marte, pe Gomela, pe asteroidul Obi. 

Ib Hassan mă omorâse cu mâna lui. Că eram limbut. Că 
nu-i îndeplinisem ordinele. Că-l luasem peste picior. Marele 
general, Ib Hassan. l-am văzut mutrişoara în fişieru' meu. 
Rotofei. Cu mustăcioară. Uşurel balonat. Avea probleme cu 
stomacu”. Tragea vânturi. Râgâia tot timpul. 

Am extras datele din fişier. Le-am prins în matricea mea 
informaţională. Bip, bip, bip. 

Ce şmecher mai eram! 

L-am îmbrobodit pe Vlasko, trompetistul, şi pe Totora, 
circaru' şi pe Gargarelli, filozofu”. 

L-am dus cu zaharelu” pe Plotor, măcelaru' de pe Venus şi 
pe Brulla, ala care avea un papagal vorbitor. Le-am sucit 
capu” i-am jucat la babaroaze. 

Ce barbugiu! 

Şi ce fustangiu. Nu scapasem nicio pitipoanca stelară, 
îmi făcusem mendrele prin toate lupanarele de pe Juno, de 
pe Ascabia şi de pe Limbo. Crai, nu altceva! 

Ib Hassan mă împuşcase drept în cap cu carabina lui 
englezească, mă aruncase la groapa de gunoi. Caporalu' 
mă umflase pe sus. M-a vândut pentru un pumn de galbeni, 
pramatia. _ 

Şmecherii de la firma Tombeau&comp. Îmi cumparasera 
cadavrul, mă reeşapaseră. 

Vreme de trei ani stătusem în congelator. Vreme de trei 
ani celulele mele dormiseră, mahalagioacele! 


Au băgat apoi curent în mine. Mi-au refăcut matricea. 
Miau injectat licori aduse de pe Limbo drept în cur. Şi mă 
vânduseră ca nou. Bonaparte, mi-au zis. Să aiuresc lumea 
cu planul meu ascuns. Să cuceresc Universul într-o şarjă de 
cavalerie. li ducea mintea pe ticaloşi. 

Am stins ecranu'. L-am făcut scăpat pe batracian. Am 
chemat o stradă tubulară care m-a azvârlit de nebună prin 
Beauburg. 


Capitolul şaisprezece 


MAŞINA TIMPULUI 


Atmosferă saturniană. Faldurile grele ale nopţii de mai 
cad peste Adamville, mătură orăşelul de la un capăt la 
celălalt şi întregul Univers. Eu însumi, magicianul, fidelă 
particulă sclavă a legilor lui Kepler, mă învârt în jurul tău, 
Agatha, sorbindu-ti parfumul cu nesat, mancatoareo de 
inimi. 

Tu râzi amuzată şi mă atragi în cursă şi eu, hulpav, abia 
lăsat la vatră, cad în lat, aiurit de mătăsurile tale care 
mătură întregul Adamville de la un capăt la altul, 
pierzatoareo de suflete, mironosito curviştină cu ştaif. 

Tu salti pe asfalt, uşor absorbită de discursul fantastic, în 
speţă de exagerare, de vestitorul cal alb care trece prin 
Adamville în galop, care pătrunde prin ziduri, prin ferestre, 
prin suflete tulburând visele oamenilor. 

Mi-ai zis, magicianule, să călătorim prin timp, să ne 
urcăm în maşina timpului şi eu, prostul de mine, am 
acceptat cu atâta uşurinţă, îndrăgostit, înamorat, gata, gata 
să-ţi scot sutienul, să te răstorn printre boscheti, să ne- 
audă lumea, să ne bârfească, să ne-arate cu degetul, 
mofluzii. 

C-ai vrut să afli cum era magicianul la tinereţe, să pui la 
cale cine ştie ce şotii pe axa timpului, sa bulversezi 
câmpurile magnetice, s-o luăm de la capăt, din copilărie. 

Bineînţeles că, bolnav de dorinţă, te-aş urma şi în pânzele 
albe, şi-n infern, şi-n cer, şi pe Marte şi la mama dracului, 
femeie dracoasa, focoasă şi trecută prin cele lumeşti. [ţi 
cumpăr un uriaş buchet de trandafiri şi tu râzi de mine 
aşteptând miracolul, magia, călătoria prin timp. 

Ajungem într-un târziu şi lumile paralele se închid în 
urma noastră şi ne închide vârtejul temporal. 

Poarta scartaie gotic, simt o poftă nebună de adverbe, de 
adjectiv, o curte babiloniană ne înfulecă pe îndelete 
pogorând peste noi parfum de gutui şi de petale de 
trandafiri, tatăl meu, abulic, aproape chel, îmi întinde o 


mână unsuroasă, poftiti, poftiti, zice, nu mă recunoaşte, 
crede că suntem de la gazeta literară, tu, Agathă, te prinzi 
în joc cu neruşinare şi în urma noastră vibrează stelele şi 
nodurile spatiu-timp şi stringurile, gata, gata să ne prindă 
într-o buclă, într-un parşiv Moebus. 

Un card de mătuşi, itite dintr-un arbore genealogic 
putrezit, se reped în întâmpinare şi ne îmbie cu dulceturi şi 
băuturi fine, de casă, mama tronează într-un jilt mâncat de 
carii, e Mama Filoni, întrebi, neruşinato. 

Tânărul zâmbeşte şmechereşte, se bâtâie de pe un picior 
pe altul şi arde s-o şteargă în port să se hârjonească, să 
joace barbut cu alde Bebe-orbul, să facă el vreo golănie, să 
abată zborul albatroşilor, să aducă la tarm uriaşul peşte-de- 
sticlă, să scrie porcărele pe ziduri, nişte vorbe deochiate 
despre guvern şi despre primar. 

Mă recunosc cu o oarecare strângere de inimă, strâng în 
mâini un caiet de dictando, să izbucneşti în plâns nu alta, 
după timpul care se duce, după viaţa care se scurge 
undeva, cândva. Nelămurit. 

Ma inclin ceremonios către întreaga asistenţă, da, 
suntem de la gazeta literară din Adamville, tu, Agathă, 
pufneşti în râs iar eu, pe furiş, îţi urmăresc hulpav linia 
sinuoasă a trupului. 

Şi arunci vorbele cu uşurinţă şi întreaga asistenţă dă 
ochii peste cap, eu te inspir cu nesat, tu te plimbi braţ la 
braţ cu Borges, cu Joyce, cu Kafka şi nici nu-ţi pasă că am 
putea fi în mare pericol, că ne-am putea pierde viaţa striviti 
de bucla temporală care stă să se închidă prin câmpurile 
noastre informaţionale. 

Matuşile bat extaziate din palme, tu, Agatha, mă priveşti 
cu blândete şi spui mai departe tot felul de prostii despre 
marii scriitori ai lumii iar eu, în adâncul inimii, naivul de 
mine, cred că te voi putea recupera curând. 

Te pierd din nefericire, orfeic, în clipa în care tânărul 
Moreaugarin îţi aruncă un mănunchi de priviri pofticioase, 
ce perversă eşti, Agatha, tânărul citeşte din încercările lui 
literare, nişte copilării, nişte texte anemice, lacrimogene şi 


fără de şansă. Citeşte pe nerăsuflate şi trage cu ochiul la 
pulpele tale bine bronzate, gustul dulcetii trebuie să fie mai 
mult ca sigur afrodisiac, lumina moale a lustrei mă 
învrăjbeşte, ce-i cu lumea asta moale, ce-i cu textele astea 
moi, ce-i cu puştiul ăsta cu muşchi moi, cu priviri molatece, 
periculosul! Mă simt de-a dreptul savonarolian, gata sunt 
să rup caietul de dictando, să-l arunc în foc, cea mai 
bătrână dintre matuşi stă cu ochii pe mine, e nitel surdă, 
trage vârtos din ţigară şi-mi citeşte gândurile, vrăjitoare e 
din câte ţin eu bine minte, să vezi că dă în vileag 
scamatoria asta temporală, ne lasă fără maşina timpului, 
face ea vreun pocinog, ceva, are ea ceva împotriva 
spiritului meu sprintar şi poznaj care s-a ancorat de câteva 
clipe drept în decolteul tău. 

Calul alb e favoritul băiatului nostru, zice tatăl sorbind 
dintr-o ceaşcă fără toartă, ca să zic aşa, vedeţi, eu cred că, 
el crede că şi se încurcă într-o frază despre omenirea-care- 
suferă-şi-gândeşte. İl salvez în ultima clipă oferindu-i un 
foc, el îmi mulţumeşte scurt, lucrurile se precipită, timpul 
trece, bate ceasul, tac, tac, tac, tu, Agathă, zici ceva despre 
personajul literar şi te lansezi într-un discurs memorabil 
despre Sacrificiu, Civilizație şi Mecanică Stelera. Pardon, 
zice o matuşa, băiatul nostru nu e astronom, aşa e, zice şi 
mama foindu-se neliniştită in jiltul ei, toţi ne privesc 
întrebător, parcă nici nu semănăm cu cei de la gazeta 
literară, vino, Agathă, hai să urcăm în maşina timpului şi s- 
o ştergem departe, în viitor, dincolo de schimbarea axei 
Pământului, să ne cuibărim ca doi porumbei în Cetatea 
Ideală, ideală, aţi spus, întreabă tatăl surprins, aveam şi noi 
o carte veche, foarte veche în pod, un roman de aventuri, 
parcă, erau nişte reţete de prăjituri, îl contrazice mătuşa 
cea surdă, ehei, familia îşi apără comorile cu abilitate, 
tânărul Moreaugarin i-a îmbrobodit pe toţi, el cu micile lui 
exerciţii de magie. 

Stăm şi ne privim unul pe altul cu înfiorare. Bucla 
temporală începe să bâzâie asurzitor. les aburi liliachii. O 
iau de mână pe Agatha şi apăs, pedala până la fund. 


CAPITOLUL ŞAPTESPRPEZECE 


BAZAR 


Într-un ceas am dat peste Tombeau&comp. 

Firma se dădea huta într-un uriaş tub gonflabil la o 
margine de Beauburg. Flip, flop, flip, flop. 

Directoraşii erau de pe Pluria. Cum m-au văzut itindu-ma 
pe fereastră au făcut feţe, feţe. 

S-au înroşit. S-au albit. Au scos nişte balonaşe aurii. 
Aveau trompe caraghioase şi un singur ochişor. 

Au dat din colt în colt. C-o fi, c-o pati. Că dacă nu vreau 
un vin marțian, ceva diamante de pe Luna sau acces 
nelimitat la amăgitoarele lor lumi virtuale. 

Mi-au zis: 

— Trebuie să fiti Bazar, domnule! 

— Erou între eroi! 

— O legendă adevărată! 

— Spaima teroriştilor de pe Limbo! 

— Cel mai chipeş de pe Ascabia! 

— Focosul focoşilor de Juno! 

— Pace tie, Bazar! 

— Adevăratul erou de la Bunna Sol! 

— Vă admiram etern! 

— Va pretuim nespus! 

— Vă stimaml 

Cum se mai prosteau! 

Drept cine mă luau? M-am stropşit la ei. l-am luat la 
refec, le-am zis vreo două de la obraz. l-am pocnit peste 
trompa caraghioasă cu mânerul spăngii. 

Am răcnit supărat: 

— Nu se prinde, gagiilor! Aţi băgat-o pe mânecă! 

S-au perpelit, alta nu. 

Au sărit cu gura: 


Sunteţi nedrept! 

— Generalul Ib Hassan v-a decorat post-mortem! 

— O flacără de nestins arde la Bunna Sol în memoria 
marelui erou! 

— S-au ţinut slujbe peste slujbe! 

— Ne-au costat o grămadă de galbeni! 

— Călugării Bongo au oficiat! 

— Noi v-am dăruit o nouă identitate! 

— Eroul Bazar în matricea eroului Bonaparte! 

— Putin respect, vă rugăm! 

Cum o mai scăldau! 

Asudau în fracurile lor. Tot bâjbâiau pe sub tăblia 
biroului, îşi tot căutau armele. I-am despicat fix în două. 


CAPITOLUL OPISPREZECE 


CĂLĂTORIA 


— Poate ca mai vrei nişte ficâtei?! 

— Păi, nu. 

— Am bănuit eu, zise gafaind dom” Lascu. Eşti timid! 

Cu nopţile lui nedormite în care citea pe apucate, dom” 
Lascu avea asupra mea un atu zdrobitor. 

Stăteam la masă pe terasa lui plină de palmieri admirând 
nu fără invidie vila elegantă, automobilul nichelat şi statuile 
de argint învelite în celofan. 

Dar pentru a intra în cercul iluminat al culturii afacerile 
cu arme şi tutun nu erau de-ajuns. 

Iti trebuia o cheie. 

İn căutarea ei pornise noul Columb iar căutarea asta 
avea ceva mitic în ea. 

— Intr-un fel sau altul suntem cu toţii porniţi într-o 
călătorie pe o mare înspumată, mi-a zis dom' Lascu 
înfulecând un homar. Descoperirile lui Einstein ne-au făcut 
însă să vedem de pe puntea corăbiei noastre cum marea se 
metamorfozează. Cum o înlocuiesc mii şi mii de ochiuri de 
apă sclipitoare. Nu e ca oglinda şi nici precum cartonul. S-a 
dus atotputernicia lui Newton. Timpul e discontinuu, 
domnule Moreaugarin! 

Mă ştia dom” Lascu. 

Imi citise prozele publicate prin reviste. Le decupase cu 
grijă. Subliniase anumite pasaje. Mă invitase la el acasă. 

o Trebuia să deschid bine ochii şi să-mi destup urechile. 
Imi pregătise o ambuscadă, fără îndoială. 

— Nu vreau să te jignesc dar nu ştii ce-i viaţa, domnule 
Moreaugarin. Aud că te-ai pricepe niţel la magie ba chiar 
că ai fi călătorit prin timp. Prostii. Ai pus lumea pe jeratic 
cu scrierile dumitale! Zi că nu-i aşa! Ascultă la mine, 


adevărata luptă nu o dai cu monştrii de mucava! Uită-te la 
mine! Sunt real! Fac afaceri de dimineaţă şi până seara dar 
ma şi cultiv! 

Aici parea sa aiba dreptate. 

Visa ca in fiecare zi să poată face o baie intelectuală. 
İncepea, banuiesc, cu un duş straşnic din Kafka. 

Vorbindu-mi despre Kafka, dom” Lascu schita gestul de a- 
şi scoate palaria. Kafka era cineva. Un scriitor genial. Toata 
viaţa fusese însă obsedat de propria-i căsătorie. Femeile pe 
care le-a iubit Kafka era asemenea unor sipete uriaşe, bine 
ferecate. 

Dar pentru ochiul vulturesc al lui dom” Lascu nu existau 
asemenea cumplite secrete. 

Mi se plânse: 

— Uite, in prozele dumitale, domnule Moreaugarin, nu 
apare nicăieri o Garbo, o Bovary, o Magdalenă! Femeile 
sunt dinamită, domnule! Sunt sarea şi piperul! 

M-am străduit să înţeleg unde bate. 

Mi-a zis cu nâduf: 

— Piloții proscrişii certati cu puterile galactice, roboții 
sentimentali şi soldatoii de pe Marte mă îngrijorează! 

Frazele lui păreau fabricate cu grijă, cu mult timp în 
urmă. Le învățase pe de rost şi acum mi le turna ca pe 
bandă rulantă. 

Mi-a mărturisit: 

— Visez de mic copil să plec în călătorie! Să ajung la 
pomul cunoaşterii din Mandhala! Să-i simt parfumul florilor 
în toţi porii! ı : 

Dar viaţa il buhaise. İl tintuise. İl tinea departe de steaua 
către care alergase pe vremea când încă mai purta 
pantaloni scurţi. 

— Aud că vrei să porneşti într-o cruciadă! Prostii! La 
vârsta dumitale şi eu visam să salvez lumea! Las-o, 
domnule Moreaugarin, se descurcă ea şi fără noi! Hai mai 
bine să-ţi dezvălui un mic secret! Am cumpărat un litru de 
apă din Triunghiul Bermudelor! 


Trebuia să-mi închipui. După ce-mi vorbise ore în şir 
despre armonie şi frumuseţe la antici, despre corpolentele 
femei ale lui Rubens, despre arta pop, despre 
postmodernism şi despre globalism, despre artă şi bani 
avea să-mi ţină acum un discurs despre miturile imposibile 
ale secolului XX. 

Se opri o clipă încercând să vadă ce efect aveau vorbele 
lui asupra mea. Se părea că Absolutul îi dezvăluise o 
părticică din el iar dom” Lascu era ferm hotărât să continue 
explorarea. 

Pentru asta era nevoie însă de multă imaginaţie. 

Imi spuse: 

— "Textele dumitale, domnule Moreaugarin! sunt de-a 
dreptul plângăcioase N-au nimic diavolesc în ele! Nu au 
nerv! Am tot timpul impresia că tatăl dumitale a fost un 
zbir. Că a vrut cu tot dinadinsul să-ţi bage imaginaţia sub 
teasc, să nu mai ai vreodată probleme! Aşa că acum ai 
nevoie de o altfel de autoritate. Ai nevoie de disciplină. 
Scrisul e ca baschetul sau ca gimnastica. Nu ti-ar strica 
nişte genuflexiuni! 

İşi strigă majordomul. Acesta se infiinta numaidecat. 
Părea uns cu toate alifiile. Răsărea de unde nu te-aşteptai. 
Le ştie pe toate. Câte sticle pântecoase de şampanie zăceau 
în pivniţă. Câţi claponi stăteau gata, gata să se-nfingă-n 
frigărui. 

— Adu-mi sticla, îi porunci scurt dom” Lascu. 

Majordomul zâmbi parşiv şi scoase sticla de sub un 
şervet alb ca zăpada. 

— Crezi că o singură inghititura mi-ar fi de-ajuns ca sa 
pornesc în călătorie? mă întrebă dom” Lascu mijindu-şi 
ochii. Era montat. Forţele sale spirituale se treziseră din 
somnul lor adânc şi se dezlantuiau. 

— O să scrii povestea mea? vru să ştie dom' Lascu 
plimbându-mi sticla pe sub nas. 

Arăta jalnic, dom” Lascu. 1 se strambase cravata. Părul i 
se umezise. 1 se albiseră ochii. Mâinile îi tremurau. 


Am înţeles, în sfârşit. Dom” Lascu nu căuta altceva decât 
imortalitatea prin artă. S-ar fi lăsat bucuros turnat în bronz 
sau întins direct pe pânză asemenea unei acuarele. 

Cuvântul scris îl fascina. 

Strigă nestăpânit: 

— Uneori sunt gata să scriu romanul, Marele Roman! 
Totul îmi apare cu claritate în faţa ochilor. Deznădejdile, 
victoriile, trădările. Fiecare personaj aşteaptă semnalul 
meu. Intr-o bună zi cerneala o să curgă-n valuri! 

Mi-a trecut prin minte să-i fac cunoştinţă cu Agatha, să-l 
lecuiesc de Absolut. 

A zis repede, plin de disperare: 

— Nu reuşesc! Nu pot! Parcă aş fi legat de mâini şi de 
picioare! Nu am inspiraţie! Romanul nu vrea să se lege! Să- 
I scriem împreună, domnule Moreaugarin! _ 

Moartea-i făcea semne şagalnice. Il zorea. Il ademenea 
către Marele Nimic. Arterele-i sub presiune duduiau 
asemenea unor motoare Diesel. 

Deveni patetic: 

— Pot scoate banul din piatră seacă! Dar cunoaşterea e 
regina, ea e totul! Cât o să mai înfulec homari? Cât o să mai 
beau şampanie frantuzeasca? Cât o să-mi mai umflu 
conturile?! Hidrogenul îşi face treaba fără mine. Câmpurile 
magnetice îşi fac treaba fără mine. lar eu? Eu ce am de fapt 
de făcut?! 

Mă îndemna să-l admonestez. Să-l judec aspru. Să-i 
întind o mână de ajutor. Dragostea lui nemăsurată pentru 
cultură părea să nu-l poată salva. 

Goli sticla pe nerăsuflate. Gura i se încleştă brusc. Bătu 
aerul cu braţele şi se prabuşi. 

M-am dus la înmormântare. 

Instrumentiştii fanfarei aveau un surâs periculos. Femei 
drapate în negru plângeau în hohote. Vântul le schimba 
fizionomiile în mod discret. Agatha venise şi ea aducând un 
buchet uriaş de lalele negre. Trebuia să-mi fi închipuit că se 
cunoscuse bine cu dom” Lascu. lar bietul de el poate că 
încercase să mă pună în gardă cumva. 


Acum părea să nu se mai sinchisească de măruntele şi 
belicoasele chestiuni ale vieţii. Fata-i era netedă şi albă. 

Pe buzele-i vinetii îi înflorise un zâmbet ciudat. Avusese 
curajul să se lase ispitit. 


CAPITOLUP NOUĂSPREZECE 


ASTEROIDUL QUAI 


M-am dus pe asteroidul Quai. 

Mi-am dus palmele pâlnie la gură. Am răcnit cât m-au 
ţinut puterile: 

— Plotoooor! 

Am aşteptat să treacă cel de-al doilea soare. 

Mi-am dus iar palmele pâlnie la gură. Am strigat: 

— Brullaaaa! 

Am stat locului să apară primul soare. 

— Gargarelliii! 

Şi vocea mea s-a rostogolit prin întreg Universul căci 
asteroidul Quai era singurul care se putea multiplica şi 
putea călători în timp şi spaţiu cu viteza gândului. 

Poştaşu' Universului, asta era. 


CAPITOLUL DOUĂZECI 


FERICITUL ADAM 


M-am întrebat adesea dacă teama de moarte poate fi 
înlocuită şi dacă nu cumva teoria relativităţii era o 
minciună gogonată. 

O priveam pe Agatha cum întindea rufele în grădină şi 
imaginea asta mi se părea de-e dreptul ireală. Am încercat 
să-mi imaginez de câteva ori ce s-ar fi întâmplat dacă nu ar 
fi fost decât o femeie de cauciuc. Fără viaţă. Fără 
scânteiere. Să ajungi să vorbeşti de unul singur cu o femeie 
de cauciuc iată, mi-am zis, sfârşitul tuturor lucrurilor. 

Nu i-am spus niciodată Agathei astfel de lucruri. Fără 
îndoială, iubirea îndepărtează îngrozitoarea spaimă de 
moarte. 

S-o înlocuiască?! 

Agatha se învoise să locuiască la mine. O vreme vecinii 
noştri, deşi foarte prietenoşi, ne spionau. Trăgeau cu ochiul 
peste gard. Ascultau pe la uşi.. Ne studiau cu binoclul de 
departe. Poate ca le eram simpatici. Poate că-i 
impresionam, poate că pur şi simplu n-aveau cu ce să-şi 
umple timpul, poate că voiau să ne imite. 

Se schimbau foarte des vecinii. Nomazi. 

Noi ne hârjoneam. Făceam avioane de hârtie. Eu 
povesteam cum o să plec în cruciadă. Agatha nici nu voia să 
audă de asta Ea nu iubea eroii. 

N-am reuşit să ne înţelegem asupra acestui punct. Nici n- 
a vrut să vorbim despre căsătorie. Ingeraşule, mi-a zis te 
întreci cu gluma, e doar un experiment. 

Râdea de mine, Agatha. Avea toane. Ar fi trebuit s-o leg 
în lanţuri. 

I-am zis: 

— Mă scoţi din minţi! 


— Glumeşti, Moreaugarin! 

— Mă pui la încercare?! 

— Glumeşti, totuşi?! 

— Intr-o bună zi o să-i fac să dispară pe toţi! 

— Eşti nebun! 

— Or să dispară, o să vezi! 

— Eşti nebun de legat! 

— Or să dispară cu toţii şi-o să rămânem numai noi doi. 
Tu şi cu mine, bărbatul şi femeia. 

— O să chem poliţia! 


CAPITOLUL DOUĂZECI ŞI DOI 


BĂTĂLIA DE LA CAPUL HORN 


Acolo se ascundea Ib Hassan. La Capul Horn. 

Ibhib, tunaru, din Longville a răspuns primul chemării 
mele de pe asteroidul Quai. 

Am pornit voiniceşte după ceilalţi şi i-am pornit pe 
urmele lu' Ib Hassan. 

— Amintiţi-vă cum se lăfăia-n matasuri pe Gomelal răcni 
furios Plotor, macelarul de pe Venus. 

— Şi noi aveam bataturi şi muream de sete, adauga 
Totora, circaru” pregatindu-şi tunul periculos. 

— Ne uşuram printre năpârci şi haleam gulii martiene, 
marai Gargarelli, filozofu”, pocnindu-se peste scăfârlia 
lunguiata şi zanganindu-şi armura vinetie. 

— Bâaa, eu mi-am cam făcut veacu”? urlă Vlasko, 
trompetistu”. O sa ma car naibii in Beauburg şi-o să-mi 
deschid o mică prăvălie şi-o să vand tot felul de abtibilduri. 

— Şi eu m-am săturat de medalii, de marşuri şi de 
ciorapii voştri puturoşi! le-am strigat făcând oleacă pe 
nebunu'. 

— Cât mai hălăduim aşa prin deşertul ăsta? întrebă 
Brulla, ăla care avea un papagal vorbitor. 

— Ai răbdare! İl chirfosim pe Ib Hassan îndată! i-am zis 
printre dinţi gata, gata să-l scurtez de scăfârlie dacă avea 
de gând să dea bir cu fugiţii. 

İn zori am ajuns la Capul Horn. Ib Hassan şi-a restrâns 
matricea într-un inel rotitor şi-a şters-o în doi timpi şi trei 
mişcări. Noi i-am înecat în sânge pe şmecherii care păzeau 
fortul şi le-am tras hoiturile în ţeapă. Când s-au risipit 
norişozii de fum a căzut din cer peste noi oracolul din 
Limbo: 

S-a uitat lung la mine. Mi-a cercetat palma. 


A croncănit în dodii: 
— Eşti încă începutul şi sfârşitul. 


CAPITOLUL DOUĂZECI ŞI TREI 


PETRECEREA 


Madam Brizard? 

Cred că era invidioasă pe mine. Auzise ea că m-aş 
pricepe la magie, că aş cunoaşte Secretul Originar. 

Făcea vrăji, frantuzoaica. O ştia întregul Adamville. Şi 
Agatha o plâtise. Cu bani grei. S-o dezlege de nu ştiu ce 
blestem. 

M-a chemat la ea acasă într-o seară. Mi-a zis la telefon: 

— Sigur ai să vii, Moreaugarin! Am o surpriză pentru 
tine! 

— Madam Brizard vrei să-ţi râzi de mine?! 

— Foarte serios vorbesc. Vino, o să-ţi placă la nebunie. 

M-am bucurat să fiu invitat la o asemenea întâmplare 
mondenă, cu multă lume şi cu şampanie adevărată. 

Madam Brizard m-a prezentat tuturor invitaţilor ei cu un 
aer uşor malitios. Dar parca nu auziseră de mine şi de 
isprăvile mele! Faptul m-a enervat pe moment Apoi însă o 
tartină cu caviar mi-a redat buna dispoziţie. Aş fi vrut să mă 
vadă Agatha să moară de ciudă. 

Dar numai necunoscuţi la madam Brizard. 

In fond, de ce trebuia să mă cunoască, de exemplu, 
domnişoara bătrână care ţinea în braţe un motan fălcos, 
maroniu şi urât?! De ce ar fi trebuit să audă despre 
isprăvile mele junele plin de coşuri care golea pahar după 
pahar ascuns după un stâlp împodobit cu ghirlande de flori 
exotice?! De ce trebuia să mă ştie după nume comerciantul 
acela de săpunuri fine?! 

Şi totuşi ar fi trebuit să mă ştie. De când pusesem la cale 
apariţia cometei şi vânzoleala sonarienilor şi tărăşenia cu 
maeştrii cântăreţi. Şi mai făcusem eu şi alte nâzbâtii. Eu 
eram tipul care înfulecase şaisprezece pahare de cristal în 


mai puţin de-un minut la concursul mâncăcioşilor organizat 
de consiliul municipal din Adamville. Eu mă catarasem pe 
hotelul Central şi tot eu dădusem gata un tort de o sută de 
kilograme la sărbătoarea macilor. 

Eram cineva, nu?! 

Madam Brizard îşi râdea în pumni văzând cât eram de 
fâstâcit, cât eram de furios. Revoltat, ce mai! 

Musafirii ei nu mă băgau în seamă deloc. Mâncau tartine 
cu caşcaval şi cu măsline, râdeau în hohote, îşi dădeau 
coate, vorbeau în gura mare fără să mestece, se ciocneau 
unii de alţii, se călcau din greşeală, se buricau. 

İn mod absolut curios vorbeau într-una despre primul 
Război Mondial. La început n-am îndrăznit să mă duc să-i 
spun vreo două frantuzoaicei. Am crezut c-o să-mi explice 
ea ceva. Dar se ferea tot timpul de mine. Imi trimitea 
bezele peste capul musafirilor şi-mi făcea semn să am 
răbdare. 

Dar în cele din urmă am prins-o în bucătărie între două 
cafele. Am somat-o. Am amenintat-o. l-am zis vreo două de 
la obraz. Să-mi spună imediat de unde era atâta amar de 
lume că numai din Adamville nu veneau invitaţii ei. 

Madam Brizard m-a bătut uşurel pe obraz: 

— Prostutule! Nu ţi-ai dat seama încă?! 

— Nu, am zis eu adânc jignit. 

— Şi Agatha s-a lăudat tuturor că eşti un magician! Să 
ştii că ne-a minţit, aiurita! 

M-am înroşit tot. Mi-am înghiţit vorbele de ocară. A doua 
zi întregul Adamville avea să râdă de mine. 

Am zis: 

— Nu-s magician. 

— Nu?! 

— Nu, am zis eu cu ciudă aproape izbucnind în plâns. 

— Bine, bine, nu te supăra. Ce, parcă eu fac vrăji? Poate 
că m-am întrecut cu gluma. Acum o să mă ajuţi să ies din 
aiureala asta! 

Şi a scos dintr-un sertar un album de fotografii. 
Fotografiile erau toate de prin anii '20. Ingălbenite. 


Cetoase. Ferfenita. 

Mi s-a tăiat răsuflarea. 

Madam Brizard mi-a şoptit: 

— E o ocazie unică, scumpule! Oamenii ăştia au înviat 
doar de câteva ceasuri! Am reuşit, înţelegi? Tu eşti 
martorul meu! 

Şi s-a dus chicotind în sufragerie să împartă cafeaua şi să 
flecărească de nebună cu morţii ei. 

Eu m-am spălat îndelung pe faţă. Am luat o aspirină şi 
am băut o cafea tare. Mi-am aprins o ţigară. Aş fi putut 
telefona la poliţie. Dar ce să le spun? Că nu am habar de 
nimic? Că nu am nici în clin nici în mânecă cu vrăjile 
İrantuzoaicei?! 

I-am recunoscut pe toti cei din album. Un capitan de 
cavalerie. Un funcţionar de bancă O actriţă. Un profesor de 
muzică. Un pictor, un comerciant de săpunuri fine. Un 
măcelar. Un preot. Un poet. Şi chiar o doamnă plină de 
voaluri despre care madam Brizard credea că-i din familia 
regală. 

— De ce staţi aşa, singur? mă întrebă căpitanul de 
cavalerie intrând val-vârtej în bucătărie. N-o cunoaşteţi 
cumva pe domnişoara de colo? E adorabilă! 

Actriţa Lenora mi-a făcut semn discret. M-a chemat la ea. 
M-a întrebat fandosindu-se: 

— Ce părere aveţi despre spectacolul de aseară? 

— Nu l-am văzut. 

— Vai, ma dezamagitil Şi nici nu v-am mai văzut prin 
orăşelul nostru! Să nu-mi spuneţi că sunteţi un prinţ arab 
care călătoreşte incognito prin Europa! Am auzit că e la 
modă! Prinţul Mâşkin s-a deghizat în balerină iar vicontele 
Belmond s-a dat drept socialist şi-a călătorit cu vagonul de 
clasa a treia de la Madrid la Paris! 

Un domn rotofei s-a oprit lângă noi. Şi-a scos trabucul 
din gură şi a exclamat: 

— Va confund sau sunteţi chiar fratele domnului 
Pompilian, vestitul fabricant de salamuri?! Oh, îmi pare 
bine să vă cunosc, sunt un admirator al fratelui 


dumneavoastră, domnule! Dacă nu mi-aş fi irosit banii într- 
o foarte proastă afacere cu lumânări anul trecut mi-aş fi 
deschis şi eu o fabrică cu utilaje aduse de la Londra! 

N-am apucat să scot o vorbă. M-a luat de braţ poetul care 
mi-a tipat în ureche: 

— Domnule, dadaismul e în contra culturii! Eu nu sunt 
pentru câmpul smâltat de flori dar nici pentru pierderea 
totală a sensului! Cred că eşti de acord! 

Am dat să urc scările să mă întind la mansardă, să trag 
un pui de somn şi să mă trezesc şi să spun că doar am visat. 

Madam Brizard m-a prins de mânecă. M-a tras în 
bibliotecă, mi-a turnat şampanie. 

Mi-a mărturisit: 

— Vreau să particip la Congresul Mondial al vrăjitoarelor, 
la Toronto, în iulie. 

— İnteleg. 

— Râzi de mine? Nu mi-au ieşit chiar bine lucrurile? Âştia 
sunt, alţii nu am. Ce zici, o să meargă?! Or să mâ primească 
în guvern? Ei?! 

Madam Brizard visa să conducă lumea. Să fie şi ea 
primită în mare secret în guvernul invizibil al lumii. Ce-mi 
păsa? Ce ştia ea despre adevărata magie?! Voia ea să 
salveze lumea?! 

I-am zis-o de la obraz: 

— Magicianul se confundă cu însuşi hazardul! 

— Lasă-mă! Nu-ţi râde de mine! a strigat madam Brizard. 

— Are manifestări entropice. Poţi înţelege?! 

— Nu inteleg,. Moreaugarin. Tu te joci. Pur şi simplu te 
joci cu oamenii, cu întâmplările, te joci cu viaţa. Crezi că nu 
ştiu?! Crezi că asta e magie?! 

— Magicianul e acolo unde nu este! 

— Nu mă mai aiuri, Eu am de gând chiar să intru în 
guvernul secret pentru că am câteva idei despre felul în 
care trebuie condusă lumea. Spre deosebire de tine eu am 
simţ practic. Tu eşti un biet visător. Vrei să reformezi fiinţa 
umană? începe chiar cu tine, Moreaugarin! 

Ei, şi?! 


Nu-mi pasă. Nici că Pământul ar fi gol pe dinăuntru. Nici 
că luna ar fi satelit artificial. Nici că furnicile vin de pe 
planeta Gamma. Nici ca John Bull din Texas putea citi 
gândurile unui virus. 

Nici că Boris Ivanovici din Moscova putea influenţa 
câmpul magnetic al unui crucişător atomic. 

Nu erau magicieni. Magicienii sunt fiinţe fabuloase. 

lar furnicile?! 

Fără îndoială, extraterestre. Săpau galerii pe sub lume 
pregătind invazia. Madam Brizar se plângea tuturor din 
pricina furnicilor. Petiţii, reclamaţii, audienţe. In final, 
otravă. Presărată cu grijă prin toate cotloanele. 

— Furnicile nu sunt o problemă, domnule Moreaugarin, 
mi-a şoptit actriţa Lenora. Vă faceţi griji degeaba, doamnă 
Brizard, zău aşa! Mai bine spuneti-mi cum îmi stă cu acest 
colier pe care mi l-a dăruit domnul Pompilian! Imi face ochi 
dulci de la o vreme. O să-mi cumpere apartament chiar în 
centru. Şi pe urmă plecăm la Istanbul şi apoi, într-o 
croazieră nebună pe Mediterana! 

Pictorul Bonifaciu mi se adresă, peltic: 

— Şobolanii sunt o problemă. Dar furnicile?! 

— Lasă-l, domnule, nu-l mai bate la cap! strigă căpitanul 
de cavalerie. Dacă furnicile or să ne invadeze ne vom lupta 
pe viaţă şi pe moarte! Pe onoarea mea! 

Morți dar vii. Neinchipuit de vii. Gata, gata să se-arunce 
în bătălii. Gata, gata să explice ce şi cum în chestiunea 
arzătoare a zilei. Voluntari, nevoie mare. 

Tipau. Care pe care. Ziceau: 

— Vine furtună mare, a zis la radio! 

— O fărâmă de soare se va prăbuşi peste noi. 

— Au fost măsluite rezultatele de la Academie! 

— Canalele noastre put, domnilor. 

— Ultimul tango la Paris a rupt gura emigranților ruşi. 

— E tot mai clar că nemţii îşi vor lua revanşa. 

— Cred că Protopopescu era mai bun ministru de finanţe 
decât Zamfirescu! 

— Zamfirescu e un bou! 


— Magnetismul e la modă! 

— Profesorul Gaspar, de la Academia Franceză ne-a 
avertizat că se va schimba axa Pământului! 

— Mâine vor fi cincizeci de grade la umbră! 

— Suntem ca şi morţi, bibiculeeeeee! 

Mi-am făcut nişte socoteli. Puteam s-o fac să dispară pe 
madam Brizard cu tot cu morţii ei. Ar fi fost foarte simplu. 
Să încep acum cruciada? Dar ar fi fost prea uşor, prea 
simplu. Nu sosise încă momentul. M-am bănuit. Imi era 
teamă? Eram prea leneş?! Pierdeam contactul cu 
realitatea? Poate că nu eram încă pregătit? Ce mi se părea 
atât de uşor? Planul ascuns al lumii nu este. El se relevă. Şi 
atunci? Nu ajunsesem încă la esenţă? Să găsesc sensul 
vieţii, asta încercam? Dar dacă era o fundătură? Dacă nu 
asta trebuia să caut? Să-mi explic Universul? Poate că nu 
asta trebuia să încerc. Poate că suntem reziduuri ale 
Universului. Şi atunci sfârşitul nostru e hotărât atâta vreme 
cât Universul are a-şi corecta anumiţi parametri?! 

— Nu vi se pare că s-a lăsat frigul? Mă întreabă actriţa 
Lenora zgribulindu-se şi înghesuindu-se în mine. 

— Ningeeee! urlă căpitanul de cavalerie. 

— Ce mai fenomen! strigă mirată madam Brizard. 

Ah, ipocrita! 

Incurcase borcanele. Greşise parola de intrare în Câmpul 
Informational Universal. Incurcase vrăjile. Ce avea de 
gând? 

Se auzi o bubuitură. Peste drum izbucni un incendiu. 
Cerul se crăpă. O uriaşă pasăre de pradă îşi petrecu umbra 
dincolo de fereastră. Răsări Luna. 

— E sfârşitul lumii! izbucni în plâns doamna din familia 
regală. 

Madam Brizard! Madam Brizard! 

Am strigat-o pe un ton poruncitor. Am tras-o după mine 
în bibliotecă, l-am administrat două perechi de palme. A 
început să plângă. Mi-a trântit-o în faţă: 

— Vrei să-ţi spun adevărul despre Agatha?! 

— Taci! 


— Ştii cine e Agatha?! 

— Opreşte vraja! Du-l înapoi! Fă ceva! O să întorci lumea 
pe dos! 

— Dar e întoarsă pe dos. Moreaugarin, nu ţi-ai dat seama 
până acum? 

— O să se întâmple o nenorocire! i-am strigat furios. 

— Mori de invidie, asta e! Plesneşti de invidie, 
magicianule! 

— Nu te mai prosti! 

— Da, da, da! 

S-a bosumflat. M-a pupat. A râs de mine. S-a luminat la 
faţă. Dregea ea lucrurile. Acum că aflase pricina furiei 
mele. A scos din congelator alte sticle de şampanie. A tăiat 
felii de pâine, a pus nişte carne la grătar. N-ai tu treabă, mi- 
a şoptit. Uneori se întâmplă să încurci lucrurile. Nu ţi s-a 
întâmplat? Crezi că eşti singurul magician? Zi, pe cuvântul 
tău, crezi că eşti singurul? Tortul. Să nu uiţi tortul în 
cămară. Lasă că dreg eu treaba. Nu te speria, ia cuțitul ăla! 
Nu tăia felii aşa groase, să ajungă la toată lumea. Taie-le 
frumos. Şterge-te pe degete cu şervetelul ala parfumat. 
Ascult-o pe madam Brizard, băiete. Poate că nu eşti încă 
pregătit sa accepti lucrurile aşa cum sunt. Ce zici de 
Agatha? A, m-am prostit un pic, ce secret să fie? Nu, nu pot 
opri vraja. Trebuie să ţină până dimineaţă când vor cânta 
cocoşii. Asta e regula. Să nu-mi zici că nu ştiai nici asta! Nu 
te teme. Asupra noastră nu are efect Nici asupra celor din 
Adamville. Toate vor rămâne la locul lor, pe cuvânt de 
onoare! Ninsoarea se va potoli imediat. Soarele o să fie la 
locul lui. Aşa, vezi sa nu rastorni tava Nu-ţi fie teamă nu 
scot soarele nostru electric din funcţiune. Du-te acum! Ai 
grijă! Nu-mi călca motanul! Vezi să nu le spui cumva 
baliverne de-ale tale, Moreaugarin! Nu-i interesează nici 
cei şapte oameni cu joben, nici cometa, nici sonarienii, nici 
călătoria lui dom” Lascu! Fii băiat cuminte. Uite, un pupic. 

— Mi s-a desprins un deget! urlă căpitanul de cavalerie 
pe când le băgăm tortul sub nas. 


— Îmi crapă pielea! răcni măcelarul stropindu-mă cu 
sânge. 

— Nu mai văd! Nu mai văd! ţipă actriţa Lenora orbecaind 
prin sufragerie şi lovindu-se de mobilele grele, din lemn de 
nuc. ğ 

Cum să-i ajut? Am încercat o pasă magnetică. İn van. Nu 
erau în puterea magiei mele. I-am întins pe sofa. Le curgea 
sânge pe gură, pe nas, din urechi se zvârcoleau pierzându- 
şi ba o mână, ba un picior. 

— Opreşte vraja, nebuno! am urlat inotând prin valuri de 
sânge. 

Lumânările s-au stins. Ferestrele s-au spart. Pereţii 
musteau de apă. Se-auzeau duduind nişte maşinării. 
Lumina se sfârşise. 

— Să ieşim! 

— Să scăpăm! 

— Unde e uşa?! 

— Am fost închişi! 

— Suntem prizonieri! 

— In lături! 

— Aer! 

— Nu mai avem aer! 

— Spargeti uşa! 

— O să ardem de vii! 

— Uite colo, Lunaaa! 

— E un felinar! 

Câpitanul e la uşa, imi strigâ speriatâ madam Brizard. 
Să-l oprim. Fă ceva, magicianule! Mă auzi? Te rog, fă ceva! 

Cum să-l las să iasă? Cum să-i dau drumul în lumea 
noastră, aşa, pe nepusă masă. L-am tras de mânecă. Să-l 
pocnesc, cumva. 

— Unde vrei să ieşi?! 

— Trebuie! 

— Sângerezi! 

— Vreau să trăiesc! Lăsaţi-mă să trăiesc! urla căpitanul 
izbindu-se cu putere în uşă şi împroşcându-ne cu sânge. 

Buuuuuum! 


Ceafa căpitanului de cavalerie explodă. O flacără violacee 
izbucni de sub tunica-i însângerată. İn câteva clipe 
cadavrul se prefăcu în cenuşă. 

— L-ai ucis! a strigat înspăimântată madam Brizard 
smulgându-mi puşca din mână. 

Spre dimineaţă musafirii ei s-au prefăcut într-un abur 
argintiu unul câte unul. 


CAPITOLUL DOUĂZECI ŞI PATRU 


DESPRE UN SUBIECI EPUIZAT 
DAR CARE DA TOTUȘI BATAI DE CAP 
OAMENILOR 


În timpul faimoasei bătălii de pe Gomela, Ib Hassen mi-a 
torpilat nava. Imi scăpa pentru a doua oară. 

Explozia a zguduit întinderile stelare. 

Tăcere. 

Apoi, plăcut, un tango. 

Colonelul, un super-robot, îmi calcula parametri din oră 
în oră. 

Pluteam într-o sferă de salvare în care trupul meu iradiat 
încerca să supravieţuiască. 

Din când în când, Colonelul bătea pas de defilare prin 
faţa mea. Pasul de defilare corect e o mândrie chiar şi 
pentru un colonel. 

La sfârşit, îi trimiteam, printr-o conductă auxiliară, o 
medalie făcută din paginile unei cărţi polițiste a cărei 
acţiune o ştiam pe de rost. 

Colonelul îşi prindea voios medalia pe piept şi-mi cânta 
cu o voce metalică: 

— La solitude n'existe pas... 


CAPITOLUL DOUĂZECI ŞI CINCI 


CURCUBEU 


Din avion, întregul Adamville părea o picătură de rouă pe 
o frunză de brusture, o picătură în care, dacă ai fi privit 
atent, i-ai fi zărit pe Fifi Baston, pe Mama Filoni, pe Izolba 
Verhoveen, pe Haralambie şi Petrovici, pe comisarul şef, pe 
Jobo, alcoolicul, pe Fuskas transformat în fantomă, pe 
Garga, flaşnetarul, pe Rudolf, vânzătorul de ziare, pe 
Tătărăscu. Oricât am încercat, însă, nu l-am zărit pe Bebe- 
orbul îngropat în nisip aşa cum era. 

Vântul bătea dinspre nord-est şi ne ajuta de minune să 
ajungem in careul imaginar care spânzura deasupra 
cercului trasat cu var unde, odată ajunşi eu şi Agatha, 
aveam să ne sărutăm în timp ce un fotograf amator avea să 
imortalizeze sfârşitul acelei nebune călătorii de nuntă de 
numai douăzeci de minute. 

Plouase peste noapte şi străzile din Adamville luceau ca 
spinările unor peşti iar eu eram fascinat şi nici nu-mi 
închipuiam că timpul avea s-o ia razna în mai puţin de trei 
minute sub efectul magiei mele. O tineam de mână pe 
Agatha care urcase în joacă în cer, să ne imaginăm cum ar 
fi dacă am fi proaspăt căsătoriţi. Calculasem cu precizie 
altitudinea de la care trebuia să sarim. 

Tuhuuuuu! 

Ce senzatie! Parc-am fi destupat o sticlâ de şampanie 
frantuzeasca. Pluteam prin cer pregatindu-ne sa ne 
deschidem paraşuta în timp ce, jos, cei din Adamville ne 
priveau plini de invidie. 

Când ne-am lovit de primul inel, întregul Adamville se 
pierduse într-un nor argintiu. Vântul mirosea puternic a 
altundeva şi a altcândva. 


Inelul era roşu, de un roşu aprins. Avea diametrul de 
maximum o sută de metri. Privind cumva în jos, am zărit 
alte şase inele colorate în galben, verde, albastru.. E un 
produs al inteligenţei umane, i-am spus Agathei încercând 
s-o liniştesc: Ea începuse să plângă. Mi-a zis că madam 
Brizard făcuse nişte vrăji fiind supărată pe mine şi că de la 
întâmplarea nebună cu cei şapte oameni cu joben toate 
lucrurile mergeau de-a valma câtre o nemaipomenită 
nenorocire. Apoi, dintr-odată, Agatha s-a luminat la faţă. 

Mi-a zis fericită: 

— Acum am găsit într-adevăr ceea ce căutam! 

Pe mine m-a mirat schimbarea ei bruscă şi-am pus-o pe 
seama inelelor. Nu era o staţie orbitală. Nu era vis. 

Ce să fi fost?! 

Agatha nici nu s-a mai sinchisit de mine. Alerga pe inelul 
cel roşu cu braţele deschise, se rotea în paşi de vals. Mi-a 
recitat, mi-a cântat dar eu parcă nu eram acolo. Parcă aş fi 
fost altcineva. 

Sigur că m-am supărat. 

Pe cercul următor am ajuns cu multă uşurinţă, pur şi 
simplu dându-ne drumul prin văzduh.. 

Am auzit o mulţime de voci. Păreau chemâri de dragoste. 
Păreau strigăte de luptă. Erau diverse întrebări fără 
răspuns. Erau nişte oameni acolo, nevâzuti, în acelaşi TIMP 
cu noi. 

I-am chemat. 

Mi-au răspuns inveseliti. M-am străduit să-i zăresc. N-am 
reuşit. Agatha însă a stat de vorbă cu ei întorcându-mi 
spatele. Pe cel de-al treilea cerc ne-am întâlnit cu 
dom'Lascu. Părea foarte fericit. N-a reuşit să-mi explice ce 
se întâmplase. Voia însă să scriem împreună romanul vieţii 
sale. 

Asta n-am mai înghiţit-o. Am sărit pe inelul următor, 
începuseră să mă intepe genunchii. Mi se lăsa o ceaţă pe 
ochi. 

Mi-am pipăit faţa. Mi se scofâlciseră obrajii. Pielea-mi era 
asemenea unui pergament. 


— Uite cum a trecut TIMPUL peste tine! mi-a spus 
Agatha râzând cristalin, fandosindu-se şi întinerind văzând 
cu ochii. 

Sigur că m-am supărat 

Am vrut să mă arunc pe inelul albastru unde se 
deschidea un tunel albastru, albastru să mă pierd în Marele 
Nimic. 

Agatha m-a prins de mână izbucnind în plâns M-a sărutat 
cu foc. A zis: 

— Să se rupă vraja! 

Să fi fost şi ea un magician? 

Ne-am deschis paraşuta. Dar nu era oare deschisă? Parc- 
am fi destupat o sticlă de şampanie frantuzeasca, pe cuvânt 
dacă mint. 

Cercul trasat cu var se zărea acum clar de tot. Agatha a 
atins pământul uşor, ca un fulg. Eu m-am lovit rău de tot şi 
o lună întreagă am stat bine învelit în ghips. 

Madam Brizard m-a vizitat de vreo două ori la spital. N-a 
suflat o vorbă despre vrâjile ei. Mi-a zis că s-a dus 
împreună cu Agatha la nu ştiu ce film. Hotărât lucru, 
mironositele încercaseră să-mi dea o lecţie. 


CAPITOLUL DOUĂZECI ŞI ŞASE 


GĂURILE DE VIERME 


O vreme am hoinărit prin găurile de vierme. Golanu' de 
Plotor, măcelarul de pe Venus, s-a dus pe asteroidul Quai şi 
m-a strigat în câteva rânduri. 

Pramatia! 

I-am zis vreo două. Ca ma lăsaseră singur, singurel pe 
Gomela şi că-şi făcuseră mendrele în lupanarele de pe 
Ascabia. 

Găurile de vierme erau pline de boschetari. Traficanţi, 
plasatori sau recuperatori de câmpuri informaţionale, 
războinici sadea, curviştine siderale. 

Erau şi mecanici vinetii. Şi electrici infumurati. Şi 
organici limbuti şi fără de tara. Le ştiau ei pe toate! 
Mecanicii puteau să-ţi transforme scheletu' cât ai zice 
peşte: Electricii îţi înşfăcau inimioara îndată. Organicii îţi 
modificau pulsu” de la distanţă, iti aranjau fatalia şi se 
puteau juca cu matricea ta până când crăpai de necaz. 

Nişte băloşi! 

Ticăloşii ticăloşilor. Făcuseră multe porcărele la viaţa lor, 
îi ştiam eu. Aveau câte o cocoaşa în cârcă. Tineau în ea 
toate poveştile Universului. 

Boschetarii mai scăpau pe ici, pe colo câte-o vorbulitâ. 
Pentru un pumn de galbeni. Sigur că i-am tras de limbă! Să- 
i fi văzut cum mă prosteau de la obraz! Imi arătau rănile 
pline de puroi, matracucii îşi puneau viermi electrici în 
rănile alea ca să te impresioneze. Ziceau că-s săraci. Că n- 
au nici de unele. Uite-aşa se vaitau, boschetarii dracu. 

Erau rugina găurilor de vierme. Putregaiu' lor. Boală, nu 
altceva. Unii erau inaripati. Umblau după câte o sămânță 
de vânt solar. Să li se aurească aripioarele. Să se 
fudulească, parşivii. Să halească energie pe degeaba. Alţii 


se mocaiau pe şenile. Zdronga, zdronga. Troncaneau prin 
găurile de vierme şi-ţi vindeau elixiru' nemuririi. Ce 
pungaşil Te balonai un pic de la elixiru' ăla. L-am încercat 
şi eu. Am aruncat galbenii în vânt! 

Dar pe unde umbla Ib Hassan? 

Arkkai Gabroz, un şmecher de pe Ascabia m-a lămurit. 
M-a omenit cu balenă umplută cu migole. Mi-a dat să beau 
o cană cu zeamă de praf de puşcă. 

Mi-a zis: 

— Gagiule, Ib Hassan o să fie în toamna asta pe Juno. Are 
el nişte gânduri ascunse. Peşte Orb ştie de ele. 

— Cum ajung la Peşte Orb? l-am întrebat pe Arkkai 
Gabroz rupând în lăboi o bucată aburindă de balenă: 

— Silvena Mureno, sirena aia oacheşa din Longville, ştie 
drumul până la marea-de-carton. 


CAPITOLUL DOUĂZECI ŞI ŞAPTE 


OMUL SUSPENDAT 


Să răspunzi unei invitaţii făcute de Petrovici era ca şi 
cum ai fi pornit la război gol puşcă. 

M-am dus totuşi la cafeneaua, despre care mi-a vorbit. 
Poate din curiozitate. Poate din teamă. Petrovici mă 
urmărea de multă vreme. Era un fel de observator. Nu se 
născuse în Adamville. Avea un accent ciudat. Se ferea să 
vorbească despre copilăria lui. Era un subiect tabu. 

Ce să zic despre el? 

Să fi fost un filfizon? Un malagambist? Un adolescent al 
rockului pierdut prin Adamville la sfârşit de secol XX? Imi 
vorbea uneori despre vremurile nostalgice. İşi lua avânt. 
Dar poate că juca teatru. 

Imi vorbea despre Univers. Despre Gagarin şi Amstrong. 
Dar avioanele, insectele şi păsările nu erau pe placul lui. li 
era frică de avioane. Mi-a spus că preferă să se ducă în 
America luând-o prin Asia, pe jos. Să traverseze cumva pe 
banchiza de gheaţă până-n ograda bătrânului Sam. Nu ştiu 
dacă America era chiar ţinta lui. Prefera să nu vorbească 
despre America. Nu cred c-o ura. Sau poate că nu ura 
miracolul american. Să pocneşti din degete şi să te 
imbogâteşti. Să fii vecin cu Godzila sau cu Stan şi Bran. 
Petrovici nu mergea la film. Mi-a spus că se sufocă într-o 
sală de cinematograf. lar despre filmele SE, niciun cuvintel 
măcar. Cred că le considera neserioase. Nu-mi vorbea 
despre ele pentru a nu mă răni. Mă menaja. Eu însă nu 
scăpăm niciunul. Îmi cumpăram câte o pungă de floricele şi 
ma lasam ca vrăjit. Uneori o luam pe Agatha cu mine. Fa 
însă se plictisea repede. Mă lăsa singur să-mi aleg noi 
subiecte pentru numerele mele de magie. Asta şi făceam. 


M-am aşezat la o masă lângă fereastră. Îmi place să mă 
uit după lumea grăbită, incetoşatâ de gânduri. Gândurile 
astea guvernează lumea. Gândurile sunt guvernul secret al 
lumii. Ele hotărăsc destinul. Bâzâie în alambice ascunse şi 
ne trag clapa, pot să jur. Am privit pe fereastră ascultând 
zumzăitul gândurilor grabite ale trecătorilor grăbiţi. 
Intotdeauna îi privesc pe trecători cu un soi de simpatie. 
Sunt ca într-un acvariu. Au magicienii cunoştinţă despre 
principiul luminilor incluse. Acvariul e construit după acest 
principiu atât de simplu. Eu mă uitam la strada-acvariu şi 
întreg sistemul, stradă-acvariu-Moreaugarin era într-un alt 
acvariu la care se uita poate un alt magician. Şi tot aşa la 
nesfârşit. S-ar putea ca probleme să fie de fapt nesfârşirea 
iar nu nemurirea Pentru că nesfârşirea nu are a se replica 
prin limită şi vecinătate. Trecâtori îmi erau aşadar 
simpatici. Unul se împiedică de un bidon de plastic. Altul 
alunecă pe o coajă de banană. Unul îl confundă pe altul cu 
altul. O femeie cască gura după un aerostat. Un bărbat 
strânge grăbit o mână promițând o apropiată întâlnire de 
afaceri. Doi îndrăgostiţi se giugiulesc sub o umbrelă roşie. 
Şi trec o mulţime de oameni în valuri. Ca un râu de 
nestăpânit. Sunt de tot felul în stradă. Avocaţi, hoţi, 
poliţişti, vatmani, otelari, studenţi, vânzători de ziare, 
saltimbanci cu ora, oameni politici, faliti, visatori, 
rauvoitori, golani, soldati, curviştine, multe curviştine. 
Lume pestrita, nebuna şi superba şi bolnava pe dinauntru. 

— Oamenii nu pot fi liberi atâta timp cât nu-i pot 
împiedica pe ceilalţi să-i privească. 

Sunt cuvintele lui Petrovici. 

Poţi sau nu să fii de acord cu el. N-aş putea spune că 
asupra unor subiecte am fi polemizat. Nici nu cred că aş fi 
căzut într-o astfel de cursă. Uneori discutam în 
contradictoriu. 

Mi-a spus că ar trebui să părăsesc lumea magiei. Să mă 
port normal ca un om normal. Mi-a zis că puterile mele 
erau iluzorii şi că erau toate semnele că-mi voi pierde acele 
puteri. Nu mi-a spus ce semne văzuse, când şi unde. Am 


avut puncte de vedere diametral opuse. M-am străduit, 
oarecum să-i fac pe plac, să nu-mi folosesc puterile magice 
atunci când eram împreună. Cred că îl irita acest dar. 

— E dar! Nu e o facultate dobândită! 

Cuvintele lui. 

li plăcea să creadă ca mâ nascusem aşa. Că sunt 
oarecum o anomalie atât din punct de vedere genetic cât şi 
informaţional, o raritate. 

Au trecut nişte oameni cu pălării, îmbrăcaţi în trenciuri. 
M-au privit pieziş. Au zis ceva. N-am înţeles. Am dat din 
umeri iar unul dintre ei m-a ameninţat cu pumnul. Expresia 
feţei lui e memorabilă. Ceva între furie şi neputinţă. Poate 
că voiau să mă avertizeze sau să mă anunţe că în curând se 
vor isprăvi toate nebuniile mele. Magia nu poate fi decât 
ceva legat de nebunie. 

Oamenii cu pălării erau nişte inspectori care se 
vânzoleau de dimineaţă şi până seara prin Adamville. Au 
vrut de câteva ori să-mi vorbească. Se apropiau de mine 
dar se opreau brusc, încercau să deschidă gura dar nu 
puteau. Imposibilitatea asta le dădea de furcă. Se înroşeau 
de ruşine şi plecau în grabă. 

Rudolf, vânzătorul de ziare, se tot chinuia să vâre pe 
gâtlejul trecătorilor supa lui sleită de ştiri. Coruptie, 
corupţie, şi iar corupţie. Ah! Petrovici îmi face cu ochiul de 
fiecare dată. Fără corupţie n-ar merge lucrurile. Corupţia e 
liantul. Nu îndrăzneam să-l contrazic. Numai aşa pentru a 
nu înăspri relaţiile. Erau însă lucruri pentru care nu cedam 
nicio palmă de teren. Petrovici se replia rapid. Căuta 
mişcări subtile. Era tobă de cifre, de exemple şi de date. 
Dar eu nu aveam chef întotdeauna. În unele zile voiam să 
mă golesc pur şi simplu. Nu voiam să aud de procesul lui 
Ziger. Nu voiam să ştiu de arestarea cu cântec a lui 
Panowsky şi nici de sinuciderea lui Efremov, nici de zborul 
lui Montelli către Paris în doar un sfert de oră. 

Dar poeţii?! 

Cu ei era altceva. Petrovici îi ştia pe de rost. Mă bătea, 
pot să jur. Ştia mii de poezii pe de rost. Ştia tot ce 


pătimiseră poeţii Renaşterii. Ştia în amănunt vieţile lui 
Faruk, Grundt, Samal Sayam, Gertrude, Patalia. 

Dar Goncearova?! 

Goncearova, s-a mirat Petrovici înroşindu-se brusc. Da, 
dragă Petrovici, e celebră. Cele câteva kilograme bune de 
grăsime pe care Petrovici le purta cu oarecare dezinvoltură 
începeau să sfârâie. Gâfâia Petrovici oarecum prins în corzi. 

— Fără magie! 

Goncearova era doar o invenţie de-a mea. Petrovici se 
prindea până la urmă în joc. Mă punea să-i inventez 
biografia. Să recit din memorie câteva din cele mai 
renumite poeme ale ei. Inventa el pe loc o sumedenie. Rusa 
lui era perfectă. Şi zâmbetul lui era perfect. Şi frazele lui 
erau perfecte. Frumos construite. Suple, străbătute de 
curent electric. Cuvintele erau articulate cu ură pură sau, 
tot aşa, cu graţie. Stăteam ore întregi şi construiam 
biografia Goncearovei. 

Ţin minte că într-o zi am văzut-o pe Goncearova chiar în 
stradă. Abia picase în lumea noastră. Era uşor uimită. 

— Fără magie! i-am şoptit lui Petrovici. 

— Nu e magie! E pur şi simplu un caz de teleportare. Din 
lumea virtuală a gândurilor noastre în realitate! mi-a şoptit 
la rândui Petrovici. 

— Minti! 

— Nu te infuria. E doar un experiment limitat. L-am fâcut 
şi la Moscova in faţa unor astrofizicieni. 

Să-l fi crezut pe cuvânt? Petrovici spunea că avem un 
mod original de a refuza realitatea. Dar poate că realitatea 
ne refuză. Poate că ne-a repudiat. A aruncat cu pietre în 
noi. 

— Pun pariu ca chelneriţa n-ar înţelege o iota din 
versurile lui Goncearova! i-am zis lui Petrovici într-o bună 
Zi. 

— Chelnerita asta e făcută numai pentru hârjoană. Simt 
un DA hulpavnic în privirea ei. Nu m-ar refuza. Are foc in 
cur! 


— S-o inlocuim, i-am propus lui Petrovici. S-o aducem aici 
pe Mata Hari! 

— Orice e posibil, Moreaugarin! a râs Petrovici. 

— Fără magie? 

— Doar un experiment limitat! 

Aşa s-a şi întâmplat. Mata Hari s-a substituit chelneritei 
doar sub presiunea gândurilor lui Petrovici. 

Cine şi-ar fi imaginat? 

Cei din cafenea nu şi-au dat seama de schimbare. 
Flecăreau de-ale lor. Nici Mata Hari n-a schiţat vreun gest 
necugetat. İn mod sigur era în legătură cu ruşii. Le 
transmitea, de acolo, din cafenea, secrete de mare 
importanţă de foarte mare importanţă pentru Europa. 

Europa! 

Petrovici devenea patetic atunci când vorbeam despre 
Europa, izbucnea în lacrimi. Zicea că şi-ar da şi viaţa 
pentru Europa. 

— Nu te cred, i-am zis sorbind încet cafeaua. 

— Atunci n-ai înţeles ideea de integrare! 

Pe tema integrării discutam în contradictoriu ore în şir 
fiecare din noi apărându-şi poziţiile când cu moderație când 
cu vehementâ. 

— E o chestiune de limite şi vecinâtâti! 

— In visul Europei se ascunde principiul lui unu care se 
multiplică! Aşa e construită! 

— Te înşeli! E clădită după principiul lumilor incluse! 

— Nici măcar! 

— Nu mai zic o vorbă despre Europa! 

— Te dai bătut! 

— Nu am cu cine discuta! 

Făcea pe nebunul, Petrovici. Mă lovea uşurel cu palma 
peste ceafă. Pielea palmei lui era aspră. Unghiile îi erau 
îngălbenite şi crăpate. Petrovici fuma numai ţigări fără 
filtru. Scuipa tutun în stânga şi-n dreapta. Bătea din picior. 
Reverul hainei lui mototolite era plin de pete de bere. 
Gulerul cămăşii era negru. El zicea că-i mult praf cosmic în 
atmosferă. Sau praf de la demolări, zicea. Mintea cu 


neruşinare, Petrovici. Nu se spăla. Zicea că e un fel de 
filosofie. Că săpunul l-ar fi pus în imposibilitatea de a mai 
face astfel de experimente limitate. Aiurea! Era jegos, i-am 
zis că femeile nu se dau în vânt după jegoşi. 

— Nu te pricepi la femei, ai trăit degeaba, Moreaugarin! 

ə, 

— Eşti un naivl 

0. 

— Şoarece de bibliotecal 

— 

— Lai citit degeaba pe Marx, pe Montesquieu, pe Locke. 
Pe Lassalle, pe Roosvelt şi pe Hobbes! 

Nici nu-i citisem. Dar Petrovici voia să mă încerce. Avea 
el un răspuns pentru toate. Trecea grăbit în revistă 
cohortele de euclidieni, de evolutionişti, de liberali, de 
reformatori, de national-socialişti, de bolşevici. Unul nu-i 
scăpa. li lua la scarmanat Petrovici pe toţi. Nici 
conservatorii n-aveau scăpare, nici radicalii, nici 
republicanii. 

Eu râdeam de mă prăpădeam. Ce să ne pierdem vremea 
cu pipite politice. Să încercăm mai bine să, extindem 
experimentul. Să combinăm magia mea cu ştiinţa lui! 

— Eşti nebun?! 

Să-i fi fost frică? De ce nu accepta niciodată să repet 
figura cu cei şapte oameni cu joben? Puteam să folosesc 
doar unul să vadă cum e. Dar n-avea farmec doar cu unul. 
Trebuiau să fie şapte. Doamne cum mă mâncau palmele! 

— Să nu vorbim de mistica lui şapte! mi-a strigat 
Petrovici împotrivindu-se magiei din toate puterile. 

I-am zis, să-l tachinez: 

— Bolşevicii au farmecul lor! ı 

Parca-l vad, Petrovici izbucneşte. li tremură vocea. 1 se 
invineteşte fata. Gata, gata să-i plezneasca vreo arteră. Se 
agită. Sare de pe scaun. Podeaua trosneşte. Lumina scade. 
Gazul din lampă se sfârşeşte. Petrovici acoperă vecinătatea. 
Striveşte Luna în pumn. Îmi ridică rug. Nu se linişteşte 
dacă nu mă dau învins, înjură murdar. Pocneşte din degete. 


M-ar strânge de gât. Rânjeşte numai la gândul ăsta parşiv. 
Să-mi facă de petrecanie să nu-l mai contrazic. Să-mi retrag 
cuvintele. Blasfemie, zice şi mă împunge cu degetul. 

— Am pierdut sensul! Intelegi, Moreaugarin? Am pierdut 
sensul, noi, oamenii! Ne îmbătăm cu apă rece! İnchidem 
ochii şi trecem mai departe pe lângă acest adevăr de 
necrezut! Am pierdut sensul şi ne e teamă s-o recunoaştem! 
Toţi l-au căutat, toţi l-au pierdut. Bolşevicii, fasciştii, 
liberalii, conservatorii, fundamentaliştii de toate speciile! 

Mi-am dat seama că Petrovici se temea de mine. N-ar fi 
riscat să opună ştiinţa magiei. Poate că nu se simţea el în 
stare. Intr-un fel il subjugasem. Ştia că puteam dubla 
întreaga suflare din Adamville doar cu două, trei pase 
magnetice. Cred că i se strecurase în minte un gând 
chinuitor. Anume că el nici nu exista. Eu îl creasem pentru 
a-mi umple clipele de singurătate. Eu îi dădusem viaţă. Era 
un clivaj în Câmpul Informational Universal. Poate un 
hiatus. Poate o defectiune, acolo. Şi el simţea asta. Se 
prăbuşea dincolo de realitate cu toate kilogramele lui de 
grăsime pe care încerca să le poarte cu dezinvoltură. 

O vreme nici nu i-am mai răspuns la telefon. 

M-am dus totuşi la cafeneaua despre care îmi vorbise. M- 
am aşezat lângă fereastră şi am privit în stradă. Dintr-o 
clipă într-alta, Petrovici trebuia să se desprindă din 
mulţime. Vino, grasule, urcă pe eşafod, m-am pomenit 
spunând cu voce tare. 

Mata Hari s-a întors mirată spre mine şi a fredonat: 

— La solitude n'existe pas... 

I-am zâmbit. Nu, Mata Hari, eu nu sunt omul de legătură 
al ruşilor, al americanilor sau a pataggonezilor. Nu te pune 
în pericol, nu te da de gol. Eşafodul nu e pentru tine. O sa 
urce pe el unul gras şi înfumurat care face pe nebunul. 
Unul care crede că poate opune ştiinţa magiei. Eu îl urc 
acolo sub ştreang. Nimeni n-o să-i mai poată sări în ajutor. 
Am izbucnit în râs şi l-am şters pe bietul Petrovici din 
memorie. 


CAPITOLUL DOUĂZECI ŞI OPT 


FORTĂREAȚA 


Vlasko, trompetistul, se aruncă asupra mea cu pumnii 
strânşi, gata, gata să mă hăcuiască. 

Abia am avut timp să mă feresc. M-am rostogolit de pe 
colină şi-am rămas prăbuşit cu fatalia-n nisip. Vlasko, 
trompetistul, căzu lângă mine. Era furios. 

Răcni: 

— Ai spus că nava asta blestemată o să ne ducă fix în 
Longville să punem mâna pe Silvena Mureno! Ai habar 
cumva unde-or să ne putrezească hoiturile?! 

ə 

— O sa crăpăm aici în deşertul ăsta, Bazar! Ştii cum se 
cheamă planeta asta? O ai pe hărţile tale stelare? Vorbeşte, 
golanotulel 

- 

— Ştii cum o să crăpăm? Întâi o să ni se facă sete. Or sa 
ni se topeasca armurile. Ni se usucă gâtlejul. Tu, 
soldatoiule, o sa ma inviti la dans! O să zici că-s maica-tal 
Tar eu o sa-ti crap scafarlia crezand ca eşti chiar ticalosu” 
de Ib Hassanl Şi pe urma o sa ne stranga babatia aia de 
moarte în braţe şi gata, ne-am dus pe copca, Bazar! 

— Ti-e frică de moarte, Vlasko? Ti-e frică, nu-i aşa?! ı 

— Nu fi prost, Bazar. Şi tie ţi-e frică de moarte. İti 
tremura pielicica pentru viata tal Nu te mai cocoşil Te ştiu 
eu, golănoiule! 

— Sa ne mişcam curuşorul poate gasim apa, am mormait 
eu cu adevărat speriat. 

Am găsit apa. Un lac uriaş. Racoritor. Dar nicio fiinţă, 
nicio fantomă, niciun spirit. Un lac uriaş, cât vedeai cu 
ochii, limpede, tăcut. 


Vlasko, trompetistul, mi-a zis să ridicăm o fortăreață în 
cel mai înalt crater. 

— Dar nu ne luptăm cu nimeni! Planeta e pustie! 

— Poţi să ştii, Bazar? Poţi să ştii?! 

Zilele şi nopţile treceau cu repeziciune. Cei doi sori ai 
planetei se succedau la intervale mici. Scăldau lacul când 
în galben când în ocru. 

La anumite ore din zi, pietrele din buza craterului se 
mişcau singure ca purtate de o mână nevăzută. Ne-a fost 
uşor să ridicam fortăreaţa. 

Câteodată auzeam râsete dar Vlasko, trompetistul, mi-a 
zis să nu le luăm în seamă pentru că sunt doar gândurile 
noastre care umblau hai-hui sub presiunea câmpului 
gravitațional. 

— Acum suntem aparatil am zis eu mulţumit când am pus 
ultima piatră pe zidul fortăreței. 

Un şuierat asurzitor a spart liniştea deşertului şi o 
bombardă a explodat chiar la doi paşi de noi. Când norul de 
fum s-a împrăştiat am privit dincolo de ziduri să-i vedem pe 
atacatori. 

Unul dintre ei era Vlasko, trompetistul, iar celălalt eram 
eu. 


CAPITOLUL DOUĂZECI ŞI NOUĂ 


TITANIC 


Uită-te la ei cum se mai prostesc! 

Cyberspectatorii! 

Şi-au ascuns scăfârliile în căşti, se lasă purtaţi de curenţii 
electrici, se bâţâie, stau şi eu undeva în sală, sunt mort 
după filmul ăsta, Agatha tot rontâie floricele, imi dă 
ghionturi, să nu care cumva să fac, iar vreo prostie, că-i 
supărată lumea pe mine, chiar şi cei de la serviciile secrete 
sunt supăraţi că n-am stabilizat matricea informaţională a 
lui Mata Hari, c-am lăsat-o să se descompună în doi timpi şi 
trei mişcări, că şi Petrovici era bun la ceva şi dom” Lascu şi 
alţi vreo câţiva, ce vină am eu că oamenii mor, stau acum la 
cinematograf, sunt un cyberspectator oarecare, mă bâtâi pe 
scaun cu casca pe cap şi tip ca nebunul şi fluier în draci. 

Uraaaaa! 

Titanicul s-a scufundat pentru a doua oară, uite-l cum se 
duce la fund, întind o mână să salvez o doamnă bine, fac o 
pasă magnetică şi introduc în film o sută de bărci de 
salvare, plasatoarea mai că m-ar trage de urechi, nu ştiu 
care mă înjură cu năduf, daţi afară magicianul din sală. 

Titanicul se scufundă acum pentru totdeauna, gata, gata, 
s-a dus la fund. O lume întreagă se duce la fund, chiar aşa 
se miră Tătărăscu asudând sub cască. Dar înțelesurile, care 
sunt înțelesurile, zice Agatha şi se pişcă de tâte şi-şi 
dezveleşte un genunchi să mă înnebunească, să-mi ies din 
minţi, eu o pipăi încet, încet, să nu se mai termine. 

Nişte cyberspectatori izbucnesc în plâns, plâng în hohote 
stă mileniul să se prăbuşească peste ei şi ei se smiorcăie ca 
nişte domnişoare de pension, e doar un film, Titanicul 
pârâie din toate încheieturile, Jari, lăptarul, hohoteşte de ţi 
se rupe inima ar vrea să sară în ajutorul naufragiatilor, stai 


locului îl avertizez, te-ar putea afecta câmpurile magnetice, 
nu te juca, senatorul Protopopescu zice că filmul ăsta are iz 
politic iar doctorul Spiridon se ridică în grabă vrând să 
cheme o ambulanţă. 

Fifi Baston pare foarte mândră de casca ei, se mişcă cu 
voluptate prin ecranul virtual, ne păcăleşte Moreaugarin, 
mai zice, ăsta nu e un cinematograf obişnuit, sa ne 
destrăbălăm, eu va voi cere ajutorul, sa mă salveze 
Haralambie, hai, băiete, înoată voiniceşte, uite, se vede 
pupa vaporului, acolo sus, la pavilion, se zăresc o mulţime 
de oameni ingroziti, o văd şi pe Fifi Baston printre ei, Fifi, 
dragă, nu te juca, cyberspectatoare obraznica şi 
neastâmpărată, poate n-a citit instrucţiunile de folosire, 
săraca. 

Toată lumea cântă, râde şi dansează in sala de bal a 
Titanicului, naufragiatii iau locul cyberspectatorilor, e o 
învălmăşeală cumplită, apare şi fantoma lui Fuskas, îl văd şi 
pe dom' Lascu, înoată vitejeşte în jurul Titanicului, un 
pescaruş se odihneşte pe una din elicele Titanicului, parcă-i 
la Trafalgar, strigă Grigorovici încurcându-şi conductorii 
electrici, sunt ca o maşinărie cu voce, mai zice Grigorovici. 

Fifi Baston îi ţine hangul. Se prostesc amândoi: 

— Psihicul nostru e impânat cu conductori electrici! 

— E bine burduşit cu cyberspatiu! 

— E împănat cu godzile, cu mosad, cu kgb, cu cia, cu 
omuletii verzi, cu catastrofe aeriene, cu marele cutremur 
de pământ, cu titanici, cu omul zăpezilor, cu reţelele 
nervoase care-şi caută un nou conducător aşa cum am 
văzut eu în dosarele x! 

— Ce vrei să spui?! ţipă Fifi Baston. 

— Creierele noastre sunt suprasolicitate, explică 
Grigorovici pe un ton savant. Aşa că se crede că Eul nostru, 
în forma actuală, nu mai este potrivit Creierele îşi vor găsi 
o altfel de identitate, înţelegi?! 

— Adică ne vom sfârşi? izbucneşte în plâns Fifi Baston. 

— Intocmai. E ca şi cum am fi toţi pe puntea Titanicului şi 
ne-am duce la fund. Aşa o să se şi întâmple! Vom cădea în 


noi înşine! Asta-i Apocalipsa! 

Şi cyberspectatorii sar cu toţii să se cableze la reţeaua 
mondială, să devină nemuritori, să-şi prelungească agonia, 
să-şi impraştie gândurile ticăloase sau generoase pe 
întreaga noastră planetă, înfulecă biții pe pâine, hap, hap, 
hap. Se poate vorbi de un regim digestiv al ideilor. Marea 
Hăpăială. Să filosofăm cu gura plină, să înfulecăm la 
cinematograf tot celuloidul, tot covorul de iută, lămpile cu 
gaz şi întreg cyberspatiul, să ne gonflăm. 

Sala de cinematograf duduie. Duduie motoarele 
cyberspectatorilor, dum, dum, dum, Aştia se freacă între 
picioare, au mâncărimi electrice, aşa se cheamă în termeni 
ştiinţifici  mâncărimile datorate curenților electrici, 
cyberspectatorii intră cu ghetoaiele lor murdare de păcură 
direct în ficţiune şi fac harcea-parcea din ea şi nici nu le 
pasă. 

Agatha îmi şopteşte că a decodificat întregul Titanic, de 
la un capăt la altul, a înţeles sensul ascuns. Săracii îi 
salvează pe cei bogaţi iar cei bogaţi le-o trag săracilor la 
mişto. Imi vine să-i trag două palme nesimtitei. Socialismul 
va triumfa, întăreşte Grigorovici care trage cu urechea la 
ce vorbesc cei din jurul lui. Rudolf, vânzătorul de ziare stă 
cu butonul roşu aprins, să se reia scena de final, să nu se 
mai scufunde Titanicul, să nu mai moară atâta lume, să nu 
care cumva să izbucnească Al Treilea Război Mondial, să 
nu se mai gargarisească hoţii şi vardiştii, să dispară 
corupţia, să avem program de apă caldă tot timpul, Fifi 
Baston ar vrea să-l ia de guler pe bietul Rudolf, să nu care 
cumva să ne amendeze cineva că întoarcem frumoasa navă 
din drumul ei către pieire. Realitatea virtuală începe să 
scartaie amenintâtor, cinematograful se zgaltaie, miroase a 
alge, doi homosexuali din rândul din fata mor din cauza 
unei combustii interne, moare de inimă o soprană de la 
opera din Adamville, Adam şi Eva se transformâ in Romeo 
şi Julieta, Africa străpunge Europa, Luna cade în soare, 
circuitele reţelei se încing foarte tare, iese fum, nici n-ar 
avea cum să nu iasă fum, virtualul trage la foaie, întregul 


Adamville se rupe în două, şi nouă ni se rupe, zic nişte 
derbedei, uşile cinematografului sar din tâtâni, vine armata 
cu tancurile să vadă ce şi cum, vin şi nişte poliţişti şi nişte 
agenţi secreti, nu-i godzila, nu-s gherilele cubaneze, nu-s 
extratereştrii, e chiar Titanicul smuls din realitatea 
virtuală, navigând către Soare-Răsare, în jos, pe bulevard. 


CAPITOLUL TREIZECI 


BALENA UMPLUTĂ CU MIGOLE 


Arkkai Gabroz ne-a scos din încurcătură. 

Se ducea să vâneze balene-de-sticlă în îndepărtatul Nord. 
Ne-a ucis copiile şi ne-a omenit cu zeamă de praf de puşcă 
şi balenă umplută cu migole. 

Le ştia el pe toate, Arkkai Gabroz. Era trecut prin multe. 
L-am întrebat: 

— Cine a plănuit Universul? 

Arkkai Gabroz a stat o clipă să se gândească. Ne-a spus: 

— E mare păcat să vorbeşti despre lucruri neimportante 
când ai în faţă o minunăţie cum e balena umplută cu 
migole! 


CAPITOLUL TREIZECI ŞI UNU 


MADAM BRIZARD 


Cum alergam în urma Titanicului, m-a strigat madam 
Brizard să-mi spună vreo două. 

Parcă nu-i trecuse supărarea. Mi-a zis: 

— Te duci parcă te-ai întoarce. 

— Cum? 

— Eşti dar parc-ai fi altul care eşti chiar tu. 

— Cine? 

— Nu lumea te conţine pe tine ci tu pe ea. 

— Când? 

— Agatha e cheia timpului. 

— Ce? 

— Fa e nemurirea. 

— De ce? 

— Pentru că tu eşti începutul şi sfârşitul. 


CAPITOLUL TREIZECI ŞI DOI 


MARELE JOC 


Ca s-o găsesc pe Silvena Moreno trebuia să trec prin 
Mandhala, mi-a zis Arkkai Gabroz. Zis şi făcut. 

Vlasko, trompetistul, s-a dus să vâneze cu el balene-de- 
sticlă în îndepărtatul Nord. 

La despărţire am tras o duşcă de zeamă de praf de puşcă 
şi ne-am jurat fratie pe viaţă. 

Cum urcam spre Mandhala, l-am întâlnit pe unu, cu joben 
care cânta la clarinet. Stâtea cocotat pe catargul unei 
epave. Când scotea un sunet ascuţit, cerul se umplea de 
vietati rapide. Când scotea o notă gravă, se animau O 
mulţime de vietati lente. 

L-am întrebat nerăbdător pe omul cu joben: 

— Care-i drumu' spre Mandhala?! 

Omul cu joben s-a oprit din cântat şi mi-a strigat 
înveselit: 

— Dar ce te grabeşti aşa, soldâtoiule?! 

— L-am luat urma lu” Ib Hassan! 

— Aha! 

— O să-l fac harcea-parcea! m-am cocoşit eu. 

— Eşti foarte hotărât! 

— Nu mai are scăpare, să mor dacă mint! 

— Oho! 

— Aiurea! Nici nu-ţi pasa! 

— Ba bine că nu! 

— N-ai nici în clin nici în mânecă! 

— Pe ce te bazezi?! m-a întrebat omul cu joben rânjind 
periculos. 

— Mă bazez, am minţit eu înroşindu-mă tot. 

Omul cu joben a bombănit ceva, nu ştiu ce. Mi-a spus că- 
s cam înfumurat. Că nu e mare lucru de capu' meu. Că Ib 


Hsssan ar fi manipulat de-un şmecher. Nu se ştie de cine. 

— Nimeni nu ştie, tipule! 

— Aha! 

— Are o putere grozavă, Ib Hassan! 

— Sanchi! 

— Nu te prosti, n-o să-ţi fie uşor! 

— Oare?! m-am mirat eu ca un prostovan. 

— Trebuie să-l numeri ca să-l poţi învinge! 

— Ib Hassan e unu, singur, omule! am răcnit furios că 
omu' cu jobenu' îmi tot stătea în cale. 

Mi-a zis de la obraz că-s prost, prost. 

— Ascultă, soldatoiulel Ib Hassan se poate multiplica 
după numărul de aur. Are o rată de multiplicare. Crezi că-i 
aici dar e în altă parte. Ib Hassan visează să intre şi el cu 
drepturi egale în Marele Joc! 

— Marele Joc?! 

— Dar ce credeai? 

— Ce să fie Marele Joc?! 

— Puţini ştiu. E în planul ascuns al lumii. Noi suntem 
propoziţiile lui, indicaţiile lui. Jocul nu, se află, trebuie aflat. 
Asta caută Ib Hassan. Dar tu, soldâtoiule eşti prea arogant 
ca să înţelegi lucrurile astea subtile. Aş putea să te 
bidimensionalizez. Crede-mă pe cuvânt! Vii şi-mi tulburi 
liniştea şi-mi strici aerul. Vrei să mă pui la încercare?! Nici 
n-ai habar de Marele Joc şi vrei să-l înfrângi pe Ib Hassan?! 
Nu bănui măcar care ar fi rostul Universului, soldatoiule. Şi 
nici nu apreciezi măcar o piesă de jazz ca lumea. Crezi că 
degeaba stau aici, cocotat pe epava asta şi cânt în draci? O 
fac pentru a-i bucura pe cei care trec spre Mandhala. Ştii 
ce-i Mandhala? Să-ţi spun eu secretul. Mandhala nu e. Dar 
trebui să încerci s-o atingi măcar aşa inexistentă cum e. 
Asta e frumuseţea! Poţi înţelege, soldâtoiule?! Mandhala te 
înfulecă pe negândite Apare când nu te aştepţi şi te face să 
dispari. N-o poţi cuprinde pentru ca nu există. lar Ib 
Hassan? Naivule! Are legături oculte. Sunt mai mulţi care 
vor să intre în Marele Joc. Şi Mandhala face parte din jocul 
ăsta. Taci, nu scoate o vorbă. Ce să înţelegi? Aici nu trebuie 


să lucrezi nici cu mintea nici cu inima. Nu e lucrare 
omenească. Mai mult ca sigur ai descoperit urma celei de-a 
patra popii a lui Ib Hassan. Arată precum generalul dar nu 
e Ib Hassan. İntelegi, soldatoiule? Nu înţelegi. În toată 
povestea aste cu Mandhala şi cu Marele Joc se aplică 
principiul lui unu care se multiplică! 

— Nu e vorba de principiul lumilor incluse? am întrebat 
eu făcând cumva pe nebunu”. 

— Taci! Bati câmpii. O să-ţi vând un pont. Ib Hassan nu 
iubeşte cifra şapte. Nici n-o poate pronunţa. Asta e clenciul, 
nu poate. A tăiat limba unor felceri de-ai lui care tot îi 
dădeau cu şapte, ba în sus, ba în jos. E un mister! 

— Ştiam eu câte ceva, am mormâit nevrând să mâ las 
călcat pe coadă de omu' cu jobenu'. 

— Mai ai glas? a continuat el izbucnind în hohote de râs. 

— Îmi dai drumu” să trec? l-am întrebat săltând de pe un 
picior pe altul. 

— Credeai ca nu? Zi drept, par aşa, un căcăcios? Zi, 
soldatoiule, par eu aşa de ticălos şi fara de inimă? Ştii eu 
am o inimă mare, mare. E plină cu aer. Şi asta pentru că 
iubesc avioanele, păsările şi insectele într-o buna zi o să mâ 
ridic dincolo de ceruri. O să zbor pe deasupra Universului 
şi-o să râd de năucii care joacă Marele Joc. Asta e ideea de 
bază, să fii în afara jocului. Să fii un observator. Şi, oricând, 
să poţi schimba jucătorii. Poti înţelege asta, soldâtoiule”! 

Bătea câmpii. Se ambalase rău de tot. Trebuia să-l laud, 
să-l perii puţin. Aproape că izbucnise în lacrimi, pramatia, 
aştepta vorbe de laudă, i-am şi zis. Că-i cel mai tare din 
parcare. Că e frumos. Că piesele lui de jazz sunt mai tari 
decât cele ale lui Scott F'gerald. Că lumile pe care le 
construia din sunete erau cele mai mişto din câte văzusem 
eu pe Limbo, pe Ascabia şi pe Juno. l-am zis că e chipeş. Că 
e deştept. Că Ib Hassan şi alţii ca el sunt nişte pigmei. Că 
joben ca al lui n-am mai văzut până atunci. 

Mi-a mulţumit. M-a strâns în braţe. M-a pupat. 

Mi-a şoptit la ureche: 

— lti mulţumesc, prietene. Du-te. 


M-am dus. Drumul se închidea după mine cum făceam un 
pas, doi. Cerul se deschidea putin câte putin Parc-aş fi fost 
învăluit. O ceaţă violacee plutea în faţa ochilor mei. Din 
când în când se auzeau sunetele clarinetului. Şi vocea 
spartă a omului cu joben: 

— Oab, badi, badam, oab, badi! 

Mi-am văzut de drum. Vietatile lente nici nu mă vedeau. 
Poate doar după o mie de ani! Vietatile rapide păreau nişte 
puncte mişcătoare, albaştrii, roşii, galbene. Un milion de 
glasuri se înghesuiau în timpanu” meu. La minut. 

Spaţiul se tot curba. S-a curbat până când s-a umplut pe 
jumătate cu apă. Din trei puncte diferite s-au născut 
palmieri, ferigi, corali, o plajă aurie. O broască ţestoasă a 
ieşit din valuri înotând alene. Testoasa s-a holbat la mine. 

— Salut, testoaso! am strigat eu vesel. 

— Ce vânt te-aduce? m-a întrebat testoasa cu o voce 
raguşita şi putind a scoici, alge, şi cerneală de caracatita. 

— l-am luat urma lui Ib Hassan! am strigat eu voiniceşte. 

— Te înşeli. Umbli după copia lui. 

— E bun şi-aşa, mi-am făcut eu repede socoteala în gând. 

— Adică vrei sa te antrenezi pentru adevărata 
confruntare? 

— Cam aşa ceva, am zis eu nu prea sigur. 

— Atunci pentru ce ai ocolit?! Arkkai Gabroz te-a sfătuit, 
nu-i aşa?! E un golan! Copilul găurilor de vierme. Un aiurit, 
zau aşa! Mulţi dintre cei care s-au luat după el s-au tacnitl 

Şi mi-a mai zis nu ştiu ce. Că dansatorii de saraban 
stăpâneau lumea aceea. Că erau periculoşi. Că trebuia să-i 
ucid până la unul. Că erau în cârdâşie cu Ib Hassan. Că 
erau nişte fiinţe fabuloase. Că uneau spaţiile, ca putea fi 
când tridimensionali când multipli. Că se numărau şi ei ca 
orice obiect cosmic virtual. 

Mi-a împuiat scăfârlia. M-a pus pe jeratic. Mi-a dat 
imbold. 

Că puteam să intru şi eu în Marele Joc, că de fapt asta era 
menirea mea ascunsă. 

— Marele Joc? 


— N-ai auzit? 

— Ceva, ceva. 

— İl va câştiga cel care va deveni principiul lui unu care 
se multiplică. Inţelegi?! 

Carapacea testoasei a început să pulseze. 1 s-a crapat 
botu', a tâşnit sânge din el. Spaţiul s-a cutremurat. 
Testoasa s-a preschimbat într-o libelulă cât casa. Libelula s- 
a învârtit prin văzduh. S-a aşezat în calea mea. 

— Urcă, Bazar, a zis, te voi duce să-i ucizi pe dansatorii 
de saraban. 

Chiar aşa s-a şi întâmplat. M-a dus într-o sală uriaşă de 
dans. Erau acolo dansatorii de saraban. Se învârteau, 
ticăloşii aiurind un muritor. Ala era ud leoarca. N-a rezistat 
multă vreme, sâracu'. A dat ortu' popii. O flacără violacee 
izbucni de sub tunica-i însângerată. 

— Micutule, ce vânt te-aduce pe-acilea?! mi-au strigat 
dansatorii de saraban schimbând plăcile gramofonului şi 
aprinzând o mie de lumânări şi lustruind parchetul sălii. 

— Pirpiriule, o să-ţi facem de petrecanie! 

— Cu ghetoaiele alea pline de păcură vrei să dansezi 
împreună cu noi? 

— Poate că ţi-e cald, soldăţoiule! 

— Da-ti jos armura! 

— Dacă scapi cu viaţă o să-ţi băgăm în piept o armă 
mortală, aşa să ştii! 

— Dar n-o să scapi cu viaţă, ha, ha, ha! 

— Am auzit că umbli după Ib Hassan! 

— la-ti gândul! 

— O să-ţi taiem ouşoarele! 

— Ne facem amultă din hârca ta! 

— Să ne luăm de mână! 

— Ti-e frică?! 

Am pornit în vârtejul de saraban. După doi, trei paşi sala 
de dans se prăbuşi. Se transformă într-o sferă in care ne- 
am rostogolit unii peste alţii aproape o veşnicie. Am nimerit 
apoi în burta unei balene, apoi am dansat pe apă şi pe 


cărbuni aprinşi şi pe cioburile unui uriaş peşte-de-sticlă. Şi 
dansatorii de saraban m-au pus să număr clipele, paşii, 
sclipirile plăcii de gramofon în bătaia soarelui ultim al 
Universului, şi celulele lor care se certau cu celulele mele, 
mahalagioacele! 

Au căzut frânti în preajma gramofonului. Le curgea 
sânge din urechi. Aveau nişte urechi clăpăuge, albăstrii, 
păroase. Abia mai suflau. Le tremura glasul. S-au dat 
bătuţi. M-am ridicat uşurel şi-am pus o placă. 

— Indurareeeeeee! 

I-am lăsat. Mi-au desfăcut pieptul şi mi-au pus înăuntru 
un puşcoci de toată frumuseţea. Apoi braţele lor de sticlă s- 
au spart în mii de cioburi. S-au preschimbat în trunchiuri 
de palmieri. Din văzduh a coborât libelula născută din 
țestoasă şi din ea s-a născut omu' cu jobenu”. 

— Bravo, soldăţoiule! Eşti pe bune. Du-te acum. 

M-am dus. Am nimerit într-o bifurcatie. Am privit în sus 
şi n-am făcut un pas. Am privit în jos şi nu m-am mişcat. Am 
privit în urmă, nu mi-a venit să mă întorc. Am privit înainte 
şi n-am îndrăznit s-o pornesc. Am privit la dreapta şi mi-am 
luat gândul. Pretutindeni erau lucruri înşelătoare care se 
metamorfozau datorită unor forţe exterioare nouă. Vântul. 
Apa. Focul. 

Am luat-o la stânga. 

O femeie-de-oţel m-a strigat din capătul bifurcaţiei. Mi-a 
întins mâna. Mi-a strâns degetele uşor. İn juru' ei aeru” era 
rece, rece. M-a privit cu ochi reci. 

Mi-a spus: 

— Eu sunt nemurirea. 

Am crezut-o pe cuvânt. 

N-am oprit la capătul unei scări de lemn. De sus cădeau 
şuvoaie de apa. Vino, mi-a şoptit femeia-nemurire 
imbarbatandu-ma şi desluşindu-mi drumu”. 

— Acolo sus te aşteapta Absolutul. 

— Aha, am zis eu ca un prostavan. 

— Inchide ochii. Vei vedea cu ochii minţii. 


_ Am urcat cu bâgare de seamă. Îmi tremurau genunchii. 
În gură aveam un gust sălciu. Urechile îmi vâjâiau. Prin 
văzduh sfârâiau sfere multicolore. Aha, mi-am zis, începutu' 
Universului, în sfere se zăreau oraşe, fiinţe, râuri, palmieri, 
o ţestoasă, un urs polar. L-am zărit şi pe papagalu' Dominic. 
Papagalu' ăsta ştia toate numele fiinţelor din Univers. La 
circ l-am văzut, pe Ascabia. 

Cum am ajuns în buza Absolutului, femeia-nemurire şi-a 
scos pumnalul din teacă. Mi l-a întins. 

— Omoară-mă chiar acum. 

— Nu! 

— Omoarâ-mâ dacă vrei să trăieşti. Apoi o să-ţi înmoi 
palmele în sângele meu. Te ungi pe fatâlie. Or să-ţi crească 
nişte aripi de otel. O să te azvârli în Absolut. E un turbion 
acolo. Dacă treci de el vei simţi ecoul Marelui Joc. 


CAPITOLUL TREIZECI ŞI TREI 


ŞAPTE ÎNTREBĂRI 


Omul legii mi-a băgat reflectorul în nas. 
A tipat la mine: 

— Hu de şotii? 

Tulburi liniştea publică? 

m Vrei să-ţi mut fălcile din loc? 

m Zi, ma, ai ascultat? 

- Zi, ma, ai vorbit? 

_ Eşti şmecher, mă?! 

- Faci pe magicianu, cu mine, ma?l 


CAPIPOLUL TREIZECI ŞI PATRU 


LUMEA E A IA! 


Mi-am uns fatalia cu sângele femeii-nemurire. M-a 
străbătut un curent electric din creştet şi până-n tălpi. M- 
am trezit aruncat la pământ. Universu' întreg s-a prăbuşit 
peste mine. Mi-au crescut aripi de otel. Incet, încet. Eram 
aşa de nasol! 

Am încercat aripioarele, dragele de ele. 

Fal. Fal. Pal. 

M-am rotit pe deasupra Absolutului. Erau nişte inele 
rotitoare, roşii, galbene, verzi, albastre. O multime de voci 
lârmuitoare se buluceau pe inelele alea. Am coborât printre 
ele. Pe o stâncâ stâteau nişte bâtrâni stafiditi. Tot numârau, 
1,2,3,4,5...1,2,3,4,5. Şi se opreau şi aruncau nişte pietricele 
prin văzduh. Nu erau pietricele, erau cioburi de sticlă. 
Bătrânii infulecau  scrumbii afumate şi se credeau 
nemuritori. Le-am făcut din mână. Nu s-au sinchisit de 
mine. Nu mă vedeau. Stateau acolo-n Absolut şi nu le păsa 
de nimeni. Altundeva am dat peste un boxer. Mi-a zis să ne 
luăm la întrecere. Mi-a tras un pumn în nas şi m-a 
îmbărbătat. Mi-a strigat: 

— Acum am găsit într-adevăr ceea ce căutam! 

Şi iată turbionul! 

Titanic, Jobo, alcoolicul, şapte oameni cu joben, Limbo, Ib 
Hassan, Haralambie de la arsenal, cometa, Mandhala şi aşa 
mai departe. Era aşa ca un rântaş. 

Din Marele Nimic a coborât oracolul din Limbo. 

A strigat la mine: 

— Trebuie să te hotaraşti repede! Ai dreptul la o singură 
alegere! 

— Numa' una? am întrebat eu şucărit rău de tot. 

— O singură ficţiune, Bazar. 


— Ce să fac cu ea?! 

— Te pregăteşti pentru adevărata întâlnire cu Ib Hassan! 

— Tu hotaraşti destinul meu? am vrut să ştiu. 

— Nicidecum, Bazar! Lumea ea ta! 

Am ales. 

Cerul s-a închis. M-am prăbuşit printre nori. Un halebard 
care păzea intrarea în jocul ales de mine mi-a smuls aripile 
de otel. 

— Asta e plata, a zis el zâmbindu-mi strâmb. Ale mele s- 
au tocit de mult. 

Turbionul m-a inghitit. 

Bruuuum. 

Jocul se derulâ in mare vitezâ. 

— Ib Hassaaasan! am râcnit gata, gata să mă războiesc 
cu generalu. _ 

Nici n-a vrut să-şi facă apariţia, ticalosu”. İl auzeam prin 
ceața care se lăsase peste fatalia mea. Numara bombanind, 
1,2,3,4,5 1,2,3,4,5. Era cuprins de înfrigurare. Nu se hotăra 
să-l zică pe şapte. li era groază de şapte, ha, ha, ha. Acum îl 
prind, mi-am zis, îl şterg de pe faţa pământului, îl fac arşice 
şi-l cotonogesc eu şi pe Ib Hassan cel adevărat, să-mi fac 
mâna cu ăsta, cu Ib Hassan din joc. 

Intreg spaţiul s-a cutremurat. Un fulger violet a luminat 
depărtările. Au trecut nişte pitici în goană lăsând 
spânzurate-n cer nişte făclii. 

Spaţiul s-a umflat. Era bubos tot. Din fiecare umflatura 
au ieşit dintr-odată nişte aratari argintii. Fantome erau. Au 
hohotit fantomele la mine. Ib Hassan le strunea. L-am zărit. 
Ib Hassan nu era Ib Hassan. Ochişorii-i străluceau in 
palmă. Pântecele lui avea forma unui fier de călcat. 
Genunchii săi păreau două ace de mare. Pieptu' o 
caracatitâ. lar scăfârlia? Ce să fi fost? 

O meduză! 

Ce vrei? s-a răstit la mine Ib Haasan. 

— M-ai ucis la Bunna Sol! 

— Nu regret. 

— Vrei să intri în Marele Joc?! 


— Cine te-e aiurit? Nu există niciun joc. 

— Tot o să te ucid! 

— Poţi ucide o fantomă?! 

— Eşti un ticălos! 

— Ticaloşii conduc lumea, Bazar! N-ai aflat încă?! Nu te- 
ai dumirit?! Noi suntem liantul! Noi, ticaloşii. 

— Minti! 

— Voi face ceea ce trebuie să fac. Nimeni nu mă poate 
opri. 

— Inainte de asta o să-ţi fac eu felu”! 

— Prostule! N-ai ieşire. 

— Tu nu mai ai ieşite! am racnind sfortandu-ma să număr 
pana la şapte. 

Am zis repede, fara sa clipesc: 

— Şapte oameni cu joben! 

— Nuuuuu! 

— Şapte zile! 

— Nuuuuu! 

— Şapte inele are curcubeul! 

— Nuuuuu! 

Ne-am prăbuşit prin timp. 

Am ajuns pe o plajă însorită. Ib Hassan începu să 
pescuiască aruncând cârligul după un uriaş peşte-de-sticlă. 
Parcă nici nu-i mai păsa de mine. L-am strigat. Ce mai 
punea la cale. Eram uniţi în joc. S-a făcut că nu m-aude. Nu 
prea-i convenea. Nici eu nu-l puteam ucide, nici el nu-mi 
putea face de petrecanie. L-am strigat din nou. S-a întors 
pe jumătate. A scuipat supărat. Apoi a rânjit şi mi-a făcut 
cu ochiu'. 

Mi-a zis: 

— Bazar, Bazar, nu ştii să numeri! Eu sunt a cincea copie 
a lui Ib Hassan. İn Mandhala sunt şapte copii în total. Dar 
poate să spună cineva că Mandhala-i unică?! Poate că are şi 
ea copii. Vezi tu, asta e esenţa Marelui Joc! 

— Zicea-i că nu e niciun mare joc! 

— Te-am pus la încercare. 

— Ahaa, am făcut eu prostindu-mă niţel. 


— Uite, paradisul. Ăsta e paradisul. Vrei o banană? Ia o 
banană! Vrei o femeie? Cheamă o femeie! Vrei o comoară?! 
întinde mâna şi ia comoara. Orice e posibil aici. Trebuie 
doar să înţelegi bine semnele şi simbolurile. Dă-te de-a 
dura. Imbată-te. Giugiuleşte-te. Fă-ţi de cap. Ce să-ţi mai 
pese? Lumea e a ta. 

Poate că avea dreptate. La ce bun să alerg iar prin 
Absolut, să stau în cârcă cu oracolu' din Limbo, să omor 
femei-de-otel şi să mânjesc cu sângele lor şi să le vin de hac 
dansatorilor de saraban. La urma urmei puteam să-mi 
odihnesc hoitu' pe plaja aia încântătoare. Să chem nişte 
femei. Să nu mai ştiu de mine. 

Cum visam, am zărit un colţ de cer îngălbenindu-se. 

Scoicile s-au făcut gelatină iar soarele s-a sleit. Entropia 
îl ataca pe Ib Hassan din toate părţile, l-am spus-o. S-a 
supărat. 

— Crezi că n-am observat? Dar vreau să mai rămân un 
pic să găsesc răspunsul pentru frământările mele. 

— Ce te frământă?! 

— Stomacul. El e cauza tuturor relelor. Stomacul e 
lucrarea Diavolului: 

— Te-ai ramolit, Ib Hassan, l-am luat eu peste picior. 

— Pot s-o fac, Bazar! Pot să schimb lumea! 

— Nimeni n-a îndrăznit să folosească alte coduri! 

Ib Hassan a luat-o la fugă pe plajă. O flacără violacee i-a 
izbucnit din trup. Roata de foc s-a rostogolit până când s-a 
preschimbat într-un inel rotitor. 

Omul cu joben m-a scos din Mandhala. Mi-a spus 
aratandu-mi drumul către Longville: 

— Ai avut mare noroc, drahmanii din Mandhala dormeau 
duşi. 


CAPITOLUL TREIZECI ŞI CINCI 


MONOPOL 


Într-o bună zi, guvernul a pus monopol pe nemurire. Asta 
s-a întâmplat după ce m-au eliberat pe cauţiune. 

Omul legii s-a stropşit la mine. Ce să-mi facă? Mi-a 
înapoiat cravata şi şireturile de le ghete. 

Rudolf, vânzătorul de ziare, m-a întâmpinat la poartă şi 
mi-a arătat ştirea. Dacă avea economii, puteai să-ţi cumperi 
o viaţă sau două. Dacă nu, puteai semna un contract cu 
guvernul. Lucrai pentru el la exploatările subterane de pe 
Ascabia sau la lucrările subacvatice de pe Limbo. Pentru 
zece ani de muncă grea puteai primi în schimb o jumătate 
de secol de viaţă. 

O dată pe săptămână, nişte inspectori umblau prin 
Adamville din casă în casă. Aveau biciclete, triciclete cu 
motor. Pulpanele pardesiului lor fâlfâiau ca nişte pânze de 
corabie. Cauciucurile roţilor erau peste măsură de groase. 
Lăsau urme adânci prin praful roşiatic al străzilor din 
Adamville. 

Inspectorii aveau nişte volume voluminoase. Nişte 
registre. Erau prinse în cotor din piele de căprioară. Erau 
bine întreţinute. Paginile lor erau curate, fără pete de 
cerneală. Inspectorii aveau un scris îngrijit. Literele erau 
uşor buclate. Din loc în loc câte un paragraf te lăsa să 
rasufli. 

İn registre, inspectorii scriau cate-n Luna şi-n stele. De 
ce Mama Filoni a zburat prin văzduh. De ce doctorul 
Spiridon cercetează curburile spaţiului. Cum de s-a făcut 
de-a murit dom” Lascu după ce-a băut apă din Triunghiul 
Bermudelor. Cine a găsit oul filosofal şi unde l-a dosit, dacă 
nu cumva l-a vândut duşmanilor noştri de moarte sau dacă 
nu cumva l-a mâncat dintr-o foarte mare greşeală. 

Aveau multă treabă inspectorii. Scriau în registre cine s-a 
mai certat cu cine. Cine cui îi poartă sâmbetele. Cine pe 
cine bârfeşte. Cine pe cine ia în unghii. Care s-a mai 
răzvrătit împotriva guvernului. Care nu-şi ţine gura. Cui nu- 


i mai place viaţa din Adamville. Cine pe cine mai dă în gât. 
Cine pe cine mai încondeiază. Să facă acolo o cât de mică 
turnătorie. 

Inspectorii verificau zi de zi starea de spirit a populaţiei 
şi controlau modul în care erau respectate tehnologiile de 
întreţinere. Cercetau dacă am plătit impozitele. Calculau 
câte vieţi mai avem de trăit în contul guvernului. Analizau 
indicatorii de mediu. 

Să nu care cumva să ne îmbolnăvim. Să nu murim înainte 
de termen. Să nu scadă încrederea în politica economică a 
guvernului, să nu care cumva să se schimbe eventualele 
nemulțumiri într-un curent revoluţionar. 

Numai Agatha făcea pe nebuna. Nici măcar nu s-a dus la 
ghişeu să-şi cumpere şi ea o viaţă. Zicea că e nemuritoare 
că aşa îi spusese madam Brizard care-i ghicise în cafea. 

Se juca cu oamenii guvernului, nebuna! 

Aşteptam sosirea inspectorilor cu mare emoție. 
Pregăteam pentru ei băuturi fine, ţigări de foi şi câte un 
mic dar. Făceam curăţenie şi aeriseam bine încăperile. 
Scoteam paharele şi tacâmurile de sărbători. Măturam 
curtea şi trotuarul. Adunam crengute de brad la fereastră şi 
ghirlande de flori exotice de uşa de la intrare. Doseam 
antenele de televiziune eu care prindeam posturi străine. 

Posturile străine de televiziune transmiteau tot felul de 
ştiri rauvoitoare despre Adamville. 

Ele sunau cam aşa: 

— Guvernul din Adamville se află în febra negocierilor cu 
extratereştrii. Se pare că cei din Adamville au luat-o 
înaintea ruşilor, japonezilor şi americanilor. Potrivit unor 
surse care au dorit să-şi păstreze anonimatul, se pune le 
cale o alianţă militară de nezdruncinat. 

— Potrivit unor studii recente, cei din Adamville aparţin 
unei rase degenerate. Şi au plănuit să pună mâna pe 
întreaga planetă pentru a-şi lărgi spaţiul vital. Se pregătesc 
de război de mai bine de un sfert de veac iar Alianţa 
Statelor Unite nu a luat până acum niciun fel de măsură 
eficientă pentru a pune capăt acestei periculoase situaţii. 


— Generatoarele de nemurire din Adamville distrug 
stratul de ozon. Deşi a fost avertizat în numeroase rânduri 
asupra acestei stări de lucruri dezastruoase, guvernul din 
Adamville e refuzat până acum să ia măsuri de protecţie. 

— Specialiştii Centrului de Studii Paranormale din 
Toronto au avertizat Alianţa Statelor Unite că în Adamville 
se înregistrează anomalii magnetice stranii care ar putea fi 
efectul unor exerciţii repetate de magie. Guvernul din 
Adamville a precizat într-o notă oficială că nu are 
cunoştinţă de o asemenea stare de lucruri dar că e posibil 
să facă unele cercetări în acest sens. 

Asta-i! 

Toată planeta era cu ochii pe noi. Toţi ne invidiau, ne 
înjurau şi ne purtau sâmbetele. Ar fi fost cu toţii bucuroşi 
să ne rupem gâtul şi să ne scufundăm în mare. 

Umblau tot felul de zvonuri. 

Puneam la cale un inopinat exod spre stele. Navele 
noastre aveau să consume la lansare tot oxigenul de pe 
Pământ. 

Noi, cei din Adamville, nici n-am fi existat. Eram doar 
expresia materiala a unor deformatii magnetice ale 
câmpului terestru. 

Eram cu toţii bolnavi de tuberculoză. 

Nu eram oameni, de fapt, ci nişte microbi gigantici care 
puteau lua forme humanoide. 

Ne-am fi mâncat unii pe alţii în mare secret. Şi pe 
deasupra am fi fost foarte cârcotaşi şi foarte bârfitori. 
Trăgeam pe ascuns petrol din conducta euro-asiatică. 
Golisem muzeele lumii şi aveam de gând să furăm statuia 
libertăţii. Şi, mai mult ca sigur, noi eram cei care furaseră 
colierul reginei din Saba. 

Dar nouă nu ne păsa! 

li aşteptam nerăbdători pe inspectori. Aveau ei o mulţime 
de informaţii extrase direct din Câmpul Informational 
Universal. 

Aveau ei metodele lor. 


lar informaţiile pe care ni le aduceau iti strepezeau dinţii, 
pe cuvânt dacă mint! 

Ziceau: 

— Un funcţionar de la Ministerul Comunicării a pus la 
punct un sistem de urmărire a cetăţenilor prin reţeaua de 
televiziune. 

— Un grup de oameni de ştiinţă condus de Arnold 
Arnoldowski e pe cale de a descoperi o trecere într-un alt 
Univers, în curând vom putea emigra cu forme legale într-o 
lume mai bună şi mai dreaptă! 

— Atentiune, cetăţeni! Lumea noastră politică este în 
mare pericol! Câmpurile informaţionale ale oamenilor 
noştri politici pot fi virusate de la mare distanţă! Vă rugăm 
să ne ajutaţi să descoperim staţiile de ascultare ale 
duşmanului! Parlamentul nostru ar putea fi teleghidat de la 
Moscova, de la New York, de pe Limbo sau de pe Ascabia! 

— Armata a descoperit o reţea de tunele săpate pe sub 
Adamville încă din anii '50. E vorba de o grupare 
paramilitară a fantomelor din Beauburg. 

— Şobolanul de Adamville a suferit o mutație genetică în 
toată această vară. Ne aşteptăm la o invazie de proporţii la 
suprafaţă chiar în aceste zile. Trebuie să luăm măsuri. Veţi 
primi arme de foc şi capcane electromagnetice. 

Tătărăscu a întrebat plin de curiozitate: 

— Ce-i cu şobolanul ăsta, domnilor? 

— Se hrăneşte cu fier! au explicat inspectorii luând o 
mină foarte gravă. 

— E imposibil, am zis noi nevenindu-ne să credem o 
asemenea bazaconie greu de înghiţit. 

— Ba e posibil! Din cauza unor fluctuații ale Câmpului 
Informational Universal! Totul e posibil! Trebuie să fim 
vigilenti! Suntem în pericol! În curând vom porni un 
adevărat război pe viaţă şi pe moarte. 

Grigorovici, Fifi Baston şi Rudolf au vrut să ştie dacă 
nemurirea e în pericol. 

— Nuuuuu, au răspuns inspectorii în cor. 

— Pe cuvânt? am întrebat eu mort de curiozitate. 


— Nici ruşii, nici americanii, nici pataggonezii nu vor 
pune mâna pe secretul nemuririi! Şi nici şobolanii! 

Bravo! Bravo! 

Adamville era impenetrabil. O citadela de necucerit. Cuib 
de vulturi pe deasupra mării. Turn pierdut printre nori. 
Cetate ideală. Lume suspendată în spaţiu şi timp. Soldaţi 
fioroşi păzeau puntile, drumurile, trecerile şi turbioanele. 
Prin văzduh duduiau fortărețe zburătoare bine burduşite cu 
rachete şi bombe. 

lar noi?! ı 

Ne faceam de cap aşa cum eram, bine aparati. İn fiecare 
sâmbătă puneam la cale un carnaval de pomină. Sa moară 
vecinii de necaz. Guvernul transmitea carnavalul pe toate 
reţelele Tv de pe planetă. O echipă impresionantă de 
profesionişti ai iluziei se ocupau de înfăţişarea noastră. Pe 
ecranele din întreaga lume apăream mai graşi, mai frumoşi. 

Te duceai la magazin. Din cer cădea o ploaie electrică. 
Piloții fortaretelor zburătoare ne făceau semne vesele cu 
beretele lor. 

Vânzătorul te îmbia să-ţi alegi o viaţă: 

— Poftim, poftim. Ce v-aţi dori? 

— Aveţi o viaţă cu aventuri? întrebai dacă cumva viaţa pe 
care o duceai era prea plicticoasă. 

— Avem cu aventuri. 

— Dar ce fel de aventuri? 

— Depinde. 

— Aha. 

— Avem şi aventuri macabre, avem şi aventuri vesele. 

— Înţeleg. 

— Avem aventuri pe Dimbo, prin lupanare. 

— Oho. 

— Avem aventuri cu generalul Ib Hassan! 

— Ola! 

— Avem aventuri cu Agatha! 

— Serios?! 

Uite-aşa m-am mirat eu. Că Agatha se vânduse 
guvernului. Că-şi lăsase trupul copiat în mii de exemplare. 


Cum a putut să facă aşa ceva?! Şi eu? Eu pe cine iubeam? 
Cum să-l las pe Tătărăscu să aibă şi el o Agathă? Cum să-l 
las pe pictorul Bonifaciu s-o pipăie pe Agatha cu neruşinare 
într-o altă viaţă de-a lui?! 

Se intreceau cu gluma cei din Adamville! 

Haralambie de la Arsenal a inventat vieţile multiple. Fifi 
Baston e descoperit efectul de elice al vieților multiple. 
Madam Brizard a inventat un aparat cu ajutorul căruia 
puteai să trăieşti în acelaşi timp viaţa unui albatros, a unei 
furnici sau a unei femei dacă erai cumva bărbat. 

Anii au trecut ca vântul. Tin minte că inspectorii 
imortalizau zilele noastre de naştere şi ne făceau şi ei tot 
felul de surprize. Când împlineai două sute sau o mie de ani 
puteai primi în dar o maşină de curse de formula unu sau o 
grădină suspendată-n cer. Oameni de treabă, inspectorii. 
Nici nu bănuiau că mă pregâteam pentru două dintre cele 
mai teribile numere de magie pe care le făcusem în viaţa 
mea. N-aveau habar. 

Băteau uşor în geam. 

— Cine-i?! strigam noi făcând pe neştiutorii. 

— Deschideţi, cetăţeni! strigau inspectorii luminându-şi 
faţa cu lanternele. 

Ce bucurie. Ce de imbrâtişâri. Ce de pupături. Strângeri 
de mână. Zâmbete largi. Cascadă de vorbe sprintare. Aşa 
era mereu, aşa va fi. Inspectori şi cetăţeni, mână-n mână, 
gând în gând. 


CAPITOLUL TREIZECI ŞI ŞASE 


LONGVILLE 


Într-o lună am năvălit val-vârtej în cârciuma lu' Jean 
Limbosu' din Longville. 

Acolo-şi freca mândretea de curut, sirena mea, Silvena 
Mureno. Cum m-au vazut, fioros şi furios, curveturile au 
început să urle pline de înverşunare. Au aruncat in mine cu 
solzi, cu cochilii de melci şi cu meduze. M-au scuipat. M-au 
lovit peste fatâlie cu cozile lor umede, umede. Au încercat 
să mă sugrume cu pletele lor prin care sâsâiau ghemuri de 
şerpi de mare. Nişte nebune. Tâtoase cu gura mare şi pline 
de draci. 

Jean Limbosu' s-a făcut stacojiu. : 

Nu se aştepta să-i cad pe cap pe nepusa masa. İl 
avertizase nu ştiu care ca umblu după Ib Hassan prin 
lumile nebune da” n-a crezut pana nu m-a vazut. 

Ma ştia el bine, se vedea de la o poştă. 1 s-a crapat bratu' 
de cristal. 1 s-a umezit ochişoru”. Unu” avea pocitania. Pe 
celălalt îl pierduse în bătălia de pe Gomela. L-am simţit eu. 
Îi bubuia inimioara. Îi fierbea sângele. Îi tremurau 
genunchii. 

— Noroc, fataliel i-am zis. 

— Noroc, frate! a mormăit Limbosu' vrând să mă ducă de 
nas. Mi-a întins o halbă de bere subtiatâ cu zeamă de praf 
de puşcă. Am dat halba pe gât da” tot nu m-am înmuiat. 

Limbosu' mi-a mai întins una doar, doar m-o da la podea. 
Eu l-am luat de gât. L-am intepat cu spanda-ntre coaste. L- 
am tras de bârbuta de tap. l-am înfundat un pumn în nasu-i 
borcanat. l-am şuierat la ureche: 

— Fatalie, ai bagat-o pe mânecă. 

— Cruta-ma, Bazar! 

Al dracu', Jean Limbosu'. Mi-a zis plângând în hohote că 
făcuse afaceri cu cadavrele de la Bunna Sol. Caporalu” lu” 
Ib Hassan cărase morţii de pe câmpu' de luptă. Floarea 
soldâtimii siderale trecuse prin mâinile spurcate ale lu” 
Jean Limbosu' sub formă de hoit. 


Mare pramatie, Jean. Te-ar fi vândut pentr-un galben, nu 
mai mult. Ce ticălos! 

Mi-a pupat mâinile, mi-a pupat bocancii. S-a lovit cu 
fruntea de podea în timp ce curviştinele se dădeau şi ele de 
ceasul morţii. Tipau, nebunele. 

Cum am întrebat de Silvena Mureno, Jean Limbosu' a 
făcut feţe, feţe. Ca Silvena ar fi fost puicuta unuia din garda 
imperială şi alte minciuni gogonate: 

L-am înghiontit, i-am tras un dos de palma. Şmecher, 
Limbosu', avea o carabină sub şortu-i pătat de grăsime şi 
de bere. Am fost mai iute ca el. L-am spintecat ca pe un 
porc. 


CAPITOLUL TREIZECI ŞI ŞAPTE 


PRIMUL OU FILOZOFAL 


Cu ce ne confruntăm în spaţiul ficțional?! 

lată o întrebare tulburătoare pe care trebuie să ţi-o pună 
orice magician care se respectă. 

Mi-am pus-o întotdeauna. Este magicianul un erou? Este 
al imaginarului sau al realului?! 

Alergând pe această graniţă fragilă nu pot să nu observ 
că limita este anunţată de vecinatati. Jocul ficţiunii şi al 
realului creează un turbion de nebânuit. Un spaţiu virtual 
în care cel neexperimentat se poate rătăci cu uşurinţă. 
Atâta vreme cât aparenţa de soliditate a materiei e dată de 
viteza ameţitoare a particulei, atunci lucrurile îşi pierd 
consistenţa şi importanţa ca lucruri într-un sistem de 
referinţă. Magia poate fi sau nu poate fi. Poate că nu acesta 
este aspectul cel mai important pe care trebuie să-l iau eu 
în consideraţie. 

Nu cantitatea ci calitatea, afirm eu angajându-mă pe un 
drum bătut de atâta vreme, e dezlegarea, superbia şi 
mizeria textului de sfârşit de secol. 

Cum îmi construiesc erou într-o lume care dărâmă 
soclurile cu o viteză uimitoare? Sigur că fiecare-şi poate 
construi un erou. O hrană zilnică. Fiecare dintre noi e 
racordat la un model la o ficţiune exemplară. Mai mult sau 
mai puţin. Dar acceptând fragila graniţă dintre real şi 
imaginar, cine este eroul?! 

Sa fiu ca cine? Pe cine să urmez? Sa-l imit, pe care? Cu 
cine să mă confund? 

Trăim periculos într-o lume de imagini. Imaginile ne sorb, 
ne multiplică. Ar putea fi oglinzi mişcătoare. 

Predispusa la acte ficționale, fiinţa umană pare să-şi 
piardă sensul într-o lume aparent sufocată de eroi. A te 
raporta devine primul pas către manipulare. Aşa devii 
vulnerabil. 

Chemati să construiască imagini, magicienii se arată a fi 
neguvernabili. Magicianul se sustrage. Poate trăi simplu, 


fara fast, fără prea plina aroganță pe care ti-ar da-o bogăţia 
spirituală. Magicianul nu exaltă diferenţa. 

Să construim eroi. Strigătul de luptă al scriitorului, 
surâsul magicianului. Scriitorii îşi construiesc eroii cu 
minutie. Unii mai inspirați alţii aşteptând gloria care va să 
vină. Unii numărându-şi cărţile, alţii rescriindu-şi carte de 
debut convinşi că Cititorul Model va sesiza diferenţa. 

Dar Universul e Erou sau Text. Aici doar magicianul în 
lucrarea lui poate aduce puţină lumină. 

Ca Erou, Universul are o secretă acţiune. Dar presiunea 
veşniciei şi discontinuitatea Timpului, in mari sisteme, 
anulează acţiunea aşa cum o înţelegem noi ca acţiune. 

Ca Text, iarăşi, Universul ar putea fi interpretat 
corespunzător printr-un act de magie. In mod fals 
matematica oferă soluţii ecuaţiilor enigmatice. De ce nu ar 
fi fiinţele nemuritoare? 

Dacă ar fi, atunci ar putea umple Universul cu uşurinţă. 
Mai mult, de ce sunt atât de diverse?! Oare aceasta anunţă 
interferența universală? Azi leu, mâine migolâ? 

Există oare o graniţă între ficţiune şi real sau e doar o 
interferenţă? E posibil ca magicianul, pornit odiseic în 
căutarea realului, să descopere că de fapt totul e doar o 
superbă ficţiune exemplară. In asta aş vedea superbia şi 
mizerie filosofării. Dar dacă e vremea Noilor Filosofi sau a 
Eroului trebuie să răspundă actele şi nu vocile. 

Discontinuitatea ar putea explicita diversitatea. lar 
diversitatea ar putea da semn despre o oarecare teamă. Ar 
fi o dovadă a existenţei Eroului .Din teamă şi nu din curaj 
face ce face Eroul. El are a se teme de stricarea lumii şi 
tocmai de aceea face ceea ce face şi care-l defineşte ca 
erou. 

Diversitatea pune în cauză existenţa magicianului. Iar 
magicianul nu are decât a accepta sau nu explozia formelor 
nu ca pe un capriciu ci ca pe o indicație din planul ascuns 
al lumii. 


CAPITOLUL TREIZECI ŞI OPT 


AL DOILEA OU FILOZOFAL 


Eu, magicianul, nu e totuna cu: 

— Eu, ca magician. 

Dar trăim într-o lume de texte. Fie o propoziţie simplă 
sau un raport confidential sau un roman, textele se 
grupează şi se regrupează insinuându-se în viaţa noastră pe 
negândite, agresandu-ne chemandu-ne într-o zona a 
perversităţii. 

Magicianul cunoaşte principiul care sună cam aşa: 

— Manipulatorul care este manipulat. 

In mod clar, citirea textelor poate sta sub directiva 
acestui principiu. Ea premerge interpretării şi reflectării. 
Pare aici o abilă predispozitie darwinistă conform căreia ne 
construim şi ne reconstruim aleatoriu şi imperfect pe o 
înşelătoare axă continuă a Timpului. İn marginea lucrurilor 
se află însă numeroase erori de interpretare care 
bulversează atitudinea contemplativa şi meditativă 
dinamitând încercarea către Absolut. 

Aparent plasați pe un vector al continuității căutăm cu 
disperare un posibil sistem de referinţă, o raportare 
liniştitoare. Sistemul poate sublima într-o casă, într-o 
afacere, o clipă de iubire, un scaun, un jilt, un tron. 

De aici dorinţa irepresibila de a construi perfecțiunea, de 
a stabili şi restabili ordinea lumii, de a accepta în mod 
straniu dictatura textului. 

A ieşi din Text, e semn de nebunie şi de libertate. Dar 
poate fi şi semn al confuziei. 

Ca magician mă întreb dacă Textul poate fi liber, dacă e 
liber cumva. Descopăr cu un soi de bucurie ticăloasă că 
textele nu sunt nici pe departe libere ci doar libertine. 
İnteleg prin aceasta că ele sunt produse şi puse în 


circulaţie. Nu s-a descoperit încă un roman sau o notă 
informativă oare să se fi scris singure. Gândindu-mă însă la 
totalitatea şi diversitatea textelor din Univers încep să am 
unele îndoieli. 

A citi un text, e una. A citi Textul, e cu totul altceva, 
presupune atitudine insurgență. A citi un text e de multe 
ori echivalent cu căutarea unui companion docil şi 
confortabil. Războaiele noastre cu textele sunt de cele mai 
multe ori mici ieşiri la iarbă verde, oarecări flecăreli. 

Este semnul vădit nu al ignoranței ci al unui armistițiu 
vinovat. Nu şi în cazul Magicianului. 

Magicianul se confundă cu hazardul. El are manifestări 
entropice şi din acest punct de vedere este neguvernabil. El 
deconstruieşte sistemele de referinţă precare. Este acolo 
unde nu este. El vrafeşte. Acoperă cu val şi zideşte acolo 
unde nu poate fi nimic de zidit. Magicianul însă nu este 
numit, de regulă, şi nici nu cade în greşeala de a se numi. 
El nu este un iniţiat, el iniţiază. Iniţierea in Text, sub acest 
aspect, nu are de-a face cu serviciul mărunt de lectură. 

Iniţierea nu este o mână întinsă prieteneşte sau poftirea 
la ospatul bestial de texte. 

Ea este însăşi citirea, însuşi textul în întregul său, fără a 
exersa dihotomia gol - plin. 

Eu, magicianul, aş putea indica aici erosul. Pâtrunderea 
în text, orgasmul magic. 

Pare o fundătură însă. Interpretarea textelor din această 
măruntă perspectivă oferă vocilor dictatoriale care înfig 
stegulete în noile teritorii, un deliciu nemaiintâlnit. 

Fie literari, fie filosofi, fie oameni politici, dictatorii 
textelor, deşi instituie monopol asupra lor, sunt produsele 
acestora. Sunt devotați de furtunoasa mare a textelor. 
Tocmai aici are Magicianul un cuvânt de spus. 

Schimbarea textelor are, în mod fals, o legătură, impusă 
violent, cu furia maselor hotărâte în schimbarea violentă. 

După ce-ai rupt textele cele vechi, te trezeşti împresurat 
de texte şi anunti, cu pioşenie sau revoltă, revoluţia 
continuă. 


Dar nimic mai neadevărat! 

Discontinuitatea, hazardul, entropia şi alte câteva te 
înşală, prin aparenţă, pe tine, spiritul insurgent. Citirea 
textelor, ce-i drept, reclamă anumite reguli de joc. 
Acceptarea lor nu înseamnă altceva decât alterarea unor 
grade de libertate. 

A vorbi despre libertate, pare a fi un act suprem. 


CAPITOLUL TREIZECI ŞI NOUĂ 


AL TREILEA OU FILOZOFAL 


Magicianul pare a fi în contra Diavolului. Sau poate că 
este dincolo de el. 

Diavolul produce numeroase texte deşi, în mod 
paradoxal, el nu ştie să scrie, Aici pare a fi vulnerabilitatea 
lui. 

El evită să se angajeze. Pervers şi diabolic, el propune 
textele sale spre citire şi interpretare zornaind chei false. 

Textele lui sunt frumoase. Amăgitoare. Chiar spumoase. 
Dacă le răsfoieşti iti rămâne pe degete pucioasă. 

Ai zice că poluează bunul simţ. 

Dar asta nu-i nimic din ceea ce este. Diavolul are şi el 
darul ubicuitâtii asemenea magicianului. Lasă o amprentă, 
o dâră fumegândă. Şi el fiinţă fabuloasă. Înger căzut. 
Aruncandu-se temerar sub zidurile Cetăţii Ideale încercând 
s-o surpe prin foc şi cutremur. Inger renegat. L-a produs 
Singularitatea Esenţială în dauna plictisului cosmic. A fost 
luat în custodie vremelnică aici, pe Pământ. 

Diavolul nu se arată magicianului şi tocmai de aceea 
magicianul vorbeşte foarte rar despre el. 

Ai zice că e un rău necesar. Dar asta nu-i nimic din ceea 
ce este. El este Răul dar şi suma tuturor relelor. Din acest 
punct de vedere Diavolul pare a avea un destin tragico- 
comic. Când roşu până la incandescent când negru ca 
smoala. 

El trece val-vârtej prin corpuri. Pentru a i se sustrage 
unii au inventat decorporalitatea ca remediu ultim. Şi au 
căzut în capcană. Banii, fiinţe nevolnice, par a fi ochii 
Diavolului, galbenii. Nimic mai fals. Diavolul nu are ochi 
aşa cum nu are nici mâini, nici picioare. Aici pare să fie 
lipsa de asemănare cu omul. Căutându-l pe Diavol prin 


corpuri vezi doar urma fumegândă. Desfăşurând acest 
înţeles am putea schimba planurile căci Diavolul siluieşte 
textele produse de altcineva aşa cum încearcă să siluiască 
bietele corpuri. 

El perverteşte semnatarul afirmând că textele sale sunt 
semnate cu sânge. İl culpabilizează abil. Dar asta nu e 
nimic din ceea ce este. Diavolul construieşte spaţiul 
culpabilizator. Spaţiul poate fi un orăşel de provincie, o 
catacombă, biroul anchetatorului, o sală de dans sau însuşi 
Absolutul. Diavolul are în lucrarea lui textul cel mai dificil, 
suma de texte, mulţimea. In elanul lor eroic, tragico-comic, 
masele înfruntă Diavolul la nivel epidermic. Cu pietre, cu 
sticle incendiare, cu furnici. Diavolul construieşte metodic 
câmpul de bătălie. Dar vânzoleşte textele. Le încurcă 
uneori. Câmpul îl portioneazâ cu metoda dar eroii sunt 
aleşi la întâmplare. Diavolul mizează pe hazard. lar 
hazardul îi joacă feste. İn asta constă lipsa de asemănare cu 
Singularitatea Esentialâ. Aici e diferenţa, aici e valoarea 
supremă. 

Dar spaţiul închis, între limite, între pereţi, podea şi 
tavan e câmp de bătălie?! Limita estompează zgomotul 
lumii, tumultul. Diavolul se închide în sine şi ia forma 
mobilelor, a unor raze de soare sau de Lună, îţi pune în faţă 
textul fundamental despre uitare, în spaţiul închis eşti uitat 
de toţi şi de toate. Eşti părăsit. In schimb vor aplauda 
eroismul tău, împotrivirea ta. Sunt acolo, trecători grăbiţi 
pe stradă, chipurile sunt alături de tine. Dar să fie oare 
eroism sau pur şi simplu orbire, orbire? Numai Magicianul 
îşi poate aservi corporalitatea unei forme închise fără a-şi 
reduce gradele de libertate. Numai Magicianul, construind 
stările entropice, îl poate anula, îl poate şterge din Text pe 
Diavol. Magicianul nu se află în contradicţie cu Diavolul şi 
din acest punct de vedere nu-l domină pe acesta. Însă îl 
poate anula. 

Diavolul nici nu este şi tocmai de aceea poate lipsi din 
Text. El e construit din plictis şi turnat într-o forma virtuală. 


E operator într-un plan ascuns. Un hiatus mobil în câmpul 
informaţional. 

Spre deosebire, magicianul ar putea fi una din stările 
informaţionale ale  Singularităţii Esentiale. Aşa cum 
gândurile, zâmbetele şi faptele noastre sunt expresia unei 
stări informaţionale. Chiar Universul întreg este o astfel de 
expresie. 


CAPITOLUL PATRUZECI 


AL PATRULEA OU FILOZOFAL 


Trăim şi ne sfârşim sub semnul unui Secret Originar. 
Dacă acest secret e înscris sau circumscris fiinţei umane 
pare a fi una din fundamentalele existenţei în întregul ei 
miracol. 

A fi înscris e calea către introspectie, introvertire şi 
reflecţie. 

A fi circumscris e semnul sigur al călătoriei, al expediției şi 
misionarismului. 

Dilema e evidentă, incendiară chiar. 

Unde plasam Universul? 

Ce este Universul? 

E Text? E Magician? 

Ar trebui să-l cunoaştem, să-l interpretăm dacă pornim în 
călătorie atunci trebuie să admitem că Universul se 
desfăşoară asemenea unui text sau unui magician. 

Dar nu putem porni în călătorie prin artefact sau 
accesoriu sau rutină. Maşina Timpului n-ar fi de-ajuns. Şi 
niciun litru de apă din Triunghiul Bermudelor. 

Fiinte fabuloase, magicienii par a păzi cu straşnicie 
secretul propriei lor desfăşurări, incantatiile, mantia şi 
darul ubicuitati. 

Momentul suprem al magicienilor pare a fi multiplicarea. 
Ei pun în lumină Secretul Originar învăluindu-l cu abilitate. 
Dacă urmezi lumina te vei pierde în neant, par să spună 
magicienii. 

Amagitoare călătorie. Amagitoare arhipelaguri de 
cunoaştere. Sa pornim invers, înspre profunzimea fiinţei. 
Să dejucăm planul magicienilor. Vor fi prezenţi spre a ne 
încerca. Ne vor insufla teamă, groază chiar. Ne vor 
însingura spre meditaţie, în singurătatea ei esenţială, fiinţa 


se pune în centrul Universului. Îi dă o mişcare de rotaţie 
cucerind mulţimea de texte. De la stânga la dreapta. De 
sus, jos. Înainte, înapoi, iată-ne formând spaţiul, stabilind 
coordonatele, iata-ne folosind diverse informaţii pentru a 
construi tubulaturi sau un turbion. Gata, gata sa 
descoperim planul secret. 

La urma urmei, taina, misterul şi secretul sunt acelaşi 
lucru, oare?! 

Secretul ţine de omenesc. Taina e între om şi divinitate 
iar misterul e continatorul. El covarşeşte. El pune limite. El 
atrage şi te pune în călătorie. Dar eşti înăuntrul lui. De aici 
febrilitatea dezvăluirii. Ai zice că trăim într-un ocean de 
secrete, un ocean de mister. Tocmai aici puţină magie. Un 
secret ascunde un alt secret. Fără de secret, spiritul 
lâncezeşte. Fara de mister nu are aspirații. Din când in 
când, magicienii dau mulțimilor de texte, mulțimilor, câte 
un secret spre a-l devora. Metabolismul mulțimilor n-ar 
putea funcţiona altfel. Trăind într-un paradis numai al lor, 
fluturii, viermii, elefanții tes o taină a lor. Oamenii însă 
dărâmă, pun dinamită, refuză. Oamenii se războiesc. 
Pornesc în cruciade. Aici se apropie de magicieni. Nu-mai 
pentru asta, oamenii nu ar fi oameni. 

Şi nu cumva Universul construieşte magicienii pentru a 
se putea salva?! Poate că noi suntem doar în trecere. 
Textele sunt, din această perspectivă, adevăratele hărţi. 
Hărțile mărilor, ale cerului şi ale sufletului. 

Ingrămădiţi într-o ipotetică arcă, oamenii călătoresc spre 
Singularitatea Esenţială încercând s-o atingă. Dar poate, 
nevăzând vălul pus de magicieni, trec deja dincolo de ea. 


CAPITOLUL PATRUZECI ŞI UNU 


AL CINCILEA OU FILOZOFAL 


Când guvernul instituie monopol pe nemurire, alunecăm 
deja în imaginar. Aşa cum orice democraţie îşi conţine 
dictatura, periferia îşi conţine centrul. Dominația acesteia 
asupra centrului nu e o problemă de geometrie. Cercul, 
inelul rotitor ar putea explicita cumva centrul. Cercurile 
concentrice sunt doar un exemplu de reprezentare limitată 
a lumii. Trasate în focul bătăliei pentru capitală, aceste 
cercuri împresurează centrul producând imbecilizarea 
locuitorilor. İn mod pervers, unii dintre ei se organizează în 
elite. Elitele lansează semnale de iubire provinciei. Potrivit 
lor, genialitatea îşi are obârşia în corpul periferiei. Acum 
trebuie să recunoaştem că sunt periferii şi periferii. Unele 
dintre ele au vocaţia centrului. 

Altele au vocaţia universalului. Magicianul din acest 
punct de vedere pare a fi în acelaşi timp şi centru şi 
periferie. Asta ar vorbi despre neomogenitatea lui. Fiind al 
Universului sau Universul, magicianul ne conduce la o 
afirmaţie sau la o întrebare chinuitoare. Este Universul 
omogen sau nu?! Neomogenitatea ar vorbi despre 
discontinuitate. lar fiinţa umană ar fi un caz particular de 
organizare a informaţiei. Ăsta ar fi sfârşitul orgoliului ei. 
Nu ar mai fi centru, indepartandu-te de centru, relaxarea, 
chiulul, dezordinea. Ca să ordonezi periferia trebuie să 
suplimentezi forţele politieneşti, să măreşti efectivele de 
informatori, să pui monopol pe informaţie. Acolo unde în 
aparenţă nu se petrece nimic, se va fi petrecut totul. 

Periferia se autodevorează în genialitatea ei. Pervers, 
centrul aşteaptă cu sufletul la gură decesul provinciei, 
sfârşitul marginilor. Dar nu le va lăsa să moară. Pentru că 
marginile îl explicitează. 


Mulţimilor, trecătoare texte, nu le pasă. După ce şi-au 
devorat eroii, mulțimile îşi caută cu fervoare un duşman pe 
măsură. Dacă nu-l găsesc, vor plăti pe cineva pentru a 
construi unul. 


CAPITOLUL PATRUZECI ŞI DOI 


AL ŞASELEA OU FILOZOFAL 


Dar fiinţa trebuie să se risipească în vreun fel! 

O face în litanii nesfârşite, în flecăreala cotidiană 
producând acte cuminţi, moi, pline de plictis. 

El, plictisul, e inamicul marilor construcţii. Când vrei să 
construieşti o faci până la ardere. Altminteri, în pieptul 
eroului o inimă de furnică. In suflet, un pitic răcit şi cufurit. 

Din plictis, anumite spirite iau Răul în custodie. İl oferă 
spre citire mulțimilor. İl risipesc. Ai zice ca, risipind, fiinţa e 
generoasă. Covârşită de universal e gata, gata să facă acte 
gratuite. Dar risipa nu fortifică. E zbaterea corpului. Din 
acest punct de vedere, corporalitatea e o formă de risipă a 
spiritului. 

Orientul s-a întrupat la suprafaţa corpului aspirând către 
Univers, Occidentul a pornit dinlăuntrul corpului secretând 
conspirații şi lovituri de teatru. 

Corpurile stelelor sunt şi ele o formă de risipă a luminii. 
Ele, stelele, complotează împotriva spaţiului. Chiar 
mărturisesc asupra intentilor lor scăzând lumina, 
micşorându-se, înghițind bucăţi de spaţiu. Aspira la 
realitatea înaltă. Ai zice că stelele sunt elita luminilor. 

Realitatea înaltă aparţine insa singularitatilor esenţiale, 
imaginarul la fel. Singularităţile esenţiale produc universuri 
sau sunt ele însele universuri date spre lectură unor alte 
spirite. 

Ingustele spirite sucombă însă la lectură. Ştiu doar să 
inventarieze textele. Să le clasifice cu un aer savant. Din 
plictis şi orbire, îngustele spirite sunt cuprinse de corpuri 
negre pline de mister. Ele nu mai lasă lumina să treacă. Nu 
risipesc, adună. 


CAPITOLUL PATRUZECI ŞI TREI 


AL ŞAPTELFA OU FILOZOFAL 


Nu exista niciun plan ascuns par sa strige furioşi cei 
împătimiţi de hazard. Hazardul e ordinea superioară, 
mormăie unii ca Tătărăscu, indicând existenţa unui plan 
ascuns. 

De aici deliciul intolerantei, linşajul, crime, trădarea. 
Lesne de ştiut, lumile solare au cunoscut târziu conspirația 
catacombei. Lumile solare au recunoscut cu greu dominaţia 
Lunii asupra unor acte. Soldaţii luminii, incleştati cu 
armatele întunericului, par a fi într-un cumplit dezavantaj. 
Soldatul nopţii e ascuns. In timp ce lumina doarme supusă 
atracției lunare, armatele întunericului işi desavarşesc 
lucrarea în contra lumii diurne. lar ea, lumea diurnă, e 
bântuită de fantasme în plină zi. De aici nesiguranța, 
teama, groaza. 

Dacă ar fi plan atunci cine la pus la cale? Cine a plănuit 
Universul, care ar fi planul lui? Cine a plănuit trecerea 
structurilor informaţionale ale fiinţelor vii prin acest 
Univers?! 

Să fie o fiinţă colectivă, Universul? 

Miliarde de fiinţe în mişcare dezordonată cu o rezultantă 
conştientă aptă pentru acte filosofale?! Un lujer de lumină 
disipat în miliarde de cioburi scânteietoare? Sau pur şi 
simplu un principiu director? 

Ar părea că apropiindu-ne de indicaţiile planului ne 
îndepărtăm de fapt de el! 

Vulgarizatorii de ocazie, hraniti până la satietate de la 
tarabele filosofiei, vorbesc sus şi tare despre plan în 
amânuntimea lui. Stăpânesc, cu alte cuvinte, secrete 
cutremuratoare. Dar e la mijloc o mistificare. Ei nu vor a şti 
despre plan pentru a se jertfi sau pentru a salva lumea. 


Încercarea lor asupra planului e o formă hilarâ de week- 
end. Parveniti sau nebuni ei imbrâtişeazâ misterul până la 
orgasm. Dar misterul le refuză accesul. Pentru că planul 
ascuns al lumii nu este. El se relevă, el nu se află, trebuie 
aflat. 

Poate că noi suntem planul. Noi suntem propoziţiile lui, 
indicaţiile lui. Sau poate că planul nici nu ne cuprinde, nu 
ne are a lua în seamă. Asta ar însemna să fim reziduuri. O 
secreție a unei misterioase activităţi a Universului. Şi 
atunci sfârşitul nostru e hotărât atâta vreme cât Universul 
are a-şi corecta parametrii de funcţionare. 

Şi atunci ce rămâne din planul ascuns al lumii? Poate 
doar o stare de vulnerabilitate. Pe care unii, fiinţe fabuloase 
sau nu, o folosesc în dauna noastră. Căci ne putem pierde 
cu uşurinţă viaţa pentru un ipotetic plan ascuns al lumii de 
care nu avem cunoştinţă dar pe care suntem acuzaţi de a-l 
fi pus la cale. 


CAPITOLUL PATRUZECI ŞI PATRU 


SILVENA MURENO 


A venit după mine sirena pe ţărmul mării. 

Fu mă spalam de sângele lu” Jean Limbosu”. lar Silvena 
Mureno radea de mine de se prapadea. Ca ce fioros mai 
sunt. Că ce mişto îl făcusem pe Limbosu”. Că scăpasem 
curveturile de un ticălos. Ca nu eram chiar soldatoiu” 
soldatoilor dar nu eram nici de lepădat. 

Sirena parşivă şi plină de zvâc! 

Mi-a pipăit muşchii. Mi s-a uitat în albul ochilor. M-a tras 
uşurel de urechi. Mi-a pipăit daravera. Mi-a zis că ce bărbat 
ca lumea mai sunt. Că auzise ea de vitejiile mele de la 
Bunna Sol. 

Mi-a zis, mişeleşte, că are-un drag de mine. Mă visa 
noapte de noapte. Se zvârcolea-n cearşafurile ei de alge. 

I se umflaserâ aripioarele de atâta dorinţă! 

Intrebase oracolul din Limbo. li ghicise oracolul despre 
mine în cioburi de sticlă şi-n zborul păsărilor spre 
Beauburg. 

— Tu eşti începutul şi sfârşitul, mi-a şoptit duios Silvena 
Mureno făcând să-i sclipească solzişorii. 

İşi râdea de mine, ghiduşa! 

Am muşcat-o de tâte. Am răsturnat-o in nisip. Am 
chirfosito in lăboiu' meu plin de cicatrici. 

Aburi purpurii pluteau pe deasupra mării. Răsărise Luna. 
Se auzeau balene cântând în larg. O corabie-de-sticlă trecu 
spre Ascabia. Vâslaşii grohăiau urmărind un uriaş peşte-de- 
sticlă. 

Nişte pasaroi guralivi tăiau vazduhul căutând un 
sâmbure de furtună. O voce tot vanzolea nisipu”: 

— Cerul e roşu, o să fie furtună! 


Cum mai mintea vocea. Cerul era limpede şi soarele 
strălucea şi Silvena Mureno făcea ca toţi ciracii. 

— Mă duci la Peşte Orb? am întrebat-o pe Silvena 
Mureno spânzurând-o în lăboiul meu să o ardă vântul de 
miază-noapte. 

— Eşti nebun de legat, Bazar! a tipat sirena zbatandu-se 
şi scuipându-mă. Numai la Ib Hassan ţi-e gândul! 

— La el, iubito! 

— Nu te laşi? s-a smiorcăit ea 

— O să-i fac felu, aşa să ştii! 

Am coborât în adâncuri. 


CAPITOLUL PATRUZECI ŞI CINCI 


TARA GHETURILOR 


Ca să trecem de Grota Lacrimilor i-am dat un galben unei 
băbătii. Păzea intrarea. İşi tot împungea palmele cu un 
cutitoi. 

Avea ea de ispaşit un păcat. 

Ne-a intrebat intr-o doarâ: 

— N-ati zărit cumva vreun căpitan de cavalerie prin 
drumurile voastre?! 

Silvena Mureno a pufnit în râs şi s-a dus pe malu' mării 
să privească albatroşii. 

Babatia m-a tras de-o parte. Mi-a şoptit . 

— Ascultă la mine, şoldatoiule, haleşte-o pe sirena asta. 
O să-i intre puterea apei în campu” informaţional! 

Silvena Mureno nu lua seama la noi. Habar n-avea. Se 
zbenguia în valuri jucându-se cu nişte peşti-de-sticlâ. Imi 
tot făcea semne vesele. Mă tot chema sa ne dragalim. 

Am trecut marea în spinarea unor gâşte sălbatice. 

Dincolo de târm se întindea Tara Gheţurilor. O zi 
încheiată am înotat prin troiene. Ne-am catarat pe vârfurile 
lunecoase şi reci. Silvena Mureno tot avea vedenii: 

— Uite, colo, un aerostat plin de soldatoil 

— Visezi, iubito! 

— Văd şapte oameni cu joben inotand prin nâmeti! 

— Te înşeli amarnic, iubito! 

— Zaresc o cometă care-şi tot schimbă culorile, 
neîncetat! 

— E un fulg, iubito! 

— Uite un cuib cu şapte ouă filosofale! 

— Nicidecum! E un turture! 

Ne-au tăiat calea nişte dinozauri de nea. Am sărit la ei 
învârtindu-mi spanga amenintâtor. 


Silvena Mureno a râs de mine: 
— Prostule, nu te văd, nu te simt! Dac-ai fi om de zăpadă 
ai fi pierdut! 


CAPITOLUL PATRUZECI ŞI ŞASE 


PEŞTE ORB 


Spre dimineaţă am ajuns la marea-de-carton. 

Plaja era plină de şmecheri. Umblau în pielea goală. Li se 
balanganea daravere, uite-aşa! 

Erau mânjiti din cap şi până-n picioare de vopsea. Tot 
mâzgăleau valurile. 

Unu' dintre ei, pictoru' Bonifaciu, s-a repezit la noi. 

A răcnit plin de înverşunare: 

— Va fac portretu' la minut! 

N-am apucat să-i pozam. 

S-a stârnit furtuna. S-a rupt ceru'. Cartonu' s-a umflat. 
Din adâncuri s-a ridicat Peşte Orb. Ne-a aruncat în cap 
plase de alge. Ne-a împuns cu mustăţile lui uriaşe. 

A zis hohotind: 

—  Curajoşilor! V-aţi carat hoitu' prin lumile nebune 
numa' ca să-mi daţi binete?! Ha, ha, ha! Aş putea să vă vin 
de hac chiar acu”! 'nteles, Bazar?! 

Ce să-i fi spus uriaşului? 

Amuşina picturile trăsniţilor. lot bombanea nemulţumit. 
I-a luat la refec pe şmecheri: 

— O să vă las fără pachetu' de energie, orbetilor! N-aveti 
pic de simţ artistic! Unde-i plăcutu' amurg? Unde-s florile 
de câmp? Unde-i chipul ăla îngeresc al Agathei din 
Adamville? Cum mă pot inviora mâzgâlelile voastre? Asta 
ne-a fost înţelegerea când v-am cules din adâncuri după 
naufragiul corabiilor voastre?! 

Şi, hap, hap. I-a inghitit pe vreo doi. 

Nici nu mai suflam. Tâceam mâlc. Chiteam c-o să-i fiu pe 
plac. Să-i intru în voie. Să-mi desluşească planu' lu” Ib 
Hassan. 

I-am făcut semn sirenei mele. 

Silvena Mureno i-a cântat lu' Peşte Orb. l-a mângâiat 
mustăţile, i-a spus o grămadă de poveşti, i-a dansat din 
buric. 

— Pe Ib Hassan îl vrei? s-a râstit peştele la mine. 


— Pe el şi legiunea lui! am strigat fara să clipesc. 

— Ib Hassan vrea să facă pe Juno un experiment epocal! 
Legiunea-i tine hang”. 

Am şters-o val-vârtej. 


CAPITOLUL PATRUZECI ŞI ŞAPTE 


JUNO 


Cum urcam spre suprafaţă, l-am întâlnit pe Belbo, 
saxofonistul. Stâtea cocotat pe catargu' unei epave. Păzea 
cele şapte ceruri. Tot sufla în saxofon. 

Când scotea un sunet ascuţit, cerul se umplea de galben 
şi portocaliu. Când slobozea o notă gravă, vazduhu” 
devenea purpuriu. L-am întrebat nerăbdător pe saxofonist: 

— Care-i drumu' spre Juno?! 

— Da' ce vă grăbiţi aşa? ne-a strigat Belbo frecându-se 
între picioare ca un nesimtit. Hai să vă cânt un blues ca 
lumea! 

— l-am luat urma lu” Ib Hassan! am racnit eu pipaind 
cerurile cu varfu” unghiei. 

— Aha. 

Aiureal Nici nu-i pasa saxofonistului. N-avea el nici in 
clin nici in maneca cu muritorii. Naucu”l 

Ne-a cerut zece galbeni ca sa ne dea drumu” prin ceru” 
care se deschidea câtre Juno. 

Cum am ajuns pe tarmu” oceanului, am prins-o pe sirenă 
de plete şi i-am taiat capu'. Am tăiat-o cu grijă. Felii, felii. 
Am perpelito la foc mic. Am înfulecat-o pe îndelete. 

Puterea apei a pătruns în câmpu' meu informaţional, 
bing, bing, bing, bang. 

Hălăduind prin catacombele de pe Juno am întâlnit un 
vârcolac aramiu. Tremura, sărmanu'. 

Mi-a şoptit: 

— Legiunea lu' Ib Hassan a pus stăpânire pe oraş. A dat 
foc depozitelor de migole. 

— Aşa! 

— Soldâtoii au scris porcarele pe ziduri. Au violat femeile 
şi au ucis bătrânii şi copiii. Aduc o nouă religie, se zice! 


— Am auzit eu ceva, am zis scrâşnind din dinţi. 

— Unu” din legiune şi-a tăiat pântecu' în fata mulţimii. 
Am crezut c-o sa leşin de emoție. Uite-aşa se hartanea cu 
pumnalu” şi-şi înjura stomacu”! 

— Nu vorbi! 

— Cum zic. Intocmai. 

— Te cred. 

— lar Ib Hassan a pus sâ fie gâtuiti toti comerciantii de 
ulei şi vânătorii de balene-de-sticlâ! 

— E pornit, generalu'! am strigat eu simțind cum îmi 
fierbe sângele în vine. 

— Au dărâmat magaziile din port. Nimeni nu le stă în 
cale! Or să ne treacă prin foc şi pară. 

Intregul Juno duduia. 


CAPITOLUL PATRUZECI ŞI OPT 


IB HASSAN 


Am ieşit printr-o gură de aerisire. Legiunea mărşăluia 
prin străzile tubulare. Sunau trâmbitele. Bubuiau tobele. Ib 
Hassan vorbea de la tribună. 

Zicea: 

— Oameni buni! Oameni buni! Lepâdati-va de stomac! 
Botul ăsta e vinovat de toate relele lumii. Să trecem prin 
foc balonârile, râgâitul, hulpâvnicia! 

— Şi vânturile, şi vărsăturile şi scuipatul! striga caporalu, 
lu” Ib Hassan dându-şi ochişorii peste cap. 

Generalu' căra după el un vagon. Acolo-i hâcuia pe cei 
care-i cădeau in lat. Felcerii legiunii săreau pe bietii 
oameni. Le sfâşiau izmenele. Le rupeau cămaşa. Le ungeau 
pântecu' cu zeamă de praf de puşcă. Harşti, înfigeau 
bisturiu-n ei! 

Ce de mai urlete! 

Mulțimea tot cădea în genunchi. Se perpelea săraca. Se 
ruga cu lacrimi de sânge. C-o fi, c-o pati. 

Soldâtoii legiunii dinamitau întregul Juno. Sunai sirenele 
innebunite. Vagonu” lu” Ib Hassan hurui amenintâtor pe 
marile bulevarde gonflabile. Generalu' râdea în hohote. 
İnvartea deasupra capului o secure de argint. Şuiera în 
draci securea. 2 

M-am luat dupa caporal. İşi facea de lucru in piata de 
păsări. Tragea în ţeapă o femeie. Aia urla de ti se rupea 
inima. 1 se scurgea sângele pe picioarele gălbejite. Era 
asudată, îi tresaltau tâtele, îi trosneau oasele: 

Am tâşnit dintre ruine. Am râcnit amenintâtor. 

Caporalu' s-a întors speriat. N-a recunoscut. Mi-a amintit 
de vremurile de altădată. Pe când luptam în genune. A 
încercat să mă prostească. Mi-a zis că-s fiul uneia din 
Adamville, Izolba Verhoveen. Amantica fratelui lu” Ib 
Hassan. Mincinosu'! 

M-a implorat sa-l las in viata. S-a tarat. S-a zvarcolit. A 
încercat sa ma prindă de lăboi. l-am sfaramat genunchiu” 


cu spanga. l-am tăiat nasu' şi urechile. L-am plumbuit cu 
puşcociu, din piept. L-am terciut binişor, ticalosu”! 

Am aşteptat noaptea: 

M-am furişat pânâ la palatul parlamentului. Acolo-şi tinea 
Ib Hassan matca. O plâmâdise din sângele scurs din 
bandajele menstruale aruncate prin latrinele grădinii 
publice de sirenele lu” Jean Limbosu”1 Pe-acolo, pe Juno, îşi 
frecau curutu” după ce l-am casapit pe Limbos. 

Balabusta generalului năştea omu' cel nou pe bandă 
rulantă. Gogâlt, gogalt, făcea pântecu' ei. Se lăfăia-n 
mătăsuri matca. O grămadă de felceri se-ngrijeau de ea. 
Matca înfuleca vazduhu”. Cădea apoi grea. I se zbateau 
cărnurile vinetii în durerile facerii. 

Măcel a fost. 

I-am căsăpit pe felceri într-o clipă. S-au umplut zidurile 
de sângele lor. Vreo câţiva din legiune mi-au ţinut urma. I- 
am plumbuit, i-am nimicit. 

Matca m-a simţit. S-a speriat. S-a încurcat în voaluri. S-a 
grăbit pe scările năclăite de creieri. S-a dat pe tobogan. 

Am ajuns-o în curte. Mi-am făcut semnul crucii apoi am 
scurtat-o de cap. Batea din buze scafarlia. İşi rotea 
ochişorii în toate părţile. li picura grăsime de sub pleoape. 
Tot încerca să soarbă aeru' din jurul meu. Să mă sufoce, nu 
alta. Am strivit-o sub bocanc. 

Ceru' s-a luminat. Văzduhu' s-a înfierbântat. O cometă 
nebună a lovit întregul Juno. Cometa îşi tot schimba 
culoarea. Nori groşi de praf s-au lăsat prin străzile 
tubulare. Multimile far” de stomac şi-au dat duhu”. S-au 
înfruptat vulturii oceanului din ele. 

Ib Hassan şi-a strâns legiunea. Mi-a ţinut calea la țărm. 
M-a strigat. Săracu! 

Puterea apei a crescut în hoitu' meu. Valuri uriaşe s-au 
revărsat din mine. I-au înecat pe soldâtoi. Generalu” s-a dus 
la fund horcaind. 

L-au înfulecat rechinii. 


CAPITOLUL PATRUZECI ŞI NOUĂ 


CATACOMBELE DIN BEAUBURG 


Mă întindeam cât vedeai cu ochii. 

Apele mele spălau ruinele din Juno. Prin văzduh foşneau 
boschetari inaripati. Scorneau poveşti despre legiune. 

Ce baliverne! 

Din când în când, din adâncuri ieşea Peşte Orb. Pândea 
corăbiile care veneau şi se duceau. 

Pehlivanu'! 

Chitea că s-o isca furtuna. C-or să bubuie fulgerele 
globulare. C-o să iasă turbionu' din Absolut să-l ducă în 
Mandhala. C-or să-i cadă-n plasa lui de alge nişte 
naufragiati. Să-i amageasca, să-i sucească. Să-i pună sa 
spoiască marea aia a lui puturoasă din carton. 

Când m-a cuprins plictisu' am chemat o ţestoasă la mine 
sa mai stăm la taclale. Testoasa tocmai lăsase-n nisipul de 
pe tarm fix şapte ouă filosofale. 

Am întrebat testoasa: 

— Crezi c-aş fi copilu” lu” Izolba Verhoveen?! 

— Fără îndoială, a zis testoasa clipind şi mustăcind. 

Ce să ştie ea, testoasa?! 

Mi-am strâns apele şi m-am cărat în catacombele din 
Beauburg să-mi fac veacul. Din bârlogul meu se zăreau 
otelâriile. Stelute de fontă pluteau prin văzduhul vinetiu. 
Pocneau, dragele de ele. Imi pişcau celulele. Alea 
mahalagioacele, în vorbă nebună cu multe alte celule din 
Univers. 

Se zăreau limbile roşii ale flacarilor lingând gurile 
fierbinţi ale cuptoarelor. Cuptoarele duduiau. Scuipau şi 
fonte şi oţeluri, numa' bune pentru spangi, puşcoace şi 
nave interstelare. 


Aeru' era puturos. Să mori dracu' nu alta. Nişte tuciurii 
îşi făceau de lucru în gura cuptoarelor. Tot vânzoleau 
minereul cu nişte agregate uriaşe. Răcneau unii la alţii 
martafoii. Se cracanau peste bucăţile incinse de fontă. Tot 
priveau cu spaimă către catacombe. Nu le dădea mâna să 
vină-n buza lor sa se tina de porcarele. Stateam cu ochiu” 
pe ei. 

Cum se apropiau, cum îi improşcam cu plumbi. 


CAPITOLUL CINCIZECI 


CÂMPURI MAGNETICE 


Uite-mă printre scaune, el e, îmi spun, adică eu, magician 
uitat în provincie. El, magicianul, bea domol. Ridică halba 
în dreptul ochilor. Chelia mea se iteşte printre broboanele 
scânteietoare de pe burta halbei. O mie de universuri 
pleznesc din toate încheieturile, se înfulecă unele pe altele. 

Eu stau şi le privesc surazator şi trimit câte un mesaj 
cuiva anume din aceste universuri mici. 

Ei, am eu codurile mele secrete! 

Scaune, scaune, scaune împingându-se unele în altele, 
hai, dragă la vals, te fac un tango? 

Pardon, m-ati călcat pe picior, atenţie mărită. Hei, 
chelner, e un magician aici. Haralambie de la Arsenal face 
pe nebunul, adică mă ia în seamă, mă ia peste picior. 

Bate la tobe, mofluzul, tam, tam, tam. 

Cântă şi pe la nunţi, pe la botezuri, bate darabana. Bum. 
Bun, bum. Un tambur major de provincie, de tinichea. Ei, 
alta e să-ţi freci curul prin capitală, mă înţelegi, acolo baţi 
darabana pentru feţe înalte, acolo baţi mai acătării, acolo 
tragi în piept parfum de Levant, eşti beizadea cu giugiuc, 
înfuleci baclavale, şi te bati pe burtă cu alti toboşari. 
Austrieci, poloni, zuluşi. l-ar place să fie zulu, zice 
Haralambie chiftind în carapacea lui cam crăpată-n colţuri. 

— Alo! Moreaugarin! Alo! Un miracol pentru mine! Imi 
comandă Haralambie şi habar n-are că acuşi, acuşi o să se 
întâmple ceva cu câmpurile magnetice şi se procopseşte 
aşa, să se-nvete minte, cu un al treilea ochi. 

Fum de ţigară albăstrui. Puf, puf, puf, uite-o pe madam 
Brizard, e asemenea unui pachebot, parca-i Titanicu”. E şi- 
un gater care stă bine pe picioare, musculos, cu o sirenă 


tatuată pe piept. Gaterul izbeşte aerul cu pumnii lui ca 
două pistoane. Păzea că te strivesc! 

Lipa, lipa, lipa, lipa, apare Jobo, alcoolicul, tocmai întors 
din viligeatura. Are aer occidental, i-a furat pe ruptelea pe 
germani, pe franţuji, pe americani şi pe pataggonezi, 
adicătelea a dat o lovitură mortală capitalismului, se faleşte 
el întregului Adamville. Mult nu mai are, dragă, zice 
madam Brizard călcând voiniceşte pe picior un pirpiriu 
care lucrează la bancă. 

— "Totul e virtualul? zice Jobo, alcoolicul, dându-şi 
ochişorii peste cap. Cine câştigă bătălia-n virtual, ăla e cel 
mai tare din parcare! 


CAPITOLUL CINCIZECI ŞI UNU 


VALUL MAYA 


Instrumentişti asudati, Haralambie şi ai lui. 

Un chitarist solo, zdrang, zdrang, silfid, cadid, perfid. 
Zice că lumea e a dracu', aşa cum îl vezi de silfid, ţi-l imită 
pe Elvis dă clasă, dom'le, zice comisarul şef, itit şi el printre 
mese, hai noroc, noroc dom' comisar şef, să trăiţi. 

Asudă la contrabas fratele lui, înalt ca bradul, 
contrabasul pare o surcică în mâna lui, dar ce sunet, ce 
sunet, dragă, zice pachebotul de madam Brizard trăgând cu 
ochiul la magicianul care scoate un văl din Marele Nimic 
pregătindu-se să întoarcă lumea pe dos, s-o vrăjească, 
numa', numa'. Mare comedie, zice madam Brizard plină de 
invidie, cum de nu i-a trecut prin minte, adică să se 
revolutioneze. 

Şi suspină aşa drapatâ in roşu, roşu. 

Hai la lupta cea mare, nu se poate abtine Haralambie 
privind la madam Brizard, l-a luat gura pe dinainte, îşi 
omoară pielea tobelor, n-au sindicat, săracele. Suprafaţa lor 
informaţională e atât de mare! Cum să nu fie dacă pielea 
tobei, fie vorba între noi, nu e decât o felie mare de tunet! 

Madam Brizard face tot felul de piruete şi de fente 
printre dansatori şi-l trage de bârbitâ pe clapist! Tot îmi 
zice că pică acu”, acu' verişoara lu” Agatha, Izolba 
Verhoveen, adică. 

— Auzi, dragă, cică Izolba Verhoveen ar fi născut 
mutantu” în catacombele din Beauburg! Mi-a zis mie Mama 
Filoni care ştia bârfa asta de la fantoma lui Fuskas! 

Uite-aşa cade vălul Maya peste lume, vălul magicianului, 
uite-aşa învăluie câmpurile magnetice excitandu-le, 
încurcând lumile, dându-le peste cap, înfierbântându-le. 


Clapistul-şi râde în bârbuta, e bolnav de oftică dar trage 
cu ochiul după madam Brizard, strigă şi el nu ştiu ce 
lozincă pe la mijlocul valsului, balcanist sau balcanic. Nu e 
din Adamville, se interesează o foarte tânără profesoară de 
limba engleză, adusă de vălul Maya, din neatentie, se 
aruncă şi ea în vârtejul valsului nescăpându-l din ochi pe 
magician, dumneata să mă duci de unde m-ai adus. 

— Secolu' XX e pe sfârşite, camarazi! urlă clapistul 
dându-şi ochişorii peste cap şi chinuindu-şi orgile şi pianul 
electric. Fifi Baston vrea şi ea să participe la volutele 
Istoriei, se interesează ce şi cum, când anume bate ceasul 
noii revoluţii, revolutiune, zice Haralambie, revolution, îl 
corectează tânăra profesoară de limba engleză, mănâncă 
îngheţată, înfige lingurita în îngheţată cu multă delicateţe 
şi mă priveşte cu un aer dojenitor. Imi zice: 

— Domnule magician, vă jucaţi cu focul. Prea i-ati învârtit 
pe toţi cum aţi avut chef. Or să vă aresteze, vă fac ei ceva. 
Cu ăştia nu e de glumit. 

Şi vălul Maya o învăluie coborând peste lume, ca un fulg 
de nea. Unde-i micuța profesoară?! 

Doamne, nu-i! 


CAPITOLUL CINCIZECI ŞI DOI 


VAN DER WRAFF 


Strigăte de plăcere, fiecare strigă după cum il taie capul, 
seara e învolburată, doar magicianul ştie că acuşi, acuşi o 
să se petreacă fenomenul care o să rupă întregul Adamville 
în două, îndată. Mulţimile strigă înfiorate, strigă fiecare ce 
vrea, strigare la strigare. Se licitează organicul, electricul, 
magneticul, informationalul. Clapistul ar avea de vândut un 
rinichi, Mama Filoni zice că are într-un cuib, pe acoperiş, 
nişte ouă filosofale, piesă rară, Fifi Baston zice c-ar avea un 
afiş cu oracolul din Limbo, Izolba Verhoveen intră şi ea pe 
uşă ducând în braţe un buchet uriaş de flori de câmp, zice 
că nu-i de vânzare buchetul. Atâta pagubă. 

Şi strigă cu toţii de-a valma vrând să-şi vândă şi sufletul, 
săracul, sufletul singuratec: 

— Vând sfere roşii, scânteietoare! 

— Tije argintii, pline de ţepi! 

— Vând grabnic prisme multicolore să poţi citi în ele 
trecutul, prezentul şi viitorul! 

— Am de vânzare un uriaş dinam Fulton! 

— Tubulaturi gonflabile, şerpuitoare! 

— Vând mingi de foc! 

— Acu' vă vând un piston de-o tonă! 

— la un girofar nemtesc! 

— Haila berbecele de otel! 

— Avem de vânzare schele lucitoare şi alunecoase! 

— Hai la păsărele! 

— Şerpi de celofan şi holograme unduitoare! 

— Vindem îngrămădiri organice din care se nasc soldâtoi 
de temut! 

— Am de vânzare o piramida străvezie, o minunatiel 

— Vindem rampă de lansare! Vindem rampă de lansare! 


— Un calculator Mettrycks! 
Şi-aveau, şi-o butelie Van der Wraff în care puteai să 
strecori în doi timpi şi trei mişcări întreaga realitate. 


CAPITOLUL CINCIZECI ŞI TREI 


PICTORUL BONIFACIU 


Ce surpriză! 

Uite-l în carne şi oase! Cum se mai scălâmbăie! 

Nici n-a intrat bine că şi se imbrâtişeazâ cu toată lumea, 
cu Abab Hassan, fratele generalului, cu Fifi Baston, cu 
Jobo, alcoolicul, cu Haralambie, cu primarul Ferdinand, cu 
doctorul Spiridon şi cu multi alţii. Şi trancaneşte şi 
trancaneşte fara oprire şi zice că tocmai l-au scos 
scafandrii armatei dintr-o epavă, cum mai minte pictorul, 
lasă-l, are şi el rolul lui în acest penultim număr de magie 
pe care o să-l fac în Adamville. 

Bonifaciu zice: 

— Nu vă e dor de-o schimbare?! 

— Oarecum, se codeşte madam Brizard: 

— Va fac portretu', la minut şi veţi căpăta altă înfăţişare, 
pot să jur! Am eu un schepsis acolo, nu-l spun la nimeni! 
Pictorul parşiv aiureşte lumea. Poartă pantofi albi cu toc 
înalt de damă. A scăpat el cumva de la petrecerea lui 
madam Brizard. Şi-a cumpărat mai multe vieţi şi-acum vrea 
să-mi strice mie treburile. Să fie şi el cumva peste. Să 
privească peste parapetul lumesc. Să arunce o ocheada-n 
ograda lumii. Să vadă ce şi cum. Să spargă un ou filosofal, 
să întindă gălbenuşul pe pânză, noul soare. Să trimită 
bezele unor soţii de barosani. 

Cum să-i cuminteşti? 

El e artist. Artiştii nu au de-a face cu treburile lumeşti. Ei 
se hrănesc cu diamantele de lumină veche, cu parfumul 
lumilor ancestrale. Şi nici nu sunt oameni. Sunt aşa, nişte 
păreri, nişte singularitati esenţiale. Bântuie prin corpuri 
lăsând urme luminoase, pervertind. 

lar Bonifaciu?! 


Stă ca pe ace. Trage cu ochiul încoace şi-ncolo. N-are 
astâmpăr. Bate darabana printre lumânările de pe masă. Îşi 
ascunde cu degetu-i cărnos, o pleznitură din umăr. N-are 
stare, pictorul. 

Are o iubită nouă, zice madam Brizard privindu-mă pe 
sub sprâncene. 

Să vină Agatha! 


CAPITOLUL CINCIZECI ŞI PATRU 


FEMEIA DE OŢEL 


Se deschid uşile restaurantului. Poc. Poc. Poc. Se izbesc 
de pereţi. Se înmoaie uşile de parcă ar fi din zahăr. Se 
prefac în fondante, mmmmmnl 

Ce gust! Ce gust princiar! 

Magicianule, nu e restaurant! E căsuţa de turtă dulce pe 
care câmpurile magnetice or s-o strivească în finalul 
dement al acestei text dement, uite-aşa or să fie storcoşiti 
oamenii ăştia, săracii! Să se-nvete minte! Să nu mai 
bârfească! Să nu mai comploteze! Să nu mai tragă sfori! Să 
nu mai tragă pe nimeni de limbă, să nu mai tragă mâţa de 
coadă! Să nu tragă cu ochiul. Să nu tragă vânturi la 
sindrofii. Să nu tragă la masea. Să nu tragă cu praştia, cu 
katiuşa, cu arcu”, cu Marcu. 

Hei, magicianule, câmpurile magnetice au început să 
pulseze, ce faci?! Fac un inventar, vezi bine, magicianule, 
zice magicianul, burzuluindu-se foarte. 

Deci! Ah, teribilul deci! 

Deci se deschid uşile restaurantului şi intră nebuna aia 
de Agatha. N-o ştiţi? Nu se poate să n-o ştiţi. Am spus dacă 
n-o cunoaşteţi pe Agatha. N-am greşit cu nimic. Am spus 
Agatha şi nu Agartha! 

Şi pictorul Bonifaciu se supără şi el că unii vor să inducă 
lumea în eroare. 

Strigă plin de supărare: 

— Fripturiştilor! Malagambiştilor! Conţopiştilor! Agatha 
asta e un înger! 

— E un drac de femeie, zice Haralambie plescâind. 

— E femeia-de-oţel din benzile desenate, strigă Jobo, 
alcoolicul iar Rudolf, vânzătorul de ziare-i ţine hangul. 


CAPITOLUL CINCIZECI ŞI CINCI 


NIŞTE COMPLOTIŞTI 


Hai, Agatho! 

Bum, buuum. Haralambie cade lat de emoție. Comisarul 
şef rămâne interzis. Nici madam Brizard nu se simte în 
apele ei. Cum să iasă tocmai acum de pe ring, tocmai acum 
când lumea întreagă din Adamville stătea cu ochii pe ea, 
drapată fiind în roşu, roşu?! 

Şi ce piruete făcea! 

E madam Brizard, nu e pachebot, zic eu, răutăcios, să 
risipesc vraja, vai, credeam că e pachebot, scâncesc fraţii 
Gerome întorşi dintr-o foarte lungă călătorie, credeam că e 
Titanicul! 

Să vorbim despre Titanic, zic eu, săracii îi salvează pe cei 
bogaţi, asta e lecţia Titanicului, zice senatorul 
Protopopescu scălâmbăindu-se cu Izolba Verhoveen pe ring 
şi dându-şi aere de parlamentar european. 

Bonifaciu se ţine după fusta Agathai, e tot mai insistent, 
se înghesuie printre mese, se buluceşte, se izbeşte de o 
chelneritâ care răspunde la numele de Mata Hari, se ridică, 
alunecă iar şi urlă ca un apucat: 

— lubitooooool 

Nişte complotişti din fundul sălii sar speriaţi. Gata, gata 
să aprindă fitilul, îşi zic ei cu năduf, să se dea de gol. 
Credeau că i-a dibuit poliţia secretă, siguranţa statului. Aşa 
îşi zic ei părând gata de a se preda. Ei, aşa de ochii lumii. 
Au ei metode periculoase. Pot scăpa din orice clenci. Vor 
apăra cu viaţa reţelele lor secrete din Est, din Vest, din 
Nord, din Sud. 

— E doar Agatha, zice unul dintre complotişti răsuflând 
uşurat. 


Vai, Agatho, pictoraşul tău ne-a speriat de moarte, cum a 
mai strigat impielitatul, din dragoste a strigat, mai zic plini 
de gravitate complotiştii şi se întorc la treburile lor, pâş, 
pâş, pâş. 

Treburi cu  schepsis.  Sforicele politice. Bubuliene, 
masoniste, masochiste, manichiuriste. 

— Pardon! 

E şi-o manichiuristă printre ei. Are ea un lac de unghii 
special. Dai pe unghiile agenţilor şi agenţii ies la iveală, se 
dau de gol, oameni şi ei, umblă după fuste. 

Agatha e İntelegatoare. Imi face cu ochiul. Eu nici nu 
vreau s-o văd, mâncătoare de inimi. Că m-a dus cu 
zăhărelul. 

Şi-acum, uite-o, se bagă în treburi complotiste. Zice, 
făcând pe nebuna: 

— Amestecate mai sunt treburile astea lumeşti, oameni 
buni. Mă gândesc la conspirații, la trepanatii, la ulceratii. 

— Uraaaaa! strigă popoarele restaurantului, înveselite şi 
împătimite de parfumul Agathei. 

— Uraaaaa! strigă instrumentiştii veseli că popoarele-s 
slobode la gură şi că fac nitica mişcare printre mese, un 
tango, acolo, să se dezmorteasca. 

— Uraaaaa! strigă chelnerii visând cu emoție la vremea 
când câmpurile magnetice îi vor preschimba in pipite 
politice. 

— Uraaaaa! strigă vreo doi, trei oameni cu joben dându- 
se de gol prostânacii. 

Aştia-s vreo şapte, de fapt. Sunt de la politia secretâ. 
Tocmai au picat şi ei prin restaurant că au auzit că vor fi 
nişte fenomene. Oameni şi ei. S-au speriat un pic. Au intrat 
să se adăpostească. Să nu-i calce tramvaiul ieşit de pe şine. 
Să nu le zboare vreun burlan jobenele. Să vadă ce se 
petrece. De ce atâta hărmălaie. De ce se agită poporul. Ce 
aşteaptă el de la momentul magnetic. Cum de un asemenea 
lucru serios nu e tratat aşa cum se cuvine prin mijloace 
ştiinţifice şi nu prin mijloacele precare şi vulgare ale artei 
decadente. De ce tâte şi nu câmpuri informaţionale. De ce 


pistoane şi-o butelie Van der Wraff. Ce se pune la cale, 
domnule?! 


CAPITOLUL CINCIZECI ŞI ŞASE 


SFÂRŞITUL LUMII 


Agatha-i dă pictorului Bonifaciu un pupic tandru şi-i 
şopteşte-n urechiuşă: 

— lubitel, e groasă rău. O să fie o chestie magnetică de n- 
o să se mai înţeleagă om cu om! ı 

Bonifaciu face ochii mari. Tuşeşte surprins. Işi desface 
lavaliera. Rasufla greoi. Priveşte împrejur. 

— Fals, zice. 

Cum să crezi o asemenea prostie? Cum să fie deja 
sfârşitul lumii când, uite, colo, magicianul stă la o masă ca 
un simplu cetăţean şi trage la măsea într-un restaurant din 
Adamville. 

Dacă ar fi fost sfârşitul lumii, Moreaugarin s-ar fi aflat de 
bună seamă într-un restaurant franțuzesc, când şampanie 
frantuzeasca. Păi nu?! 

Moreaugarin tuşeşte uşor încurcat. Adică eu tuşesc un 
pic încurcat de această întorsătură a lucrurilor. E şic să se 
sfârşească lumea într-o seară frantuzeasca, desigur. 

Dar zic, prevazator: 

— Având în vedere că urmează un sublim moment 
magnetic ce va influenţa întreaga planetă Pământ şi 
întregul Sistem Solar şi întreaga Galaxie şi absolut întregul 
Univers şi absolut întreaga Istorie Umană, această seară 
poate să fie foarte bine una rusească, una americană, una 
pataggoneză sau... 

— ... zulusal urlă Haralambie bubind din tobe. 

— Poate bubulind? întreabă comisarul şef semn că e tobă 
de carte de larg consum. 

Moreaugarin se încruntă la comisarul şef; îi zice plin, 
plin, plin de naduf: 


— Dom” comisar şef nu daţi lucrurilor o turnură parodică, 
vă rog! Şi nu mai faceţi băşcălie! Şi nu vă mai daţi în 
stambă că nu e frumos! Momentul magnetic care e cheia 
acestui text e un fapt cât se poate de real. Cine are ochi, să 
vadă. Cine are urechi, s-audă. Cine are gură, să spună. 
Trepanatii? Conspiratii? Ulceraţii? Să vă văd acum când 
veţi primi alte coduri! 

Comisarul şef priveşte încurcat în jur. El n-a vrut să ia pe 
nimeni în băşcălie. Şi nici nu prea crede că toată tevatura 
se va transforma într-un moment magnetic înfricoşător. Are 
un fost coleg de liceu care lucrează la o bază spaţială 
undeva, în Siberia. Mai că i-ar da un telefon să se convingă 
dacă e sau nu adevărat! 


CAPITOLUL CINCIZECI ŞI ŞAPTE 


ÎN VÂRTEJUL VALSULUI 


Bonifaciu o trage pe Agatha în vârtejul unui vals. Îi zice 
la ureche: 

— Vorbeşte, tu, cu madam Brizard. Să cheme spiritul lui 
Einstein, să-l întrebe ce şi cum! 

— Nu te prosti, dragă! 

— Te roooog, se roagă pictorul alunecand İn siajul 
Agathaei şi pierzându-şi ochii în decolteul ei. 

— lubitel, fii cuminte! Vorbeşte mai încet! Dacă ne aude 
magicianul ne-am ars! E pornit rău de tot! E foarte gelos, 
se vede de la o poştă! l-ar place să-mi tragă două, trei 
palme de necaz! 

— Hai, vorbeşte cu madam Brizard! Trebuie să ne 
lămurim într-un fel sau altul! 

— Ce mai putem face? O să ne schimbe codurile! 

— În mod sigur o să ne facă felul! Ne chirfoseşte cu 
momentul lui magnetic şi n-o să vină nimeni să ne dea o 
mână de ajutor! Agatha îl muşcă de ureche. Li şopteşte: 

— De ce te învârti aşa, de nebun? Vrei să mori de 
infarct?! 

— M-ai şi văzut purtat de îngeri prin inelele alea roşii, 
galbene, verzi, albastre?! 

— Sssstl Vine momentul magnetic! Simti nişte 
furnicături? 

— Să vinăăă! urlă Bonifaciu valsând în draci. Dacă 
trebuie să vină, n-are decât! Ce-am avut şi ce-am pierdut?! 
Gata! Ce să ne mai pese, iubito?! America se face praf! 
Rusia se face pulbere! Africa se crapă-n două! Adamville, 
întregul, sare-n aer c-o bubuitură grozavă, grozavă de tot! 
Apa oceanului urca-n Everest, se revarsă pe Limbo, pe 
Ascabia şi pe Juno! Or să ni se bulbuce ochişorii iubito! Or 


sa ne crească branhii, iubito! O sa ne trezim cu aripioare! 
Fal, fal, fâl! O să inotâm prin marea-de-carton a lui Peşte 
Orb! Îl ştiu eu pe pezevenghi! Ne-o coace magicianul ăsta 
de-atâta gelozie, iubito! Ne schimbă codurile? Eu trepidez 
de pe-acum, iubito! Tu, nu? Formele tale se vor schimba, 
Agatho, ce să mai vorbim! Vezi ca mă calci pe picior! Tine- 
mă strâns, iubito! Ce comedie! O să fii un ceas deşteptător, 
Agatha! Sau poate o maşină de cusut! 


CAPITOLUL CINCIZECI ŞI OPT 


MIŞCARE, MIŞCARE! 


Agatha pare obosită. 

Gata, nu mai vrea nici vals, nici tango şi nici twist. Poate 
un rap? Poate un ragtime? Poate conge? 

O îmbie Haralambie în fel şi chip. 

Tocmai se apropie momentul magnetic şi magicianul 
moare de gelozie. Adică nu e nici pe departe fiinţă 
fabuloasă precum s-ar crede. Un om obişnuit. 

İşi aşază dunga la ciorap. İşi trage uşor degetele în sus, 
pe pulpe. Scapă degetul, din întâmplare, sub tivul fustei, 
zâmbeşte vulgar. 

Doctorul Spiridon cade lat de emoție. 

— Nu e momentul să vorbim despre schimbare, zic eu 
vrând să liniştesc întreaga suflare din Adamville. Mai sunt 
cinci minute, cinci secole, cinci ani-lumină. Dansati, vă rog! 
Dansati, dansati, dansati! Râmâneti în priză! Complotati, 
complotati, complotati! O conspiratie impotriva celulei! 
împotriva matricei informaţionale, de bună seamă! Jos 
burtile! Nu vă opriţi! Haralambie, schimbă ritmul! Aşa! 
Mişcarel Mişcare! Gata cu balonările! Gata cu varsaturilel 
Gata cu vânturile! Jos pântecele hulpav! Să rămână spiritul! 
Numai el! Să rămână scânteierea! Focul stelelor! Risipa 
lor! Nu vă imbulziti pe ring, este loc pentru toată lumea! V- 
ati îngrăşat, v-a crescut colesterolul! Mişcare, mişcare! Nu 
vă fie frică! N-a căzut cometa! 

N-au venit să vă aresteze cei şapte cu joben! Nu-s 
soldatoii lui Ib Hassan! E o seară obişnuită, la restaurant, o 
seara nemaipomenit de obişnuită. O seară atât de obişnuită 
cu oameni atât de obişnuiţi! Nu vă imbulziti! Vine ea şi 
dezlegarea lucrurilor! 


CAPITOLUL CINCIZECI ŞI NOUĂ 


MOARTE BANILOR! 


Madam Brizard strigă după un chelner, şi-a pătat 
matasurile roşii, roşii, adu dom'le zeamă de lămâie sau un 
spray, ceva, strigă frantuzoaica supărată ce a fost scoasă 
din ring, şi-i cere ajutorul lui Jobo, alcoolicul. Pramatia nici 
nu vrea să audă. Tocmai a intrat în vorbă cu cei de la poliţia 
secretă, cu oamenii aia care sunt de fapt prelungirea unor 
jobene de mătase neagră, roşie. 

Jobo, alcoolicul, întreabă fonfănind: 

— Ati descoperit tentaculele corporațiilor de pe Limbo 
strângându-ne de gât?! 

Oamenii cu joben îi privesc chiorâş, Jobo, alcoolicul, se 
înghesuie în ei uşurându-i de portofel. 

Ce dacă vine momentul magnetic? Viaţa merge înainte! 
Şi gaterul, boxerul, se scălâmbăie şi el pe ring, chipurile ar 
inventa o lovitură nou, poc, poc, poc, s-a pus şi un pariu, se 
zice, vreo două, trei curviştine leşina de emoție. Pirpiriul de 
la bancă explică primarului Ferdinand cum e cu loviturile 
alea noi, în premiera mondială, stă pirpiriul alături de 
marele boxer şi toţi tremură de frica lui. 

Moreaugarin râde în sinea lui de toată vânzoleala, de 
toate vicleşugurile, de toate priteşugurile şi, pentru rimă, 
de toate beteşugurile. Se tot uită la ceasul lui cu lanţ de 
argint şi oftează, au mai rămas două, trei clipe acolo. 
Starostele cerşetorilor, tocmai ieşit din închisoare, îi cere 
un ban, acolo. 

— Ce să faci cu banul în plin moment magnetic, ei?! îl 
întreb dojenindu-l că l-a ucis cândva pe Fuskas, arhivarul. 

— Stiu ce să fac, bre, cu banu” zice starostele 
cerşetorilor ochind jobenul unuia de la poliţia secretă. 
Cumpar nitica nemurire de la guvern! Ei, ce zici?! 


— La ce-ţi mai trebuie nemurirea dacă se vor schimba 
codurile şi simbolurile?! vreau să ştiu izbucnind în râs. 

— Lasă că n-oi fi matale aşa de rău la inimă să ne omori 
de-adevăratelea! 

Haralambie trage cu urechea şi, ca să se pună bine cu 
mine, pentru orice eventualitate, ca să-mi facă pe plac, 
strigă în draci, ca un apucat: 

— Moarte baniloooor! 


CAPITOLUL ŞAIZECI 


O LUMINĂ ALBASTRĂ 


Fifi Baston pune ochii pe unul. Să-l ia la dans, să mai 
schimbe partenerul. 

İl invită ea, ce să zic! 

Se rotesc pe ringul de dans şi nu le pasă de nimeni şi de 
nimic. Chiar se sărută, se pipaie, nesimtiti. 

Fifi Baston îşi lasă capul pe umărul lui. İl întreabă pe 
şoptite, înfrigurată: 

— Eşti agent secret, să nu spui nu! 

— Eşti venit în misiune în Adamville! 

.- 

— Te-au paraşutat, sa nu negil 

“..: 

— Ai nisip pe redingota, n-ai observat? Şi miroşi a 
benzină de bimotor! Zi ca nu-i adevărat! 

.-—. 

— Ai documente false. Ai o fiola de cianură sub gulerul 
de la camaşa. O simt cu unghia Sunt experta, ştii? 

— Eşti antrenat. Dezinformarea, fumigenele şi zvonistica 
sunt armele tale de temutl 

— hu 

— Nu te mai codil iti pot oferi adăpost! Mă dau İn vânt 
după aventuri cu agenti secreti! 

027 

— 1e-au trimis să-l rapeşti pe Moreaugarinl Vreri sa 
stapaniti lumea, aveţi o bombă., vă trebuie un magician ca 
el! 

— Ascultă doamnă dragă, izbucneşte insul. Nu sunt agent 
secret şi nu lucrez pentru nicio agenţie de informaţii din 
lume! Eu am venit să dansez pentru că mi-a spus ceva din 


interiorul meu şi acest ceva se cheamă Forţa Universală. Se 
pare că sunt alesul, eu voi fi Noul Mesagerl la seama, nu 
mă enerva, cine ştie ce mesaj ti-aş putea transmite dacă te 
mai prosteşti atâta! _ 

— Haralambie il strigă pe ins. Dă mâna cu el. İl 
imbratişeaza şi-l pupă pe amândoi obrajii. 

li zice entuziasmat: 

— Dom'le, şi eu am luat contact cu Vocea Universală! Mi- 
a spus acelaşi lucru! Eu sunt Vestitorul! 

— Ei, aştia-s alţii, domnule, zice insul vădit deranjat ca 
nu e tocmai el alesul. Sigur sunt alţii, de pe altă planetă! 

— Stai, nu te supăra, zice Haralambie. Stai să ne 
înţelegem. ı 
Mie imi apare vocea in vis ca şi dumitale. İntai imi apare o 
lumina albastral 

— Trebuie sa fie roşie! Roşul e culoarea corectă, zice 
insul fericit că s-a înşelat: 

— E o lumină albastră! se incâpâtâneazâ Haralambie. 

— Eşti tâmpit! strigă insul întorcându-i spatele. 

— lar tu eşti de două ori tâmpit! răcneşte Haralambie 
strângându-şi bine cureaua. 


CAPITOLUL ŞAIZECI ŞI UNU 


O CELULĂ ÎI SPUNE ALTEI 
CELULE... 


Aşa încep toate momentele magnetice. Creşte 
nervozitatea, oamenii devin suspicioşi. Nici nu iau în seamă 
fenomenul: 

Să iasă în faţă. Să aibă dreptate. Să fie cei mai buni, cam 
asta îi interesează în astfel de momente cruciale. 

O celulă îi spune altei celule: 

— Atenţie, o să mă îndrăgostesc de tine! 

Momentul magnetic îi transformă pe toţi şi pe toate în 
celule. Întâi însă, toţi şi toate sunt făcuţi felii, felii pentru a 
creşte suprafaţa informaţională. 

— Îţi crapă ochii, zice cu aplomb Fifi Baston vrând sa 
arate că ea este foarte bine informată asupra fenomenului. 

— Ti se rup muşchii, adaugă primarul Ferdinand 
cutremurându-se. 

— Bineînţeles ca-ti cad unghiile de la picioare spune 
repede doctorul Spiridon adăugând ceva despre curburile 
spaţiului. 

— Îţi cade părul, zice madam Brizard cu părere de rău în 
glas, strivindu-şi o lacrimă pe obraz. 

— Ti se crapă pieptu-n două! răcneşte pirpiriul de la 
bancă rugându-se în sinea lui să nu fie adevărat. 

— Inima se transformă în sticlă, zice Mama Filoni 
împungându-şi palmele cu un cutitoi. 

Avea ea vreun păcat de ispaşit! 

— Rinichii încep să-ţi fluiere ca şi cum ar fi un samovar, 
spuse Tătărăscu ciupindu-se de braţ. 

— Plămânii încep să fluiere, zice insul care e cuplat intim 
cu Forţa Universală. 

— Rinichii fluieră! strigă Haralambie inciudat: 


— Eşti tâmpit! strigă insul. 

— lar tu eşti de două ori tâmpit! strigă Haralambie 
suflecându-şi mânecile cămăşii. 

— Apare turbionul care duce-n Absolut! zice Mama Filoni 
ştergându-şi sângele de pe palme cu batista ei dantelată. 

— Pe asta de unde o ştii, dragă? întreabă madam Brizard 
cuprinsă de mirare. 

— Nu-i bârfă, e adevăr ştiinţific, zice repede Mama Filoni 
cotrobăind prin poşetă după rujul de buze. 

— Aha, face madam Brizard privindu-se în oglinjoara ei 
de Burgundia. Aşa zici, adevăr ştiinţific. O fi, dragă, dacă 
spui tu! Uite aşa stau de vorbă amândouă. Madam Brizard 
îi spune ei, Mama Filoni îi spune lui madam Brizard. Ca şi 
cum o celulă i-ar spune unei alte celule... 


CAPITOLUL ŞAIZECI ŞI DOI 


LUMEA NOUĂ 


Bonifaciu mai că i-ar juca o festă lui Moreaugarin. De ce 
să nu ia el în stăpânire Lumea Nouă? 

Şi le zice tuturor că momentul magnetic e o metaforă 
tocmai potrivită pentru un tablou la care lucrează de-o 
viaţă. 

Şi îi întreabă pe fiecare cam ce-ar vrea să fie în Lumea 
Nouă care stă să se nască dintr-un moment magnetic în 
altul. 

— Aş vrea să fiu o zebră, zice unul timid. 

— Nu te juca cu şansa dumitale! E unică! strigă pictorul 
Bonifaciu amestecând vopselele. 

Fie, zebră, domnule dragă: 

Şi zebra fornăie dă din picioare, sare peste mese şi iese 
în stradă. Se afundă în Moebus. Asta-i momentul de magie, 
Moebus, lucrurile pe dos: 

— Aş vrea să fiu un trandafir, zice temâtoare madam 
Brizard, înfoindu-se în mătăsurile ei roşii, roşii. 

Fie, trandafir. 

— Eu aş vrea, dacă se poate, să fiu un nasture la 
prohabu' 
celui mai barosan tip din Lumea Nouă! zice starostele 
cerşetorilor prostindu-se un pic. 

Fie, nasture, nătângule. 

— Vă rog frumos, aş vrea să fiu Greta Garbo, zice 
pirpiriul de la bancă înroşindu-se tot de ruşine. 

Fie, pirpiriule. 

— Vrea cineva să fie brontozaur? strigă gaterul, boxerul 
ăla fioros, înviat din morţi, nu se ştie cum. 

— Nuuuu! strigă întreaga suflare din Adamville. 


— Domnule, eu vreau să fiu un brontozaur, zice boxerul. 
E 
nevoie de brontozauri. Trebuie să-i halească cineva pe tipii 
care ar îndrăzni să mai treacă prin foc şi sabie atâta amar 
de lume! N-o mai luăm de la capăt c-am văzut ce-a ieşit., 
Brontozaur să mă faci, Bonifaciu! 

Fie, brontozaur. 

Şi momentul magnetic e în plină desfăşurare, se 
cutremură toate, se sparg ferestrele, se schimbă încet, 
încet axa Pământului. 


CAPITOLUL ŞAIZECI ŞI TREI 


UN TUN DE VOPSEA GALBENĂ 


— Nu te mai prosti, îi zice Agatha lui Bonifaciu văzând că 
s-a schimbat axa Pământului. Te-ai cherchelit. Ai luat-o 
razna, magicianul a făcut-o. Inţelegi? Moreaugarin şi-a dus 
planul până la capăt. Uite-l colo, râde de se prâpâdeşte. Hai 
că suntem caraghioşi amândoi. A plecat şi Haralambie. Nu 
mai e muzică. Ce să mai pierdem vremea? Fără muzică n- 
are niciun haz seara asta! Ritmul e cheia lucrurilor! 

— Te inşeli, Agathă! zice Bonifaciu sughitând. Culoarea 
contează! Ea şi numai ea! 

— Uită-te în jur, şopteşte Agatha. Nu vezi ce de lume? 
Uite ce forme uluitoare. Şi toate vorbesc parcă o limbă 
nouă! 

— Visezi, Agathă! strigă Bonifaciu împleticindu-se către 
ieşire. 

— Nu te prosti! 

— Nuuu! 

— Ce suntem noi în lumea asta nouă? 

— Două celule  îndrăgostite! strigă Bonifaciu 
împiedicându-se de jJobo, alcoolicul, adormit în uşa 
restaurantului. 

— Şi asta ce-i? întreabă Bonifaciu. Nu e căsuţa de turtă 
dulce a magicianului?! 

— E restaurantul lui Abab Hassan, ii şopteşte Agatha. 

— Sanchi! E căsuţa de turta dulce pe care a turtit-o 
momentu' magnetic, hâc! 

— Te dai in stambâ! 

— Mă dau de ce să nu mă dau?! Şi nu mă las, Agathă, nu 
ma las! Dacă-ţi spun că nu mă las! Ce vrei? Sa mă las? Cum 
să mă las?! Nu mă las! Păi ce, vrei tu să mă las?! Adică tu 


vrei să mă las?! Păi, nu, fetito, nu mă las! Ai înţeles că nu 
ma las?! 

Şi pictorul Bonifaciu scoate un tub de vopsea galbenâ şi 
lumineazâ acum, lumineazâ pânâ departe Lumea Nouâ. 


CAPITOLUL ŞAIZECI ŞI PATRU 


MANDHALA 


Am bănuit că se va petrece un lucru extraordinar. O 
cădere în penumbra Lunii. O nouă revoluţie. O ploaie cu 
broaşte despre care toţi vorbeau cu un soi de frenezie 
periculoasă. 

Agatha mi-a telefonat de câteva ori. Bănuia că puneam la 
cale un nou moment de magie. 

O intepa inima, i se tăiase maioneza, i se zaharisise 
dulceata de migdale. Avea unele temeri. Visase elefanţi. 
Avea vedenii. O urmărea un străin când se ducea la piaţă 
sau la teatru, în toiul nopţii primea telefoane ciudate. 
Văzuse un dragon de foc. Călărea norii pârjolind întinderile. 
__Mi-a propus mici ieşiri, Agatha. Oarecari mondenitâti. 
Imi displaceau însă lansările de carte. Erau momentele 
pline de ridicol ale provinciei mele prăfuite, asudate şi 
înamorate de glorie vulgară. Nu mi-ar fi plăcut să merg la 
sindrofiile organizate de nevasta primarului Ferdinand. Nu- 
mi trecea prin cap să mă ard la soare la sfârşit de 
săptămână la picnicul pus la cale de madam Brizard. 

La începutul verii mi-am petrecut vremea la clubul de 
jazz, am băut bere blondă pe terasă la Emil, am scris 
scrisori unor personalităţi din capitală. Nu eram de acord 
cu anumită măsuri luate de guvern şi ceream ridicarea 
monopolului asupra nemuririi. 

Bineînţeles că unii m-au felicitat pentru ultimul meu 
moment de magie în timp ce alţii mi-au trimis biletele în 
care m-au ameninţat cu moartea. 

Ce-mi păsa?! 

Într-o dimineaţă, pe terasă, Tătărăscu îi înjură vârtos pe 
nemți, pe ruşi, pe americani şi pataggonezi. li făcu cu ou şi 
cu oţet pe cei de pe Limbo. 


Golind o halbă de bere pe nerăsuflate, unul, Popovici, îi 
tinu hangul spunând şi el nişte bazaconii: 

— Dacă pataggonezii îi băteau pe ruşi la Trafalgar, in 75, 
Bibescu al nostru ar fi putut să-şi instaleze tronul fix în 
Piaţa Roşie! 

— Bati câmpii, domnule! îl apostrofă Haralambie de la 
Arsenal, vrând să-l îmboldească niţel. Pataggonezii n-au 
fost încă la Trafalgar. E mai mult ca sigur. Putina istorie 
mai ştiu şi eu, ce naiba! 

— Pe onoarea mea, au fost! Nava lor amiral a fost 
scufundată de crucişătorul Odessa! A scris şi la gazetă! 

— Zvonuri, domnule, i-a strigat Haralambie turnând gaz 
peste foc. La Trafalgar s-au bătut maurii cu chinezii! Doar 
ştim cu toţii, nu?! Şi asta a fost după ce guvernul a pus 
monopol pe nemurire. Pataggonezii or să intre la rând ceva 
mai încolo iar la urmă de tot, am eu nişte informaţii, o să 
fim şi noi chemaţi acolo să arătăm ce putem! 

Fi, Haralambie ne zgândărea. Să ne toarne mai bine la 
poliţia secretă. Pe toţi ne turna. N-avea scrupule, ticălosul. 

Dar nu ne păsa. Ziceam vrute şi nevrute. Că Bibescu o să 
instaureze dictatura regală. Că o să ne lovească până la 
urmă cometa aceea care-şi tot schimba culorile şi care 
aducea cu ea de fiecare dată cântecelul trubadurilor. Că or 
să năvălească peste noi dansatorii de saraban şi că or să ne 
bumbăcească rău de tot. Ca o să fim martori cu toţiileoa 
doua răstignire şi că întreg Sistemul Solar o să se 
prăbuşească într-o gaură neagră. 

Haralambie le mai înflorea niţel: 

Avea talent, pe cuvânt de onoare. Alerga la secţie într-un 
suflet. Comisarul şef îi dădea nişte firfirei şi-un şut drept în 
fund. Il umplea de simţ patriotic. 

Comisarul şef, săracul, a zărit Mandhala pentru prima 

oară. 
A şi murit din pricina asta. l-a explodat inima de emoție. 
Tin minte bine. Tocmai venise cu duba să mă bage la 
popreală că eram limbut şi nărăvaş. Tocmai îşi zornăia 
cătuşele şi-mi citea drepturile. 


A privit în sus din întâmplare. A făcut ochii mari, speriat. 
A 
răcnit din toate puterile: 

— Uite colo! Ce comedie! 

— Unde, comisare şef? am întrebat eu. 

— Colo-n cer! a zis el punând lumea pe jeratic. 

Mandhala era. Maiestuoasă. Misterioasă. Gigantică. 

Tumultoasă. Vibrantă. Multicoloră. Plină de tubulaturi 
gonflabile. Zvapaiata. Vorbareata. Tacuta. Innebunitor de 
tăcută. 

S-a pogorât peste noi. Ne-a cuprins. Ne-a definit. Ne-a 
fixat limite. Ne-a luat în custodie. Şi-a trimis elefanții să 
tropăie pe 
Strada Mare. S-o striveasca pe Agatha. Şi-a trimis 
drahmanii treziti din somn să ne picure-n urechi adevăruri 
esenţiale şi parfum de santal. Drahmani burtoşi, insetati de 
firescul nostru. Călugări evitând pe deasupra havuzului din 
faţa Primăriei. 

— Văd Pantraşival a tipat Tătărăscu căzând în extaz 

— Ce vezi?! 

— Văd! Văd Pântraşivaaaa! 

— Dumnezeu să-l înţeleagă, a zis primarul Ferdinand. 

L-am căutat pe Garge, flaşnetarul. Una care vindea 
garofite, cinci la leu, mi-a zis că l-a văzut cum se ascunde 
într-un vas de bambus. Femeie nebună! Cum să intre grasul 
de flaşnetar într-un vas atât de mic? El care ocupa două 
locuri în autobuz?! 

Nici pe Haralambie nu l-am mai găsit în nebunia 
generală. Un poliţist mi-a strigat că l-ar fi zărit pierzându- 
se prin piaţa de peşte din Mandhala. Polițistul plângea în 
draci. Işi lovea vipuşca pantalonilor cu bastonul lui electric 
şi plângea în hohote. 

M-a întrebat sughitand: 

— Ce-i cu fenomenu' ăsta, domnule? 

— De la stratul de ozon ni se trage, am minţit eu gâfâind, 
ca să mă aflu-n treabă. 

— Eu am auzit c-o fi din cauza experimentelor nucleare! 


— O fi, nu zic nu! 

— Cică o să fie şi mai rău! 

— Tot ce-i posibil! Istoria nu s-a sfârşit. E clar că vom mai 
avea probleme. După 2000 o să fie un mare cutremur de 
pământ semn că ocultele au dibuit ceva din Secretul 
Originar şi că au pus mâna pe forţele telurice! 

Bine-mi mai stătea! 

Mandhala hăpăia încet, încet întregul Adamville şi mie 
îmi ardea de prostii. 

Comunicatiile erau întrerupte. Soarele nostru electric se 
stinsese. Lumea alerga de nebună pe străzi. Forţele 
guvernamentale nu-şi făcuseră încă apariţia şi era clar că 
nici nu aveau să vină. 

Hămesită Mandhala! 

L-a înghiţit pe doctorul Spiridon. L-a făcut pierdut pe 
Abab 
Hassan. L-a înfulecat pe nemestecate pe Tătărărescu. L-a 
terciut pe Jobo, alcoolicul, Mama Filoni, madam Brizard şi 
Fifi Baston. 

Unul n-a mai rămas în Adamville. 


CAPITOLUL ŞAIZECI ŞI CINCI 


TREBUIE SA FIM VIGILENTI 


Proaspat picat din capitală, după eveniment, procurorul 
Athanasiu mi-a cerut să consemnez în scris toată tevatura. 

Eu m-am opus. 

Athanasiu m-a ameninţat în fel şi chip. Era virulent, 
insurgent, nâbâdâios. Pus pe fapte mari. Gata, gata să iasă 
în faţă. Să fie remarcat de superiorii săi. Să ajungă 
procuror general. 

Umblă de colo, colo prin Adamville căutând cadavre, 
urme, ceva semne. Avea geanta burduşită cu pungi de 
plastic în care ar fi strâns probele pentru analiza de 
laborator. Avea şi un subaltern cu el. Omul legii. Bondoc. 
Subaltern conştiincios. Slugarnic. Şi foarte muncitor. Câra 
în cârcă un târnăcop şi o lopată spre a putea da la iveală 
urmele înfiorătoare ale măcelului. 

M-au alergat peste tot. Sa le arat locurile. Sa le 
povestesc despre fenomen. Să mărturisesc. Mi-ar fi pus 
bucuroşi ştreangul de gât. Nu eram singurul supravieţuitor. 
Nu eram singurul martor! 

Eu eram criminalul! 

In fiecare seară, Athanasiu se ducea la Primărie să dea 
raportul şefilor săi din capitală. 

Avea o voce tunatoare. Zăngăneau geamurile. Vorbele lui 
împroşcau zidurile. Se loveau de felinare şi de caldarâmul 
fierbinte al strâdutelor pustii. Lâsau dâre fosforescente. 

Athanasiu striga în telefon: 

— A fost dar un măcel! 

— Am găsit urme peste tot! 


— Urme, să trăiţi! 


— 'nteles, să trăiţi! Pun mâna pe fâptaşi! Îi belesc! Scot 
untu' din ei! li trag la rindeal Le scot gargaunii din cap! 

— Principalu” suspect e în mâinile noastre! Bate câmpii, 
să trăiţi! Cică a apărut ca din senin un oraş plutitor şi i-a 
înfulecat pe toţi! 

— Sunt un tâmpit, să trăiţi! 

— De două ori tâmpit! 

— Mama lor de bolşevici! 

— Fascişti în toată regula, să trăiţi! 

— Masoni perverşi, să trăiţi! 

— Anarhişti, malagambişti şi deviationiştil 

— Rasişti cât cuprinde! 

— Sunt supertâmpit, să trăiţi! 

— Le vin eu de hac! 

— Iremediabil tâmpit, da! 

— Nu mă duce el cu zăhărelul! Îi mut fălcile! Îl bat cu 
funia udă! îl zvânt în bătaie, să trăiţi! 

— E o acţiune în contra natiei! 

— E foarte corect, să trăiţi, sunt un tâmpit incurabil! 
Athanasiu m-a ţinut nopţi întregi cu lampa-n ochi. A chemat 
din capitală o echipă mobilă cu un detector de minciuni. 
Mardeiaşii m-au făcut pachet şi m-au băgat într-o cadă 


plină ochi cu gheaţă. Apoi m-au întrebat în fel şi chip. Doar, 
doar or descoperi marea minciună în tremurăturile acului 
de la aparatul lor. 

— Unde-i Agatha? Unde-i Fifi Baston? Unde-i Mama 
Filoni? 

Unde-i madam Brizard?! I-ai ucis? Cu mâinile goale?! I-ai 
gâtuit? Unde le-ai îngropat cadavrele?! 

— Ultima dată când le-am văzut se îndreptau spre 
Pândraşiva! am strigat eu gândindu-mă cum să scap de 
nebun. 

— Minţi, cetatenel a urlat unul dintre mardeiaşi. Uite 
cum sare acul, vezi?! 

Acul nu sărea nici cum. Linia de cerneală era lină, lină. 
Mă duceau cu vorba, ticăloşii. Erau porniţi. Nici să mă 
omoare, nici să mă lase să trăiesc. 

— Ce-i asta, Pântraşiva?! a întrebat procurorul pe un ton 
amenintator. 

— De unde să ştiu? Poate un râu învolburat! 

— Ne iei peste picior?! 

— Poate un vârf de munte înzăpezit. 

— Eşti poet! a racnit Athanasiu pocnindu-ma cu un 
baston electric peste fatalie. 

Ce să fi fost oare Pântraşiva? Poate un lac sclipitor. Poate 
o cădere în penumbra Lunii. Poate un moment tainic al 
zilei. Poate o floare de lotus purtată de vânt. Poate un gând 
sublim. Poate un nor zdrentuit de furtună, trecător. Sau 
poate o boare argintie lăsată peste lume. Sau poate o 
emoție. O gingăşie. Ştiinţă ocultă. O anume poziţie a 
trupului. O trecere spre un alt univers sau poate sfârşitul 
lumii despre care întreaga suflare din Adamville vorbise cu 
un soi de frenezie periculoasă. 

— Trebuie să ştii, cetatenel mă trezi din visare Athanasiu 
pocnindu-mă peste degete cu o vergea de otel. 

Poc. Şi poc. Poc, poc. 

— Să ciuleşti urechile, cetâtene! 

Şi poc. Poc, poc, poc. 

— Să căşti ochii, cetatenel 


Şi iar poc şi poc. 

— Să fii atent la orice mişcare! 

Şi poc şi iar poc. 

— Trebuie să fim vigilenti! 

Asta e. 

Oricare ar fi epoca, trebuie să fim vigilenti. Oricare ar fi 
comandamentele şi politicile. Din toate izvorăşte principala 
poruncă. Trebuie să fim vigilenţi. Auzi glasuri de soldaţi? 
Auzi marşaluit de trupe? Trezeşte-te cetatene, e timpul să 
luptil 

— Unde-i doctorul Sterian? Cerceta curburile spatiului, 
daca nu ma inşel, cetatenel 

— Poate stă la taifas cu drahmanii cei burtoşi, am zis eu 
zgâindu-mă pe fereastră după un pescăruş care căuta un 
sâmbure de furtună. 

— Mă iei la mişto! 

— Poate s-a aruncat în calea tigrilor divini! 

— Ne crezi nişte fraieri, nu?! 

— Poate că a imbrâtişat Upândâva! am strigat. 

— Ce-i asta, Upândâva?! vru să ştie procurorul. 

Ce să fi fost Upândâva?! Poate nişte scrieri secrete 
despre Cetatea Ideală. Poate o picătură de ploaie. Poate un 
altar umplut cu flori de câmp. Poate o melodie veselă. Poate 
una tânguitoare. Poate un dans nebun. Poate un poem 
despre albastru. Poate o geană de portocaliu. Poate şoapte 
duioase. Poate un cuvânt, un văl aruncat peste lume cu 
puţin timp înainte de căderea în penumbra Lunii. Cam atât. 

Cioc, Cioc, cioc. 

Subalternul era. Mardeiaşii îşi luaseră picioarele la 
spinare. Dezertaseră cu toţii. Athanasiu s-a făcut stacojiu. 
Ceva se rupse înăuntrul lui. I-a pocnit inima. S-a prăbuşit 
fără suflare pe podea. 

— Lasă-l, e mort, mi-a zis subalternul. Hai afară să 
fumăm o ţigară! Gata, s-a sfârşit. 

Ne-am aşezat pe treptele crăpate de ploi. Subalternul m- 
a privit o clipă, mi-a întins o ţigară şi m-a întrebat: 


— Auzi, cetatenel Uneori îmi trece prin minte un gând 
tare ticălos. Anume că există un plan ascuns al lumii şi c-au 
murit milioane de oameni fără să fi aflat de planul ăsta! 
Este că am dreptate?! 

— Este. 

— Auzi, cetâtene, noi doi nu cumva ne-am mai intâlnit? 
Nu ţi-am mutat eu fălcile acu, vreo douăzeci de ani?! Ziceai 
că eşti un fel de magician! Auzi dom'le, ce m-ai supărat! 
De-aia te-am bumbăcit în halu” ăla! Pentru că m-ai supărat! 

Detunătura aproape m-a asurzit. Subalternul nici n-a 
simţit când l-a pătruns glontul. l-am pus revolverul 
procurorului în mână, o crimă perfectă, mi-am spus. Un 
procuror paranoic ucide un subaltern în timpul anchetei. 

Ce căldură! 

Vara aia nebună m-a împins la fapte nebune. Sosise 
timpul să plec în cruciadă. Văzusem semnele. 

Intr-un târziu, au intrat nişte soldâtoi în Adamville 
cântând de mama focului. Era şi Plotor, măcelarul din 
Beauburg, şi Gargalli filozoful”, şi Brulla, ăla care avea un 
papagal vorbitor, şi Vlasko, trompetistu', şi Totora, circarul, 
şi vreo mie de alţi fioroşi, toţi unul şi unul. Erau înarmaţi 
până-n dinţi. În faţă fâlfâiau steaguri roz, portocalii şi verzi. 
Fioroşii aveau priviri de otel şi zale strălucitoare. 

I-am întrebat plin de curiozitate: 

— Incotro, vitejilor?! 

— Spre Trafalgar! mi-a zis Ibhib, tunarul din Longville. 


CAPITOLUL ŞAIZECI ŞI ŞASE 


CRUCIADA LUI MOREAUGARIN 


Ibhib, tunarul din Longville, m-a stârnit din bârlog. 

Vreme de-o săptămână încheiată s-a foit prin 
catacombele din Beauburg. A-ntrebat de mine în stânga şi- 
n dreapta. S-a dat în stambă luându-se la hartâ cu nişte 
oameni-lilieci. L-a chirfosit şi le-a băut sângele. 

Pehlivanul! 

Pe urmă a mai zăbovit pe malurile fluviului subteran şi s- 
a zbântuit cu sirena aia oacheşă, Brunhila. A muşcat-o de 
tate dea bagat-o-n draci şi ea a tipat într-una de-au crapat 
bolțile galeriilor pe unde hălăduiau morţii. O învățase 
meserie Jean Limbosu', pot să jur. 

Sigur că l-am urmărit pe tunar cu monitoarele mele. N- 
aveam eu încredere în pungaşi ca el. Nu se schimbase prea 
mult. Parcă-i crescuse burta. Parcă-i plutea o ceaţă pe ochi. 
Solzii-i străluceau însă ca-n vremurile bune şi încheieturile- 
i lucrau la fir. 

Cum l-am auzit zanganindu-şi fiarele, am atins iute 
făcliile. 

Am oprit motoarele. Mi-am scos puşcociu' din piept. M-am 
pus la pândă. 

— Stai locului! am strigat amenintator pregatindu-mi 
plumbii. 

Ibhib, a rânjit, dezvelindu-şi săpăligile de-argint şi-a 
croncânit nu ştiu ce. Nu i-am dat crezare. li fremătau 
narile. li tresălta pieptu'. Işi rotea iute ochişorii. Parc-ar fi 
avut ceva pe suflet. Mişelul! 1 s-a crăpat umăru' şi-a ieşit 
gura unui tun. 

Ce să mai aştept?! 

Am slobozit o salvă. S-au cutremurat pereţii. Bubuitura s- 
a rostogolit la suprafaţă, pierzându-se prin străzile tubulare 


din 
Beauburg. lar tunaru”? 

Ha, ha, ha! Mama lui de ticălos! 

Mi-a făcut figura aia a lui tare de tot. A prins plumbii-ntre 
săpăligile lui de argint şi mi i-a scuipat drept în scafarlie, i- 
am întins lăboiul meu păros iar Ibhib a tâşnit din întuneric 
şi m-a luat în braţe mugind de bucurie. 

Mi-au trosnit oasele. Era verde, golănoiul! 

— Bazar! N-ai prins mucegai pe-acilea? m-a întrebat 
Ibhib bătând din buzele-i cărnoase, pline de salivă. 

— Dar tu, pramatie?! 

— Am fost la Trafalgar! 

— Aha! 

— Am tras o scatolceală de zile mari! 

— Lasă gargara! Zi-mi ce vânt te-aduce. Care-i şpilu'? 

— Păi, cum stai cu galbenii?! plescai tunaru;, 
scărpinându-se după urechea-i clăpăugă. 

— Unul n-am! 

— Aha! 

— Ai o treabă pentru mine?! 

— Am, golanotulel 

— Dă-i drumu'. Mor de curiozitate, am zis eu repede 
scoțând un clondir cu zeamă de praf de puşcă. 

— Mi-a trimis vorbă Moreaugarin. Omu, are o treabă 
babană de tot. Ai auzit de diamantele de lumină veche”! 

— Am auzit ceva, ceva, am minţit eu fără să clipesc. 

— Moreaugarin zice că le-ar avea nişte pelerini care vin 
de dincolo de orizontul cosmic! 

— Mi-a povestit şi mie un drac-de-mare, am minţit eu iar 
fără să-mi tremure glasul. 

— Poveste veche, mă, Bazar. Pelerinii sunt fiinţe sonore 
născute din sunetu' primar al Universului. Într-o bună zi au 
furat Cetatea Ideală a oamenilor. Au dus-o hat. Au plimbat- 
o prin întreg Universu' până când diamantele de lumină 
veche au început să pălească. Aşa că pelerinii s-au întors 
din drum. Au ridicat cetatea pe Venus şi diamantele au 
început sa sclipească din nou. Numai că civilizaţia 


venusiană a fost distrusă prin trădare, sperjur şi crimă. 
Venusienii n-au rezistat tentatiei. Au vrut să devină 
nemuritori şi sau bătut pe viaţă şi pe moarte pentru 
diamantele de lumină veche. Şi-au lepădat credinţa. Şi-au 
lapidat preoţii şi şi-au lăsat lăcaşurile de cult în paragină. 
Pelerinii i-au amăgit în fel şi chip şi i-au împins să se 
războiască între ei. 

— Şi pelerinii?! 

— Şi-au schimbat planurile. Au coborât prin găurile de 
vierme şi-au încercat să ridice cetatea pe Terraria. 

— Copia imperfectă a Pământului?! 

— Cum zici. 

— Au reuşit? am întrebat eu mort de curiozitate. 

— Nu. Câmpul gravitațional al planetei era instabil. 
Aşezările îşi schimbau neîncetat poziţia geografică din 
cauza unor vârtejuri temporale foarte puternice. O 
grămadă de gunoaie aruncate de pe Pământ ajungeau pe 
plajele terrariene. Din amalgamul ăla puturos se naşteau 
tot felul de fiinţe imposibile care schimbau tot timpul 
indicele entropic al planetei! 

— Tunarule, mă ia de cap! 

— Stai aşa! Termin indatâ! Pelerinii... 

— Vin pe Pâmânt! 

— Asta-i şpilu”, Bazar! Pe Pământ. Diamantele de lumină 
veche vor fi la nasu' nostru! 

— Şi noi o să punem lăboiu' pe ele, tunarule! 

— Te-ai prins! 

— Da, voi aveţi încredere în Moreaugarin?! 

— M-am gândit. 

— Eu zic să mergem pe mâna lui şi-apoi să-i facem de 
petrecanie până nu scurtează el de scăfârlie! 

M-am dus cu el. Ce-aveam de pierdut? Au venit şi Totora, 
circaru, şi Gargarelli, filozofu', şi Plotor, măcelaru' de pe 
Venus, şi Vlasko, trompetistu' şi Brulla, ăla care avea un 
papagal vorbitor. 

Mare veselie. Ne-am strâns toată trupa. Apoi, în zori, am 
pornit-o spre Moreaugarin. In buza oceanului ne aştepta. 


Într-un castel părăsit, la margine de Adamville. Ne cam 
ghiortaiau matele de foame când am ajuns. Mai, mai să-i 
spargem porţile Lu' Moreaugarin. 

Ticălosu'! S-a purtat frumos cu noi. Era blând ca un 
mieluşel. Vorbă-dulce. In ochi, miere. Trucuri. Baliverne. 

Ne-a ţinut un discurs. Avea stuchit la limbă. Se cocotase 
pe o maşinărie de-a lui naravaşa. Aia scotea nori de 
pucioasă. Nu puteai şti ce-i. Scarebeu? Caracatita 
mecanică? Demon de plastic, sticlă şi otel? O himera?! 

Maşinăria avea sfere roşii, scanteietoare. Tije argintii 
pline de ţepi. Prisme multicolore să poţi citi în ele trecutul, 
prezentul şi viitorul. Un uriaş dinam Fulton. Tubulaturi 
gonflabile, şerpuitoare. Mingi de foc. Un piston de-o tonă. 
Un girofar nemtesc. Un berbece de otel. Schele lucitoare, 
alunecoase. Pâsârele ameţitoare. Şerpi de celofan şi 
holograme unduitoare. İngramadiri organice din care se 
naşteau tot felul de drăcovenii. O piramidă strâvezie, 
stravezie din care tâşneau fulgere albastre. O rampâ de 
lansare ruginită. 

Un supercalculator Mettrycks. Şi-o butelie Van der Wraff. 

Moreaugarin se tot plimba tantoş pe puntea de comandă 
şi striga în draci: 

— Bine ati venit tigrii mei! Leii mei! Bravii mei luptători! 
Am auzit că v-aţi acoperit de glorie la Trafalgar! Bravo, 
tigrilor! Aţi luptat cu aceleaşi forţe obscure cu care mă 
războiesc şi eu de-un sfert de veac! Vor să-mi smulgă 
Secretul Originar! Nu-i vom lăsa! 

— Nu! Nu! Nu! 

— Aşa vă vreau tigrilor! Vom face curăţenie! Vom 
reorganiza întregul Univers! Balonarile?  Scuipatul? 
Vânturile! Vărsăturile! Le vom trece prin foc şi pară! Vom 
salva spiritul, tigrilor! 

— Uraaa! 

— Vom elibera Cetatea Idealâ şi vom reîntrona spiritul 
pur între zidurile ei! Vom lustrui diamantele de lumină 
veche pentru ca sclipirea lor să revigoreze spiritul! 


Erau frumoase vorbele lui. De-a dreptul inaltatoare. Dar 
noi voiam să ştim care ne era partea. In rest, vorbe bine 
meşteşugite dar nu pentru noi. 

I-am spus-o de la obraz lu” Moreaugarin. S-a mâniat. Nea 
făcut cu ou şi cu oţet. Ne-a strigat furios": 

— Să nu mă dezamăgiţi, tigrilor! Voi sunteţi floarea 
războaielor siderale! Voi sunteţi cavalerii mei! 

Ei, cam mult spus, cavaleri. A, nişte soldâtoi hârşiti prin 
lupte, da, eram. Ne tineam armele bine ascunse-n trup. Ai fi 
zis că suntem aşa nişte îngeri. Trecători obişnuiţi. lar noi? 
Fioroşii fioroşilor. Durii durilor. İnfricoşâtori de-a dreptul. 

— Auzi, Moreaugarin, zici c-o s-o pornim în cruciadă, nu-i 
aşa?! Da' cu diamantele de lumină veche cum rămâne?! 
întrebă cu jumătate de gură Brulla, ăla care avea un 
papagal vorbitor. 

— Aaaaa! Tigrule! Te scurmă nemurirea-n piept! O să fiţi 
nemuritori! O să facem harcea-parcea veacurile! V-o 
promit! Vom fi stăpânii Universului! Vom fi principiul lui 
unu care se multiplică, noi vom fi Mandhala, noi vom fi oul 
filosofal! 

— Nu te-aprinde, Moreaugarinl a strigat Ibhib, tunaru” 
din Longville, sărind de pe un picior pe celălalt. Noi vrem 
să ne ştim partea. Sunetu' galbenului, ăla ne e drag nouă! 

— Vorba asta e! Ce câştig avem noi dacă-i căsăpim până 
la unu, pe şmecherii de pelerini?! am întrebat eu vrând să 
mă aflu-n treabă, să nu stau de-o parte. 

— Oh! Cum de-a picurat Universu' o scânteie de spirit 
într-un hârdău ca tine, Bazar! a răcnit Moreaugarin luându- 
ma binişor peste picior. Uită-te la tine! Sârmane! Eşti plin 
de puroi pe dinăuntru! Plin de bube! O să te cauterizăm! O 
să te ard cu fieru' inroşit, soldatoiulel Vrei galbeni? O să-ţi 
dau galbeni! Vrei femei? O să ai din plin! Arme 
periculoase? O să ai cele mai periculoase arme din Univers! 
Dar gloria, Bazar?! Gloria? Noi vom elibera Cetatea Idealâ! 
Şi ne vom acoperi de glorie! O să-i deschidem porţile şi ne 
vom acoperi de glorie! In genunchi, tigrilor! 


Am căzut cu totii-n praf, ruşinati. Moreaugarin apăsă o 
pedală de-a lui şi-azvarli prin văzduh o rază verde, verde. 
Sfârâia văzduhul, se preschimba în curcubee. 

Uite-aşa ne-a îmbrobodit Moreaugarin! 

Eram în puterea lui. N-aveam scăpare. Ar fi putut să ne 
gâtuie. Ar fi putut să ne crape testovanu”. Să ne soarbâ 
fluidul vital. Să ne preschimbe spiritu'. Gata, gata să ne 
sfărâme pieptu', să ne pipăie inimioara, s-o facă să cânte 
apăsând-o uşor cu unghia. 

Ar fi fost în stare, smintitul! 

lar noi? Eram ca vrăjiţi. Câzusem în lat. Nu mai aveam 
scăpare în niciun fel. 

Ne-am urcat pe puntea maşinăriei lui şi-am pornit să 
cutreierăm Universu' în lung şi-n lat până am ajuns în apele 
oceanului Atlantic. In Cornu' Africii am scufundat corăbiile 
unor pirați şi-am hâcuit o haită de calmari care-şi făceau 
mendrele pe acolo de-o sută şi ceva de ani. Ne-am 
aprovizionat la Gibraltar şi ne-am făcut de cap cu nişte 
arăboaice focoase şi tâtoase. Am minţit lumea că ne-am 
duce să pescuim balene-de-sticlă în îndepărtatul Nord. Cine 
să ne creadă pe cuvânt?! 

Americanii, ruşii şi pataggonezii mirosiseră ei ceva. Chiar 
şi genovezii se băgaseră pe fir. Şi arienii ascunşi bine de tot 
în jungla braziliană, şi unii de prin Tibet. Şi-au trimis agenţi 
secreti pe urma noastră. Aia aveau arme ascunse-n joben şi 
mituiau toţi boschetarii să-i ciugulească de vreun secret, 
ceva. 

Ne-au luat urma o escadrilă de avioane-fantomă, un 
submarin nuclear şi un aerostat plin ochi cu infanterişti. 
Ne-au tintit dintr-un satelit militar şi-au pus o bacterie să 
ne înfulece pielicica şi să ne lase fără de urechi. 

Sărmanii! 

Le-am râs în nas. Ne-am crăpat pieptu' şi-am scos 
artileria grea iar Moreaugarin i-a măturat pe toţi cu raza lui 
cea verde. 

Ne-a atinut calea şi-o caracatita venită de pe Terraria in 
căutare de hrană şi o hoardă de dansatori de saraban 


cărora li se urâse cu binele, i-am tras în ţeapă şi i-am prăjit 
nitel iar caracatita am tăiat-o felii, felii, am azvârlit-o, în 
cantarole şi-am înfulecat-o pe înserate stropind-o din 
belşug cu zeamă de praf de puşcă. 

— Hei, se zăreşte ceva?! ne striga Moreaugarin de 
dimineaţă şi până seara nelăsându-ne să soilim deloc în 
gabie. 

— Ape pustii! 

— Vine anaforu'! 

— Atenţie la artimon! 

— Cârma banda! 

— "Ţine astea cu nădejde, Plotooor! 

— Trage vela, soldâtoiule! 

— Molaaaa! 

— Leagă sartu'! 

— Aruncă sonda! 

— Ţine straiu'! 

— Vino la tachet! 

Uite-aşa roboteam pe punte. O vreme am navigat fără 
cărbuni încercând să-i păstrăm pentru lupta cea mare. 
Coşurile străluceau în soare şi-aşteptau, nebunele, să se 
înroşească, puf, puf, puf. 

— O barcăăă! a urlat într-o bună zi, ca scos din minţi, 
Vlasko, trompetistu”. 

Ne-am bulucit la parapetu' otelit. Am scrutat întinderile. 
Am strigat maşiniştilor să oprească vântu' care tâşnea din 
tuburile de la prova umflându-ne pânzele. 

— Un semn ceresc, ne-a zis Moreaugarin baleind apele 
cu raza lui cea verde. 

— Un călugăăăr! a răcnit Plotor, măcelaru', izbucnind în 
plâns ca un copil. 

Călugărul abia sufla. Avea o barbă aspră şi-ncâlcită. Nu 
mâncase de zile întregi. Căra cu el în barcă o instalaţie 
bizară. Am cercetat-o fără glas. 

Naufragiatu' ne-a spus pe şoptite: 

— Cutreier mările şi oceanele de ani de zile pătruns de- 
un tainic gând. Vreau să înregistrez vocea Domnului. L-am 


implorat adeseori să-mi spună un cuvânt măcar. Unul, doar. 
Am plăci cu mine şi-un patefon. Nu-mi pierd speranţa. 
Dacă-mi veţi da ceva merinde am să mă rog pentru 
cruciada voastră, fiilor! 

Hait, mi-am zis, calugaraşu” a mirosit ce hram purtam. 
Dar cum oare?! Viaţa în pustia de ape să-l fi învăţat să 
citească-n sufletu' fiinţelor?! 

Ne-am luat cu vorba. L-am omenit. A mâncat cu poftă. 
Ne-a desluşit cum funcţiona instalaţia lui. Aşa şi pe dincolo. 
O cam scălda. Cruciații mei, tut! Chiar şi Moreaugarin 
stătea gură cască de parcă se prostise cumva Călugăraşu 
tot îi dădea "nainte să ne pună un vals, un tango sau conga. 
Să ne mai descretim frunţile întunecate de gânduri 
războinice. Dar de unde să fi ştiut călugăraşu' meu că noi 
aveam arme-n trup, înfipte adânc, departe de lumina 
ochiului. 

— Suntem obosiţi franti, m-am băgat eu în vorbă, 
privindu-l drept în ochi pe călugăraş. S-o lăsăm pe mâine 
seară, prea cucernice! Ce-ai zice de-un pat moale, din alge 
şi flori de mare?! 

S-a invoit calugaraşu”. I-au sticlit ochişorii. A murmurat 
ceva în barbă. Lasă-l, oricum n-aveam somn! 

L-am simţit pe la miezu' nopţii. S-a strecurat tiptil pe 
punte, la lumina lunii. S-a dus la pupa. S-a tot moşmondit 
acolo. Eu eram numa' ochi şi urechi. L-am văzut zărit 
scoțând patefonu' şi alegând dintre plăci una de argint. Nu 
era patefon, vezi bine! Nici instalaţie de înregistrat vocea 
Domnului! Am tâşnit ca o pisică din locul meu, dintre 
butoaiele cu ulei de măsline. Golanoii mei dormeau duşi. 
Sforăitu' lu' Moreaugarin se auzea până dincolo de Cercul 
P 

— Preacucernice, nu te-a prins semnu-n gheare?! 

— Ah, tu erai, băiete? a susurat călugăraşu' meu 
fasticindu-se ieşit pe punte. Am ieşit pe punte. Mi s-a părut 
c-aud un glas. Poate că-i Domnul, mi-am zis. S-a îndurat de 
mine! 

— E cântecu' balenelor, preacucernice. 


— Aha! 

— Balenele-s mai mult ca sigur. 

— Tainică lucrare cântecul ăsta al lor, fiule! 

— Aşa o fi, precucernice, am mârâit eu pipăindu-mi 
pieptu'. 

Şi-n ce mănăstire ziceai c-ai fost?! Poate pe Ascabia... 

N-am apucat să-mi sfârşesc vorbe. Călugăraşu' a pus 
placa de argint în arma lui şi-o muzică îngerească s-a 
revărsat peste ape. Am simţit cum mă podideşte sângele pe 
nas şi pe gură. M-am prăbuşit lat pe punte. Cât pe-aci să 
mă rostogolesc în valuri. Sunetele se transformaseră în 
săgeți otrăvitoare. Îmi sangerau turloaiele, fatalia şi lăboiul 
meu cel păros. 

M-am ridicat cu greu. Mi se umflase scăfârlia gata, gata 
să-mi plezneasca dracu'. M-am aruncat "nainte. Mi-am 
crăpat pieptu' şi-am tras o salvă de plumbi ucigaşi. 

— Trădareeee! a urlat Ibhib, tunaru”, navalind pe punte 
numa” în izmene. 

—  Piraţiiii! răcni Gargarelli, filozofu', aruncând prin 
văzduh iatagane de foc. 

— Duşmanuuu, băăă! urlă Plotor sfâşiind totul în jur cu 
ghearele lui de oţel. 

Nici urmă de călugăraş. Moreaugarin m-a strâns în braţe. 
A pus la cale o ceremonie. Falcerii lui au cântat la trombon 
şi tobe. Moreaugarin m-a decorat. Mi-a prins de piept o 
medalie făcută din foile unui roman poliţist pe care-l ştiam 
pe de rost. M-a pupat pe obraji. M-a înălţat în rang. M-a 
făcut contraamiral. 

Târziu, în noapte, trăgând din trabuc ca nişte barosani, 
am stat la taclale. Golanoii sforaiau. Luna-şi ridicase 
poalele-n cap. Sufla un vanticel cald. 

Moreaugarin mi-a zis: 

— Contraamirale, crezi în cruciada asta?! 

o 

— Nu simţi deja diamantele de lumină veche arzandu:-ti 
maruntaiele?l Simti sclipirea Cetăţii Ideale? Sufletul tău nu 
tânjea după lumina veche, de început de Univers? Cum o să 


te simţi când milioane de oameni vor năvăli prin porţile 
deschise, plângând de fericire că s-au regăsit?! N-am zis 
nimic. Navigam prin ape tulburi. Poate că deja pelerinii, 
puşi în gardă de călugăraş, ridicaseră pe ziduri cratere 
bolborositoare şi asteroizi de foc, să ne stâlcească, să ne- 
arunce-n haul sideral! 

— Ce-o să faci cu diamantul tău? mâ zgândări 
Moreaugarin aruncând vălătuci liliachii din trabucul său 
argintiu. O să-l înghiţi ca să devii nemuritor? Nu ti se pare 
a fi deşertăciune? Ce-o să faci tu cu nemurirea? Prin câte 
războaie o să-ţi mai freci pielicica?! Are vreun rost? Nu e 
mai ametitor să trăieşti o singură data? Să arzi ca o torta- 
ntr-o clipită?! 

Parşivul! 

Cum mai încerca să mă ducă cu zăhărelul. Cum îmi mai 
scormonea el prin sufletel. Simteam eu unde bate. Vedeam 
eu care e lucrarea lui! Voia să-i dau diamantu' meu. 
Hulpavnicul! 

I-am râs în nas: 

— Şi de ce n-aş fi şi eu nemuritor?! 

— Vrei să te cuprindă plictisu', Bazar?! Nemurirea e 
pentru spiritele alese! Ele au a devenit principiul lui unu 
care se multiplică! i-ar place să nu fii soldâtoi în carne şi 
oase ci un principiu care ordonează Universul în Marele 
Joc? Vrei să te cununi cu Absolutul în dauna cărnii?! 

— Şi-atunci? _ 

— Vinde-l, Bazart! Il cumpăr eu! 

Auzi pramatia! Cum mă mai îmbrobodea! Nu-i stătea în 
gând lu' Moreaugarin să elibereze Cetatea Ideală pentru 
oamenilor, cum ne mai mintise, ticălosu'! 

Am strivit trabucu' sub bocanc şi m-am dus sa ma culc. 
M-am perpelit toata noaptea. N-am avut somn. Am visat 
bazaconii. 

İn zori ne-am potrivit orologiu'. Am făcut un salt în timp. 
Ne-am zăngănit armurile. Ne-am încolonat pe punte. Am 
îngenuncheat. Ne-am făcut semnul crucii. Ne-am pregătit 
de luptă. 


Ibhib, tunaru', m-a tras de-o parte. Mi-a arătat o pungă 
doldora de galbeni. Mi-a şoptit: 

— Bazar, baiatulel Lasă dracu' nemurirea! Ce-ti pasă? 
Uite, noi i-am vândut partea noastră lu' Moreaugarin. Ce te 
mai codeşti? Uite cu ce de banet m-am procopsit! 

l-am tras una peste ceafă. L-am muşcat de urechile-i 
clăpăuge. Ce parşiv, tunaru'. Gata, gata să mă vândă de 
neînceput lu' Moreaugarin. 

— Om mai vedea, tunarule! 

Ceţuri grele s-au coborât pe punte. S-a revărsat un şuvoi 
de foc peste noi. Ne-au lovit stele rotitoare. Un şarpe de 
otel a şfichiuit vazduhu”. Pelerinii-şi tot schimbau forma. 
Ibhib i-a lovit cu tunul. Vlasko, trompetistu”, i-a măcelărit 
transformându-şi sunetele în bombarde. 

Moreaugarin urla, prefacutu”: 

— Pentru Cetatea Ideală, inainteeeel Aşa tigrii mei! Să 
eliberam zidurile de lumină vecheeel 

Cum o mai scrântea! Cum mai mintea! 

Văzduhu' pârâi. Trozni. Gemu. Apele-nghetate-ncepurâ 
să fiarbă zgomotos. Se prabuşi o banchiza. Soarele se 
subtie. Undeva, în înalt, spânzura o stea râncedă. 

— Uraaaaa! ţipă Ibhib, tunaru”, luându-o pe urmele lu” 
Moreaugarin. 

— Pe ei! ne indemna Plotor, macelaru”, prostindu-se şi el. 

Intr-un târziu s-a lăsat liniştea. Peste întinderile albite de 
zăpezi, pluti o vreme un fum purpuriu. Curgea sânge din 
cer. Fulgui vreme de câteva ceasuri. Ne-am strâns la 
poalele Cetăţii Ideale şi ne-am curăţat armurile. Nişte 
păsăroi de pradă ciugulesc  hoiturile pelerinilor. 
Moreaugarin se cocotâ pe o bombardă încă fierbinte vrând 
să ne ţină un nou discurs. Era tot cu ochii după mine acum 
că se sfârşise lupta şi trebuia să-mi dea partea mea, un 
diamant de lumină veche. Golănoilor nici nu le păsa de 
taraşenia asta. Se puseseră pe băut zeamă din praf de 
puşcă şi lălăiau cântecele porcoase. Moreaugarin strigă cu 
o voce gâtuit: 


— Vă mulţumesc, tigrilor! Cavalerii mei! Cetatea Idealâ 
va fi... _ 

Văzând că nu-l ascultă nimeni, se lăsă păgubaş. Îşi scoase 
pumnalul şi începu să râcâie zidurile mângâind cu evlavie 
diamantele de lumină veche. M-am ţinut după el. 

S-a răstit la mine furios: 

— Ce vrei?! 

Ce să fi vrut? Partea mea, vezi bine. El nici n-a vrut s- 
audă, a-nceput să urle: 

— Ani de zile am dorit nemurirea! Am căutat-o în iubirea 
unei femei! In van! Agatha nu era nemuritoare! Madam 
Brizard şi-a bătut joc de mine! Ai auzit de ea, soldatofiule?l 

— Nu, am zis eu roşindu-mă un pic. 

— Ce ştii tu? Eu am adus Mandhala! Ştii de ce? 

— Nu, am recunoscut eu bâtâindu-mâ. 

— Eşti un prefăcut, Bazar. Am cunoscut-o pe maică-ta La 
fel era! Şi toţi cei din Adamville erau nişte prefacutil 
Floarea spiritului?! Nicidecum! Nişte ticaloşi! Potlogari! 
Gargaragii! Leneşi şi corupți! Se-avântau după gloria 
deşartă! İnjurau guvernul dar ajunşi în scaun ministerial s- 
ar fi capatuit pe ruptelea! 

— [i judeci, Moreaugarin? Ai dreptu' ăsta să judeci 
oamenii?! 

— Prostule! N-ai să ştii niciodată... 

— Vrei să mai faci un experiment, ceva?! l-am întrebat 
pipăindu-mi pieptul. 

S-a prins, ticălosu'. Dar a râs în hohote. Să-l ucid, mi-a 
zis. S-o fac repede, repede, mi-a zis. 

— Hai, nu te codi! Tu eşti începutul şi sfârşitul! 

— Taci! 

— Hai, Bazar! Asta e menirea ta! Trage, soldâtoiule! 

— Încă o vorbă şi te fac harcea-parcea, l-am ameninţat în 
van dându-mă un pas 'napoi. 

— Curaj, Bazar! Fă-o! 

Se juca cu mine. Voia să mă chirfosească cu raza lui cea 
verde. Voia să dea o lecţie soldatoilor. Să nu-i mai poarte 
careva sâmbetele. Să-i conducă aşa cum avea el chef. 


Mi-a strigat: 

— Poţi s-o faci! Hai, mă aşteaptă Absolutul! Eu sunt 
principiul lui unu care se multiplică! 

Uite-aşa striga Moreaugarin! _ 

I se zbătea o pleoapă. Li fierbea sângele în vine. Începu să 
scoată diamantele şi să le strângă cu o mână tremurândă. 
M- 
am repezit şi-am înfulecat unul. Moreaugarin a izbucnit în 
hohote de plâns. S-a repezit să mă strângă de gât. Am 
slobozit o salvă de s-au cutremurat intinderile. 
Moreaugarin a făcut un pas înapoi ştergându-şi sângele de 
pe buze. Am” închis ochii şi-am slobozit în pumni de plumbi 
fierbinți. 

Moreaugarin s-a prăbuşit. S-a zvârcolit preţ de câteva 
clipe mustind de sânge, S-a rostogolit de pe punte înroşind 
spuma valurilor. L-a luat o pală de vânt şi l-a risipit printre 
gheturi. S-a spart in mii de cioburi. 

Cum coboram pe pasarelă, l-am zărit pe unul ieşind din 
nisip. A venit la mine şi, vorbind în dodii, mi-a spus de 
parcă ne-am fi cunoscut de când lumea: 

— Moreaugarin, cerul e roşu, o să fie vânt. 


